Hidhumathah male' aun nimeynee Digital Raajje in: Minister\nހިދުމަތަށް މާލެ އައުން ނިމޭނީ ޑިޖިޓަލް ރާއްޖެއިން: މިނިސްޓަރު\nކުރިއެރުންތައް ގެނެވެން އޮތީ ހަލުވި އިންޓަނެޓެއް މުޅި ރާއްޖެ އަށް ދެވިގެން --ފޮޓޯ: އަހްމަދު އަޔާދު-އަވަސް\nރާއްޖޭގެ ހިންގުމުގެ ނިޒާމު ލާމަރުކަޒީ އުސޫލުގެ ދަށުން ކުރިއަށްގެން ދާއިރު، ހިދުމަތްތައް ހޯދަން އަތޮޅުތަކުގެ ތެރެއިން މާލެ އަންނަ އައުން ނިމުމަކަށް ގެނެވޭނީ ޑިޖިޓަލް ރާއްޖޭގެ ތެރެއިން ކަމަށް ކޮމިއުނިކޭޝަންސް އެންޑް ޓެކްނޮލޮޖީ މިނިސްޓަރު މުހައްމަދު މަލީހް ޖަމާލް ވިދާޅުވެއްޖެ އެވެ.\nމިނިސްޓަރު މިހެން ވިދާޅުވީ، ރާއްޖެއަށް އަލަށް ގިގަބިޓް ސްޕީޑް އިންޓަނެޓުގެ ތައާރަފު ކުރަން ދިރާގުން މިއަދު ބޭއްވި ރަސްމިއްޔާތެއް ޝަރަފްވެރި ކޮށްދެއްވާ ވާހަކަފުޅު ދައްކަވަމުންނެވެ. ދިރާގުން ގިގަބިޓް ސްޕީޑުގެ ހިދުމަތް ތައާރަފް ކޮށްފައި ވަނީ، ދިރާގުން ފަށާފައިވާ ޑިޖިޓަލް ރާއްޖެ ޕްރޮގްރާމްގެ ދަށުންނެވެ.\nމިނިސްޓަރު ވިދާޅުވީ، ސަރުކާރުން ފަށައިި ކުރިއަށް ގެންދާ "ޑިޖިޓަލް ރާއްޖެ" ޕްރޮގްރާމަކީ ރައްޔިތުންނަށް ފަސޭހަކާމައެކު އޮންލައިންގެ ޒަރިއްޔާއިން ޑިޖިޓަލްކޮށް ސަރުކާރުގެ ހިދުމަތް ފޯރުކޮށްދިނުމުގެ މަސައްކަތް ކަމަށެވެ. އަދި، މި ހިދުމަތް ދިނުމުގައި އަވަސް އިންޓަނެޓް ދެވުމަކީ އިތުރު ފަސޭހަ އެއް ކަމަށާއި މިއީ ރާއްޖެއަށް ލިބޭނެ ކުރިއެރުމެއް ކަމަށެވެ.\n"ސަރުކާރުގެ ފަރާތުން މިދަނީ ވަރަށް މުހިއްމު ޕްރޮޖެކްޓެއް ފަށައިގެން. އެއީ ރައްޔިތުންނަށް ފަސޭހަ ކަމާއެކު އޮންލައިންގެ ޒަރިއްޔާއިން ޑިޖިޓަލްކޮށް ސަރުކާރުގެ ހިދުމަތް ފޯރުކޮށްދިނުމުގެ މަސައްކަތް. އެހެންވީމަ، ރައްޔިތުން އިންޓަނެޓް ބޭނުންކުރާ މިންވަރު އިންތިހާ އަށް ފުޅާވެގެންދާނެ،" މިނިސްޓަރު ވިދާޅުވި އެވެ.\nސަރުކާރުގެ ވިސްނުމަކީ ހުރިހާ މިނިސްޓްރީތަކަށް ދ އާއްމު ސުވާލުތައް ވެސް އެއް މަރުކަޒަކުން ޖަވާބު ދިނުމުގެ ވިސްނުމެއް ކަމަށް މިނިސްޓަރު ވިދާޅުވި އެވެ. ވަރަށް އަވަހަށް އެ ހިދުމަތް ގާއިމް ވެގެން ދާނެ ކަމަށާއި ބޭނުންވާ އިންފްރާސްޓްރަކްޗާ ފޯރުކޮށްދޭނީ ދިރާގު ފަދަ ކުންފުނިތަކުން ކަމަށް ވެސް މިނިސްޓަރު ވިދާޅުވި އެވެ.\nރާއްޖޭގައި އަލަށް ގިގަބިޓް ސްޕީޑް އިންޓަނެޓުގެ ހިދުމަތް ތައާރަފް ކޮށްދެއްވީ ޓެކްނޮލޮޖީ މިނިސްޓަރު --ފޮޓޯ: އަހްމަދު އަޔާދު-އަވަސް\nއަދި ވިދާޅުވީ، ރާއްޖެ އަށް ލިބޭ ތަރައްގީގެ އެންމެ ބޮޑު ބައެއް ހިއްސާ ކުރަނީ، ޓެލެކޮމިއުނިކޭޝަންގެ ދާއިރާއިން ލިބިފައިވާ ކުރިއެރުންތަކުން ކަމަށާއި މި ހިދުމަަތްތައް ފޯރުކޮށްދީ ކުރިއެރުންތައް ގެނެވެން އޮތީ ހަލުއި އިންޓަނެޓް މުޅި ރާއްޖެ އަށް ދެވިގެން ކަމަށެވެ.\nރާއްޖޭގެ ފުރަތަމަ މުއާސަލާތީ ކުންފުނި ދިރާގުން މިއަދު ވަނީ މިހާރު ފޯރުކޮށްދޭ 100 އެމްބީޕީއެސް އަށްވުރެ 10 ގުނަ ސްޕީޑް ހަލުއިވާނެ ހިދުމަތެއް ރާއްޖެއަށް ތައާރަފް ކޮށްފަ އެވެ.\nމުހައްމަދު މަލީހު ޖަމާލް\nދިރާގާއި ވިމެން އިން ޓެކް ގުޅިގެން މާލޭގައި ވޯކްޝޮޕެއް\nގައުމީ އެޕްރެންޓިޝިޕް ފޮރްގްރާމް ލޯންޗުކޮށްފި


IUL) 25-A4/25/2019/28) : ނަންބަރު\nމި އިޢުލާނަކީ މި މިނިސްޓްރީގެ ނަންބަރު (IUL)25-A4/25/2019/26 (20 އޮކްޓޯބަރ 2019) އިޢުލާނާއި ގުޅިގެން ނީލަން ކިޔުމަށް ހުށަހަޅާފައިވާ ތަކެއްޗަށް އެކަށީގެންވާ ތަރުހީބެއް ލިބިފައިނުވާތީ ދެވަނަފަހަރަށް ކުރެވޭ އިޢުލާނެކެވެ.\nވީމާ، މި މިނިސްޓްރީގައި ހުރި ބައުވެހަލާކުވެފައިވާ ތަކެތި ނީލަންކިޔުން، 2019 ނޮވެމްބަރ 13 ވާ ބުދަ ދުވަހުގެ ހެނދުނު 11:00 ގައި މިމިނިސްޓްރީގެ މަރާމާތުކުރަމުންދާ އިމާރާތުގެ ގުރައުންޑް ފްލޯރގައި އޮންނާނެއެވެ. މިއިޢުލާނާއިއެކު ނީލަންކިޔާ ތަކެތީގެ މަޢުލޫމާތާއި، ނީލަމުގައި މިތަކެތި ވިއްކުމަށް ކަނޑައަޅާފައިވާ އަގުގެ މަޢުލޫމާތު އެއްކަރުދާސް ކުރެވިފައިވާނެއެވެ.\nއެހެންކަމުން، ނީލަމުގައި ބައިވެރިވުމަށް ވަޑައިގަންނަވާ ފަރާތްތަކުން މަތީގައި ދެންނެވިފައިވާ ތާރީޚަށް މި މިނިސްޓްރީގެ މަރާމާތުކުރަމުންދާ އިމާރާތަށް ވަޑައިގެންދެއްވުން އެދެމެވެ. އަދި ނީލަމުގައި ބައިވެރިވުމަށް ވަޑައިގަންނަވާ ބޭފުޅުން ދިވެހި ރައްޔިތެއްކަން އަންގައިދޭ ކާޑުގެ ކޮޕީއެއް ގެންނަވަން ވާނެއެވެ.\n03 ރަބީޢުލްއައްވަލް 1441


Israel Ge Jalugai Oiy Palestine Ge Maabandhu Anhenaku Dhookohlaifi - Vaguthu\nއިސްރާއީލުގެ ޖަލުގައި އޮތް ފަލަސްތީނުގެ މާބަނޑު އަންހެނަކު ޖަލުން ދޫކޮށްލައިފިއެވެ.\nވަފާ ނޫހުން ރިޕޯޓް ކޮށްފައިވާ ގޮތުގައި އަލް ޑީކް ނަމަކަށް ކިޔާ އެ އަންހެން މީހާ ދޫކޮށްލާފައިވަނީ ޝަރުތުތަކެއް ކުރުމަށްފަހުއެވެ. އެގޮތުން ގެ ބަންދަށް އޭނާ ފޮނުވާފައިވަނީ ކަފާލާތުގެ ގޮތުގައި 12،500 އެމެރިކާ ޑޮލަރު ދެއްކުމަށް ޝަރުތުކޮށްފައެވެ. ގޭބަންދަށް ދޫކުރި ނަމަވެސް ސިއްހީ ކަންކަމަށް އޭނާއަށް ބޭރަށް ދެވޭނެ ކަމަށް ވަނީ ބުނެފައެވެ.\nއޭނާ ދޫކޮށްލުމަށްފަހު މީޑިއާ ދެއްވި އިންޓަވިއުގައި ވަނީ ޖަލުގައި އޭނާ ހޭދަ ކުރި "އަނދިރި" ދުވަސް ތަކުގެ ވާހަކަ ހިއްސާ ކޮށްފައެވެ. އެގޮތުން ޖަލުގައި އޮވެ ދަރިފުޅު ލިބިއްޖެނަމަ، އެތަނުގައި ބައްޕައަކާއި ނުލައި ދަރިފުޅު ގޮވައިގެން އުޅުމުގެ ބިރު އޮތް ކަމަށް އޭނާ ވަނީ ބުނެފައެވެ.\nއަލް ޑީކްގެ މިހާރު ދަރިއަކަށް ބަނޑުބޮޑު ވެފައިވާއިރު، އޭނާގެ އެއް އަހަރުގެ ކުއްޖަކު މިހާރު ވެސް ހުރެއެވެ. އެކުއްޖާގެ މަތިން ވެސް ހަނދާންވާ ކަމަށް އޭނަ ވަނީ ބުނެފައެވެ.\n"ސީ ސެކްޝަނަކީ ކޯއްޗެއްކަން އިނގެއެއްނު. އެކަން ޖަލުގައި ބާއްވައިގެން ކުރަނީ ކިހިނެއް؟. އަތުގައި ބިޑި އަޅުވައިގެން ތިބެ؟. މިހާރު ވެސް ބަލި ވެއްޖެ. އެތަނުގެ އެނދުގައި ނިދަމުން ގޮސް މުޅި ގައިގައި މިހާރު ވެސް ރިއްސާ" އޭނާ ބުނެފައިވެއެވެ.\nއަލް ޑީކް ގެއަށް ދޫކުރި ނަމަވެސް، އޭނާގެ އަޑުއެހުންތައް ކުރިއަށްދާނެ ކަމަށާއި އެގޮތުން އަންނަ މަހުގެ 22 ވަނަ ދުވަހު އޭނާގެ މައްސަަލައިގެ އަޑު އެހުމެއް ކުރިއަށް ދާނެ ކަމަށް ރިޕޯޓްތަކުން ބުނެއެވެ. އަލްޑީކް ހައްޔަރު ކޮށްފައިވަނީ މީހެއްގެ ގަޔަށް ވަޅި ޖަހަން އުޅުނު މައްސަލައިގައި ބައިނަލްއަގްވާމީ އަންހެނުންގެ ދުވަހުއެވެ.\nސެޕްޓެމްބަރު 3, 2021 21:25\nއަލް ޑީކް އޭ؟


މި ކުންފުނިން ހިންގަމުން އަންނަ ވެލާނާ އިންޓަރނޭޝަނަލް އެއަރޕޯޓް (ވީ.އައި.އޭ)އަށް، 2021 ވަނަ އަހަރަށް އެއަރޕޯޓް އިންޝުއަރެންސްގެ ޚިދުމަތްދޭނެ ފަރާތެއް ހޯދަން ބޭނުންވެއެވެ. އެގޮތުން ފޯރުކޮއްދޭންޖެހޭ އިންޝުއަރެންސްތަކަކީ 'އޯލްރިސްކް އެންޑް ބިޒްނަސް އިންޓަރަޕްޝަން' އިންޝުއަރެންސް، 'އެއަރޕޯޓް އެވިއޭޝަން ލަޔަބިލިޓީ' އިންޝުއަރެންސް އަދި 'ޓެރަރިޒަމް' އިންޝުއަރެންސްއެވެ.\nމިކަމަށް ޝައުގުވެރިވާ ފަރާތްތަކުން 2020 އޮކްޓޫބަރު 22 ވާ ބުރާސްފަތިދުވަހުގެ ހެނދުނު 10:15 ގެ ކުރިން، ސިޓީ, ފެކްސް ނުވަތަ އީމެއިލް([email protected]) މެދުވެރިކޮށް ޝައުގުވެރިކަން (EOI) ފާޅުކުރުން އެދެމެވެ. ޝައުގުވެރިކަން ފާޅުކުރާ ފަރާތްތަކުން އެފަރާތެއްގެ ފުރިހަމަ ނަމާއި އެޑްރެސް، އީމެއިލް އަދި ގުޅޭނެ ނަންބަރުތައް ފޯރުކޮއްދެއްވަން ވާނެއެވެ.މިގޮތަށް ޝައުގުވެރިކަން ފާޅުކުރާ ފަރާތްތައް ރަޖިސްޓްރީ ކުރެވި، ތައްޔާރު ކުރެވިފައިވާ ބީލަންފޮތް އީމެއިލް ކުރެވޭނެއެވެ.\nބީލަންތައް ހުށަހެޅުމުގެ ސުންގަޑިއަކީ 2020 ނޮވެންބަރު 09 ވާ ހޯމަދުވަހުގެ ހެނދުނު 10:15 ގައެވެ. ބީލަންތައް ހުންނަންވާނީ ސިޓީއުރައެއްގައެވެ. ބީލަންތައް ހުޅުވުމަށް ހަމަޖެހިފައިވަނީ 2020 ނޮވެންބަރު 09 ވާ ހޯމަދުވަހުގެ ހެނދުނު 10:15 ގައި، މިކުންފުނީގެ މައި އިދާރާގައި ބީލަން ހުށަހަޅާ ފަރާތްތަކުގެ ހާޒިރުގައެވެ. ގަޑި ޖެހުމަށްފަހު ހުށަހަޅާ ބީލަންތައް ބަލައިނުގަނެވޭނެ ވާހަކަ ދަންނަވަމެވެ.\nސުންގަޑި: 22 އޮކްޓޫބަރު 2020 1015


Raees dhan jassan Zahid govaali massala fuluhun balany | Jazeera\tރައީސް ދަން ޖައްސަން ޒާހިދު ގޮވާލި މައްސަލަ ފުލުހުން ބަލަނީ - Jazeera\nރައީސް ދަން ޖައްސަން ޒާހިދު ގޮވާލި މައްސަލަ ފުލުހުން ބަލަނީ\nޝުރުފާ މުޙައްމަދު January 17, 2022 78 views0\nޒާހިދު ރަމީޒް. ފޮޓޯ: ސަން\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ދަން ޖައްސަން ޖެހޭ ކަމަށް ޕީޕީއެމްގެ ކައުންސިލް މެމްބަރަކު ގޮވާލި މައްސަލައެއް ބަލަމުންދާކަމަށް ފުލުހުން ބުނެފިއެވެ.\nފުލުހުންގެ މީޑިއާ އޮފިޝަލް "ޖަޒީރާ" އަށް ވިދާޅުވީ އެ މައްސަލައާ ގުޅިގެން ބަލަން ޖެހޭ ކަންކަން މިހާރު ފުލުހުން ބަލަމުން ދާ ކަމަށެވެ.\nއެ މައްސަލައަކީ އެ ޕާޓީގެ ކައުންސިލް މެމްބަރުކަން ކުރައްވާ ޒާހިދު ރަމީޒު އިއްޔެ ކުރެއްވި ޓުވީޓެއްގައި އޭނާ ވަނީ ދެން އެންމެ ދެކެން ބޭނުންވަނީ ދެން އަންނަ ވެރިކަމެއްގައި މަރުގެ ހުކުން ތަންފީޒުކުރަން ފަށައި، ރައީސް ސޯލިހު ދަން ޖައްސާތަން ކަމަށެވެ. އަދި އެއީ ގައުމަށް ގައްދާރުވުމުން ދެވޭ އަދަބެއްގެ ގޮތުގައި އޭނާ ވަނީ ބުނެފައެވެ.\nއެ މައްސަލައިގައި ސޯޝަލް މީޑިއާގައި ގިނަ އަދަދެއްގެ މީހުން ފާޑުކިޔަމުން އަންނައިރު، ޒާހިދު ވަނީ އޭނާގެ އެ އަމަލު ދިފާއުކުރަމުންނެވެ. އަދި އޭނާ އެހެން ބުނުމުގެ ކުރިން ވެސް މީހުން ދަން ޖައްސަން ގޮވާލާފައިވާކަން ފާހަގަކޮށް އެ މައްސަލަތައް ނުބަލަނީ ކީއްވެތޯ ވެސް ސުވާލުކޮށްފައިވެއެވެ.\nއެ މައްސަލަ ފުލުހުން ބަލަން ފެށުމުންވެސް އޭނާ ވަނީ އެކަމަށް ގޮންޖަހައި އެއީ ކުޅޭ ކުޅޭ ވާހަކަތަކެއް ކަމަށް ބުނެ މަލާމާތުގެ ރާގަކަށް ސޯޝަލް މީޑިއާގައި ވާހަކަދައްކައިފައެވެ.\nޒާހިދު ވަނީ މީގެ ކުރިންވެސް ސޯޝަލް މީޑިއާގައި އެކި މީހުންނަށް މަރުގެ އިންޒާރު ދީފައެވެ. އޭގެ ތެރޭގައި މަރާލާފައިވާ ބްލޮގަރު ޔާމިން ރަޝީދު ހިމެނޭއިރު، އެ މައްސަލާގައި އޭނާ މަރު ކޮމިޝަނަށް ހާޒިރުކޮށް ސުވާލުވެސް ވަނީ ކޮށްފައެވެ.\nޒާހިދުގެ މައްސަލައިގައި ޕީޕީއެމްގެ ފަރާތުން ވަކި އެއްޗެއް އަދި ހާމަކޮށްފައިނުވާއިރު، އެ ޕާޓީން ބުނީ ދަންޖެއްސުމަށް ގޮވާލުންފަދަ ކަންކަމަކަކީ އެ ޕާޓީން އެއްވެސް ވަރަކަށް ބަލައިގަންނަ ކަމެއް ނޫންކަމަށެވެ. ނަމަވެސް އެ ޕާޓީން އެކަމުގައި ރަސްމީކޮށް އެއްޗެކޭ ބުނާނީ ކަންވީ ގޮތް ބެލުމަށްފަހު ކަމަށް ޕީޕީއެމްއިން ބުނެއެވެ.


Prince Harry Aai Meghan Markle ge Kai veni Koffi\nއިނގިރޭސިވިލާތުގައި ޕްރިންސް ހެރީއާއި މޭގަން މާކަލް ކައިވެނިކޮށްފިއެވެ\nޢުމުރުން 33 އަހަރުގެ ޕްރިންސް ހެރީ އާއި ޢުމުރުން 36 އަހަރުގެ މޭގަން މާކަލްގެ ކައިވެނީގެ ރަސްމިއްޔާތުގައި ދުނިޔޭގެ އެކި ހިސާބުތަކުން 600 މެހުމާނުން ބައިވެރިވެފައިވެއެވެ. އަދި ދުނިޔޭގެ އެކި ކަންކޮޅުތަކުން އެތަށް މިލިއަން ބަޔަކު ވަގުތުން މިކައިވެނީގެ ރަސްމިއްޔާތު ބަލާފައިވެއެވެ.\nއިނގިރޭސިވިލާތުގެ ޕްރިންސް ހެރީ އާއި ހޮލީވުޑްގެ ބަތަލާ މޭގަން މާކަލްގެ މި ކައިވެނީގެ ކޮންމެ ކަމެއްވެސް ވެގެން ގޮސްފައިވަނީ ދުނިޔޭގެ ފަލަ ސުރުޙީތަކުން ޖާގަ ހޯދިކަންކަމަށެވެ.\nދުނިޔޭގެ އެތައް މިލިއަން ބަޔަކު ވަގުތުން ބަލަމުން ދިޔަ މިރަސްމިއްޔާތުގައި ހެރީގެ 92 އަހަރުގެ މާމާފުޅު އިނގިރޭސި ރާނީ އެލިޒަބަތާއި އެކަމަނާގެ ފިރިކަލުން ޕްރިންސް ފިލިޕް ބައިވެރިވެވަޑައިގެންނެވިއެވެ.\nޝާހީ ކައިވެނީގެ މި ހަފުލާގައި ލަވަކިޔުންތެރިޔާ އެލްޓަން ޖޯން، ހޮލީވުޑުގެ ތަރި ޖޯޖް ކްލޫނީ އާއި އަމާލް ކްލޫނީ، ފުޓުބޯޅަ ކުޅުންތެރިޔާ ޑޭވިޑް ބެކަމް އާއި ވިކްޓޯރިއާ ބެކަމް، ޓެނިސް ތަރި ސެރީނާ ވިލިއަމްސް އާއި އެމެރިކާގެ މަޝްހޫރު ޓީވީ ހުށަހެޅުންތެރިޔާ އޯޕްރާ ވިންފްރީ ބައިވެރިވިއެވެ.\nހިތުގެ އޮޕަރޭޝަނެއް ކުރަން ޖެހުމުން މޭގަންގެ ބައްޕާފުޅު ތޯމަސް މާކްލް ކައިވެނީގެ ރަސްމިއްޔާތުގައި ބައިވެރިވެވަޑައިނުގަންނަވައެވެ. މޭގަން މިކައިވެނީގެ ރަސްމިއްޔާތަށް ވަޑައިގެންނެވީ މަންމާފުޅު ޑޯރިއާއާ އެކުއެވެ. ހުދުކުލައިގެ ވެޑިން ޑްރެސްގައި ޢުމުރުން 36 އަހަރުގެ މޭގަން ޗަޕަލްގެ އައިލްސަށް ވަޑައިގެންނެވީ ހެރީގެ ބައްޕާފުޅު ޕްރިންސް ޗާލްސްގެ އަރިހުގައެވެ.\nހެރީ ވަޑައިގެންނެވީ ބޭބޭފުޅު ޕްރިންސް ވިލިއަމްގެ އަރިހުގަ ކަޅު ކުލައިގެ އަސްކަރީ ޔުނިފޯމުގައެވެ.\nމި ކައިވެނިން ލިބޭ ހަދިޔާތަށް އިނގިރޭސިވިލާތުގެ6ޗެރިޓީ ޖަމިއްޔާއަކަށް ދޭން ވަނީ ހަމަޖެހިފައެވެ.\nކައިވެންޏަށް ފަހު ހެރީ އާއި މޭގަން އަށް މުޚާތަބް ކުރާނީ ޑިއުކް އަދި ޑަޗަސް އޮފް ސަސެކްސްގެ ނަމުންނެވެ.


AVC Ge Development And Marketing Committee Ge Member Kan Latheef Ah - Vaguthu\nއޭވީސީގެ ޑިވެލޮޕްމަންޓް އެންޑް މާކެޓިން ކޮމިޓީގެ މެމްބަރުކަން ލަތީފަށް\nއޭޝިއަން ވޮލީބޯލް ކޮންފެޑެރޭޝަން (އޭވީސީ) ގެ ޑިވެލޮޮޕްމަންޓް އަދި މާކެޓިން ކޮމެޓީގެ މެމްބަރަކަށް ރާއްޖޭގެ ވޮލީބޯޅަ އެސޯސިއޭޝަންގެ އިންތިހާބީ ރައީސް މުހައްމަދު ލަތީފް އައްޔަނުކުރައްވައިފި އެވެ.\nއޭޝިއަން ސެންޓްރަލް ޒޯނަލް ވޮލީބޯލް އެސޯސިއޭޝަނުގެ ރައީސްކަންވެސް ކުރައްވަމުން ގެންދަވާ ލަތީފަށް މި މަޤާމް ލިބުނީ މިިމަހުގެ9ގައި ބޭއްވި ބޯޑް އޮފް އެޑްމިނިސްޓްރޭޝަންގެ ބައްދަލުވުމުގައި ބައިވެރިވި މެމްބަރުންގެ އިއްތިފާގުންނެވެ.\nމި މަޤާމަށް އައްޔަނުކުރެއްވުމާއެކު 2023 ގެ ނިޔަލަށް އެ ކޮމެޓީގެ މެމްބަރުކަން ލަތީފަށް ލިބިވަޑައިގަންނަވާނެއެވެ.\nއޭވީސީގެ ޑިވެލޮޕްމަންޓް އެންޑް މާކެޓިން ކޮމެޓީގެ މަސައްކަތްތަކުގެ ތެރޭގައި އޭވީސީގެ އެކްސްކޯ، އަދި ބޯޑު އޮފް އެޑްމިނިސްޓްރޭޝަން އާއި އެކު މާކެޓިންގެ މަސައްކަތްތައް ކުރުމާއި، "ވޯލްޑް ވިޝަން 2008" އާއި އެއްގޮތަށް ވޮލީގެ މާކެޓިން އާއި ގުޅޭ ގޮތްތައް ހޯދާ، ހަރުދަނާކުރާނެ ގޮތްގޮތާއި ޤައުމީ ވޮލީބޯޅަ ފެޑެރޭޝަންތަކާއި ގުޅިގެން ޕްރޮމޯޝަނާއި ހަރަކާތްތައް ބާއްވާ ފުޅާކުރުން ހިމެނެއެވެ.\nމީގެއިތުރުން ޑިވެލޮޕްމަންޓާއި މާކެޓިން އާއި ގުޅޭ ސެމިނާތަކާއި ކޯސްތައް ހިންގުމުގައި އެހީތެރިވުމާއި އޭވީސީގެ ރައީސް އާއި އެގްޒެގެޓިވް ޑިރެކްޓަރ އާއި ގުޅިގެން އޭވީސީއަށް ސްޕޮންސަރުން ހޯދުމުގައި އެހީތެރިވުން ހިމެނެއެވެ.\nއޭޝިއަން ސެންޓްރަލް ޒޯނަލް ވޮލީބޯލް އެސޯސިއޭޝަނުގެ ރައީސަކަށް ލަތީފް އިންތިޚާބުވީ ބަނގްލަދޭޝް ވޮލީބޯޅަ އެސޯސިއޭޝަންގެ ސެކްރެޓަރީ ޖެނެރަލްއާއި ވާދަކޮށް އެއް ޤައުމު ފިޔަވާ އެހެން ހުރިހާ ޤައުމެއްގެ ތާއީދު ހޯދައިގެންނެވެ. މި ވޯޓުގައި ޖުމްލަ 14 ޤައުމަކުން ވަނީ ބައިވެރިވެފައެވެ. މި އެސޯސިއޭޝަނުގެ ނައިބަކަށް ހޮވުނީ އިންޑިއާ ވޮލީބޯޅަ އެސޯސިއޭޝަންގެ ނައިބު ރައީސެވެ.\nވީއޭއެމްގެ އިތުރު ދައުރަކަށް ކުރިމަތިނުލައްވަން ލަތީފް ނިންމަވައިފި\nސެންޓްރަލް އޭޝިއަން ޒޯނަލް ވޮލީގެ ރައީސަކަށް ރާއްޖޭގެ ލަތީފް\nނޮވެމްބަރު 22, 2020 14:32\nތިމަގާމު ތަކައް އައިސްގެން ރާއްޖެއަށް ވާކަމެއްހާރާން.. އަމިއްލަ ފައިދާއށް މުޅިންވެސް!!


PHOTO GALLERY: PPM ge "ASTHAA" Jalsa | Mihaaru\nޕީޕީއެމްގެ "އަސްތާ" ޖަލްސާ\nމާލެ: ނޮވެމްބަރު 9، 2017- "އަސްތާ" ގެ ނަމުގައި ޕީޕީއެމުން ބޭއްވި ޖަލްސާ: މި އަހަރުގެ ނަސްރުގެ ދުވަހާ ވެސް ގުޅުވައިގެން އަލިމަސްކާނިވާ ސަރަހައްދުގައި ބޭއްވި މި ޖަލްސާގައި ވަނީ މީގެ 29 އަހަރު ކުރިން ދިވެހިންނަށް ކުރިމަތިވި އެ އުދުވާނީ ހަމަލައިގެ ހަނދާން އާކޮށް ގިނަ ޕްރެޒެންޓޭޝަންތަކެއް ހުށަހަޅާފައި. ދިވެހިންގެ ބަޔަކު އަޑީގައި ތިބެގެން ލަންކާގެ ތަމަޅައިންގެ ހަނގުރާމަވެރިންތަކެއް ރާއްޖެ ގެނެސް ދިން އެ އުދުވާނީ ހަމަލައިން ގައުމު ސަލާމަތް ކުރުމުގައި އޭރުގެ ރައީސް މައުމޫން އަބްދުލް ގައްޔޫމް ވަރަށް މުހިންމު ދައުރެއް އަދާކޮށްދެއްވި ނަމަވެސް އެމަނިކުފާނު ކުރީގެ ރައީސް މުހައްމަދު ނަޝީދާ ސިޔާސީ ގޮތުން މިހާރު ގުޅިވަޑައިގެން އުޅުއްވާތީ މިރޭގެ ޖަލްސާގައި ބޮޑެތި ފާޑުކިޔުންތަކެއް އަމާޒުކުރި. ނަޝީދު ވެސް އިސްވެ ހުންނަވައިގެން މިހާރު އުފައްދާފައިވާ އިދިކޮޅު ހަރަކާތުން ނަސްރުގެ ދުވަސް ވަރަށް ވަނދު ގޮތަކަށް ފާހަގަކޮށްފައިވާ ކަން ވެސް މިރޭގެ ޖަލްސާގައި ވާހަކަ ދެއްކެވި ބައެއް ބޭފުޅުން ފާހަގަކުރެއްވި.---ފޮޓޯތައް: ނިޝާން އަލީ/މިހާރު\nމާލެ: ނޮވެމްބަރު 9، 2017- "އަސްތާ" ގެ ނަމުގައި ޕީޕީއެމުން ބޭއްވި ޖަލްސާގައި ބައިވެރިވި ސަރުކާރުގެ ސަޕޯޓަރުން: މި އަހަރުގެ ނަސްރުގެ ދުވަހާ ގުޅުވައިގެން ބޭއްވި މި ޖަލްސާ އަށް ވަރަށް ގިނަ ބަޔަކު ދިޔަ.---ފޮޓޯ: ނިޝާން އަލީ/މިހާރު\nމާލެ: ނޮވެމްބަރު 9، 2017- "އަސްތާ" ގެ ނަމުގައި ޕީޕީއެމުން ބޭއްވި ޖަލްސާގައި ސަރުކާރު އަދި ޕީޕީއެމްގެ ބައެއް އިސްވެރިން: މި އަހަރުގެ ނަސްރުގެ ދުވަހާ ވެސް ގުޅުވައިގެން ބޭއްވި މި ޖަލްސާ އަށް ވަރަށް ގިނަ ބަޔަކު ދިޔަ.---ފޮޓޯ: ނިޝާން އަލީ/މިހާރު\nމާލެ: ނޮވެމްބަރު 9، 2017- "އަސްތާ" ގެ ނަމުގައި ޕީޕީއެމުން ބޭއްވި ޖަލްސާގެ ތެރެއިން: މި އަހަރުގެ ނަސްރުގެ ދުވަހާ ގުޅުވައިގެން ބޭއްވި މި ޖަލްސާ އަށް ވަރަށް ގިނަ ބަޔަކު ދިޔަ.---ފޮޓޯ: ނިޝާން އަލީ/މިހާރު\nމާލެ: ނޮވެމްބަރު 9، 2017- "އަސްތާ" ގެ ނަމުގައި ޕީޕީއެމުން ބޭއްވި ޖަލްސާގައި ހައުސިން މިނިސްޓަރު ޑރ. މުއިއްޒާއި ކެލާ ދާއިރާގެ މެމްބަރު އަލީ އާރިފް ބައިވެރިވެވަޑައިގަންނަވަނީ: މި އަހަރުގެ ނަސްރުގެ ދުވަހާ ގުޅުވައިގެން ބޭއްވި މި ޖަލްސާ އަށް ވަރަށް ގިނަ ބަޔަކު ދިޔަ.---ފޮޓޯ: ނިޝާން އަލީ/މިހާރު\nމާލެ: ނޮވެމްބަރު 9، 2017- "އަސްތާ" ގެ ނަމުގައި ޕީޕީއެމުން ބޭއްވި ޖަލްސާ: މި އަހަރުގެ ނަސްރުގެ ދުވަހާ ގުޅުވައިގެން ބޭއްވި މި ޖަލްސާ އަށް ވަރަށް ގިނަ ބަޔަކު ދިޔަ.---ފޮޓޯ: ނިޝާން އަލީ/މިހާރު\nމާލެ: ނޮވެމްބަރު 9، 2017- "އަސްތާ" ގެ ނަމުގައި ޕީޕީއެމުން ބޭއްވި ޖަލްސާގެ ތެރެއިން.---ފޮޓޯ: ނިޝާން އަލީ/މިހާރު\nމާލެ: ނޮވެމްބަރު 9، 2017- "އަސްތާ" ގެ ނަމުގައި ޕީޕީއެމުން ބޭއްވި ޖަލްސާގައި ވެލިދޫ ދާއިރާގެ މެމްބަރު ޔާމީން ވާހަކަ ދައްކަވަނީ.---ފޮޓޯ: ނިޝާން އަލީ/މިހާރު\nމާލެ: ނޮވެމްބަރު 9، 2017- "އަސްތާ" ގެ ނަމުގައި ޕީޕީއެމުން ބޭއްވި ޖަލްސާގައި ޔޫތު އެންޑް ސްޕޯޓްސް މިނިސްޓަރު އިރުތިޝާމް އާއި ފިރިކަލުން ހުޅުދޫ ދާއިރާގެ މެމްބަރު ޝާހިދު ބައިވެރިވެވަޑައިގަންނަވަނީ.---ފޮޓޯ: ނިޝާން އަލީ/މިހާރު\nމާލެ: ނޮވެމްބަރު 9، 2017- "އަސްތާ" ގެ ނަމުގައި ޕީޕީއެމުން ބޭއްވި ޖަލްސާގައި ރައްޔިތުންގެ މަޖިލީހުގެ ރައީސް މަސީހް އާއި އެ ޕާޓީގެ ޕާލަމެންޓްރީ ގުރޫޕުގެ ޑެޕިއުޓީ ލީޑަރު ވިލުފުށީ ދާއިރާގެ މެމްބަރު ރިޔާޒް ރަޝީދު ބައިވެރިވެވަޑައިގަންނަވަނީ.---ފޮޓޯ: ނިޝާން އަލީ/މިހާރު\nމާލެ: ނޮވެމްބަރު 9، 2017- "އަސްތާ" ގެ ނަމުގައި ޕީޕީއެމުން ބޭއްވި ޖަލްސާގައި، ރައީސް ޔާމީންގެ ތަރައްގީގެ އެންމެ މުހިންމު އެއް ތަން ކަމަށް ކުރިމަގުގައި ފެންނާނީ މާލެ-ހުޅުލެ ބްރިޖުކަން އަންގައިދޭ ލިޔުމެއް ދައްކާލަނީ.---ފޮޓޯ: ނިޝާން އަލީ/މިހާރު\nމާލެ: ނޮވެމްބަރު 9، 2017- "އަސްތާ" ގެ ނަމުގައި ޕީޕީއެމުން ބޭއްވި ޖަލްސާގައި (ކ-ވ) އެ ޕާޓީގެ ޕާލަމެންޓްރީ ގުރޫޕުގެ ލީޑަރު ނިހާން، ޕާޓީގެ ނައިބު ރައީސް ޒަމީރު، ޕާޓީގެ މުސްތަޝާރު ރައީސް ޔާމީން އަދި ޕާޓީގެ ނައިބު ރައީސް އަބްދުއްރަހީމް ބައިވެރިވެވަޑައިގަންނަވަނީ.---ފޮޓޯ: ނިޝާން އަލީ/މިހާރު\nމާލެ: ނޮވެމްބަރު 9، 2017- "އަސްތާ" ގެ ނަމުގައި ޕީޕީއެމުން ބޭއްވި ޖަލްސާގައި ރައީސް ޔާމީން ބައެއް ބޭފުޅުންނާ ސަލާމް ކުރައްވަނީ.---ފޮޓޯ: ނިޝާން އަލީ/މިހާރު\nމާލެ: ނޮވެމްބަރު 9، 2017- "އަސްތާ" ގެ ނަމުގައި ޕީޕީއެމުން ބޭއްވި ޖަލްސާގައި އެ ޕާޓީގެ މުސްތަޝާރު ރައީސް ޔާމީނާއި ޕާޓީގެ ނައިބު ރައީސް ޓޫރިޒަމް މިނިސްޓަރު މޫސާ ޒަމީރު ބައިވެރިވެވަޑައިގަންނަވަނީ.---ފޮޓޯ: ނިޝާން އަލީ/މިހާރު\nމާލެ: ނޮވެމްބަރު 9، 2017- "އަސްތާ" ގެ ނަމުގައި ޕީޕީއެމުން ބޭއްވި ޖަލްސާގައި ސަރުކާރު އަދި ޕީޕީއެމް ކޯލިޝަންގެ ބައެއް ބޭފުޅުން ބައިވެރިވެވަޑައިގަންނަވަނީ.---ފޮޓޯ: ނިޝާން އަލީ/މިހާރު\nމާލެ: ނޮވެމްބަރު 9، 2017- "އަސްތާ" ގެ ނަމުގައި ޕީޕީއެމުން ބޭއްވި ޖަލްސާގައި ރައީސް ޔާމީން ބައެއް ވަޒީރުންނާ ސަލާމް ކުރައްވަނީ.---ފޮޓޯ: ނިޝާން އަލީ/މިހާރު\nމާލެ: ނޮވެމްބަރު 9، 2017- "އަސްތާ" ގެ ނަމުގައި ޕީޕީއެމުން ބޭއްވި ޖަލްސާގައި، ނޮވެމްބަރު3ގެ އުދުވާނީ ހަމަލައިން ރާއްޖެ ސަލާމަތް ކުރުމަށް ހަރަކާތްތެރިވި އަދި ސިފައިންގެ ޚިދުމަތުން މިހާރު ރިޓަޔާ ކުރައްވާފައިވާ އިބްރާހިމް އަފްޒަލް ވާހަކަ ދައްކަވަނީ.---ފޮޓޯ: ނިޝާން އަލީ/މިހާރު\nމާލެ: ނޮވެމްބަރު 9، 2017- "އަސްތާ" ގެ ނަމުގައި ޕީޕީއެމުން ބޭއްވި ޖަލްސާގައި ހެލްތު މިނިސްޓަރު އަބްދުﷲ ނާޒިމް ވާހަކަ ދައްކަވަނީ.---ފޮޓޯ: ނިޝާން އަލީ/މިހާރު\nމާލެ: ނޮވެމްބަރު 9، 2017- "އަސްތާ" ގެ ނަމުގައި ޕީޕީއެމުން ބޭއްވި ޖަލްސާގައި އެ ޕާޓީގެ ޕާލަމެންޓްރީ ގުރޫޕުގެ ލީޑަރު އަދި ވިލިމާލެ ދާއިރާގެ މެމްބަރު އަހުމަދު ނިހާން ވާހަކަ ދައްކަވަނީ.---ފޮޓޯ: ނިޝާން އަލީ/މިހާރު\nމާލެ: ނޮވެމްބަރު 9، 2017- "އަސްތާ" ގެ ނަމުގައި ޕީޕީއެމުން ބޭއްވި ޖަލްސާގައި ރައީސް ޔާމީން، ސަރުކާރު އަދި ޕީޕީއެމްގެ އިސްވެރިން ބައިވެރިވެވަޑައިގަންނަވަނީ.---ފޮޓޯ: ނިޝާން އަލީ/މިހާރު\nމާލެ: ނޮވެމްބަރު 9، 2017- "އަސްތާ" ގެ ނަމުގައި ޕީޕީއެމުން ބޭއްވި ޖަލްސާގައި ކެލާ ދާއިރާގެ މެމްބަރު އަލީ އާރިފް ވާހަކަ ދައްކަވަނީ.---ފޮޓޯ: ނިޝާން އަލީ/މިހާރު\nމާލެ: ނޮވެމްބަރު 9، 2017- "އަސްތާ" ގެ ނަމުގައި ޕީޕީއެމުން ބޭއްވި ޖަލްސާގައި ރައީސް ޔާމީނާއި ސަރުކާރު އަދި ޕީޕީއެމްގެ އިސް ބައެއް ބޭފުޅުން ގައުމީ ސަލާމް ވިދާޅުވަނީ.---ފޮޓޯ: ނިޝާން އަލީ/މިހާރު\nމާލެ: ނޮވެމްބަރު 9، 2017- "އަސްތާ" ގެ ނަމުގައި ޕީޕީއެމުން ބޭއްވި ޖަލްސާގައި ރައީސް ޔާމީން ބައެއް ބޭފުޅުންނާ ސަލާމް ކުރައްވަނީ: މި ޖަލްސާ ބޭއްވީ މި އަހަރުގެ ނަސްރުގެ ދުވަހާ ވެސް ގުޅުވައިގެން.---ފޮޓޯ: ނިޝާން އަލީ/މިހާރު\nމާލެ: ނޮވެމްބަރު 9، 2017- "އަސްތާ" ގެ ނަމުގައި ޕީޕީއެމުން ބޭއްވި ޖަލްސާ އަށް ފަހު ވަޑައިގަތުމުގެ ކުރިން ރައީސް ޔާމީން އެމަނިކުފާނުގެ ސަޕޯޓަރުންނަށް އަތްޕުޅު ހިއްލާލައްވައި ސަލާމް ކުރައްވަނީ.---ފޮޓޯ: ނިޝާން އަލީ/މިހާރު


Dhuveli emme baaru missile Russia gai ufadhdhan fashaifi | Mihaaru\nދުނިޔެ / ރަޝިއާ\nދުވެލި އެންމެ ބާރު މިސައިލް ރަޝިޔާގައި އުފައްދަން ފަށައިފި\n08 ޑިސެމްބަރ 2021 - 13:40\nމިހާތަނަށް ދުނިޔޭގައި އުފެއްދި އެންމެ ދުވެލި ބާރު މިސައިލް، އަސްކަރީ ކަންކަމުގައި ބޭނުންކުރުމަށް ރަޝިޔާގައި އުފައްދަން ފަށައިފި ކަމަށް ބައިނަލްއަގުވާމީ މީޑިއާތަކުން ބުނެފި އެވެ.\nޒިރްކޯންގެ ނަން ދީފައިވާ މި މިސައިލަކީ އަޑަށް ވުރެ ނުވަ ގުނަ ބާރަށް، 1،000 ކިލޯމީޓަރު ދުރަށް ދަތުރުކުރުމުގެ ގާބިލްކަން ލިބިފައިވާ ކްރޫޒް މިސައިލެކެވެ. ޒިކްރޯން މިސައިލް ބޭނުންކުރާނީ ރަޝިޔާގެ ކަނޑުގެ ސިފައިންނެވެ.\nރަޝިޔާގެ އަސްކަރިއްޔާ އިން ބުނާ ގޮތުގައި، އަޖުބަ ބެލުމުގެ ހުރިހާ މަރުހަލާތަކެއް ފުރިހަމަކޮށް މިހާރު އުފައްދަމުން އަންނަ ޒިކްރޯން މިސައިލް އެންމެ ފުރަތަމަ ހަވާލުކުރާނީ ރަޝިޔާގައި މިހާރު ތަރައްގީ ކުރަމުން އަންނަ، ނިއުކްލިއާ ހަކަތައިން ދުއްވާ ސަބްމެރިން ޕާމްގަ އެވެ. އޭގެ ފަހުން ރަޝިޔާގެ ކަނޑުގެ ލަޝްކަރުގައި ހިމެނޭ އެހެން ސަބްމެރިންތަކާއި މަނަވަރުތަކުގައި ވެސް އެ މިސައިލް ބަހައްޓާނެ އެވެ.\n"ލޮލަށް ނުފެންނަ" މިސައިލެއްގެ ގޮތުގައި ރަޝިޔާގެ ރައީސް ލަޑިމިއާ ޕުޓިން ސިފަކުރައްވާފައިވާ ޒިކްރޯން އަކީ، ކަނޑުމަތީގެ އަމާޒުތަކަށާއި އެއްގަމު އަމާޒުތަކަށް ހަމަލާ ދިނުމަށް ހާއްސަކޮށް އުފައްދާފައިވާ މިސައިލެކެވެ. އެންމެ ފުރަތަމަ ޒިކްރޯން އަޖުމަ ބެލީ މިދިޔަ އޮކްޓޫބަރު މަހުގެ ތެރޭގައި ރަޝިޔާގެ ނިއުކްލިއާ ސަބްމެރިންއަކުން އުދުއްސާލައިގެންނެވެ.\nޒިކްރޯންއާ ބެހޭ މައުލޫމާތުތައް އެނގޭ ބައެއް ފަރާތްތަކުން ބުނާ ގޮތުގައި، ރަޝިޔާގެ މި މިސައިލަކީ އެމެރިކާގައި މިހާރު ހުރި އެންމެ ޒަމާނީ ރާޑަރުތަކަށް ވެސް ދެނެގަނެވޭނެ ހަތިޔާރެއް ނޫނެވެ. އެހެންކަމުން، އެމެރިކާގައި މިހާރު އުފައްދާފައި ހުރި އެންމެ ޒަމާނީ ދިފާއީ ނިޒާމުތަކުން، ޒިކްރޯނަށް ހުރަސް ނޭޅޭނެ ކަމަށް ތަޖުރިބާކާރުން ބުނެ އެވެ.\nސަބަބަކީ، ޒިކްރޯންއަކީ ކްރޫޒް މިސައިލަކަށްވެފައި، އޭގެ ދުވެލި ބާރުކަމުންނެވެ. އަޑަށް ވުރެ ނުވަ ގުނަ ބާރަށް ދަތުރުކުރުމުގެ ގާބިލްކަން ލިބިފައިވުމުގެ އިތުރުން، ކްރޫޒް މިސައިލް ދަތުރުކުރަނީ މާ މައްޗަށް ނާރައި ތިރިން ކަމަށްވާތީ، ޒިކްރޯންއަށް ހުރަސްއެޅުމަކީ، އެމެރިކާގެ ދިފާއީ ނިޒާމުތަކަށް ކުރެވޭނެ ކަމެއް ނޫނެވެ.\nޒިކްރޯން މިސައިލް ދަތުރުކުރާ ބާރުމިނަށް ބަލާއިރު، ވައިގެ ތެރޭގައި މި މިސައިލް ދަތުރު ކުރަމުންދާ އިރު، އޭގެ ކުރީކޮޅުގައި ހުންނަ ވައިގެ ޕްރެޝަރުގެ ސަބަބުން އުފެދޭ ޕްލާޒްމާ ވިލާގެ ތެރެއަށް، ރާޑަރުތަކުން ފޮނުވާ ރޭޑިއޯ ފްރެކެންސީތައް ދަމައިގަންނާތީ، ރާޑަރުތަކަށް މި މިސައިލް ނުފެންނާނެ އެވެ.\nރަޝިއާ ނޭވީ މިލިޓަރީ ސަބްމެރިން\n8 ކޮމެންޓް, 10 ރިއެކްޝަންސް\nތީ ހައިޕާސޮނިކް ކުރޫޒް މިސައިލެއް. ރަޝިޔާއިން މިހާރު ޓެސްޓްކުރަމުންދާ ހައިޕަސޮނިކް ގްލައިޑާ އެއީ އަދި ތިޔައްވުރެ ބާރަށް ދަތުރުކުރާ އެއްޗެއް. އެއަށް ކިޔަނީ އަވަންގާޑް. އެއީ އަޑަށްވުރެ 27 ގުނަ ބާރަށް ދަތުރުކުރާ މިސައިލެއް.\nމިސައިލް ސްޕީޑް 10،000 ކިލޯމީޓަރ ގަޑިއަކަށް\nމިއޮތް ހުރިހާ ގައުމެއް އޮއްވާ ޗައިނާއަށްވެސް ވަނީ އިލްމާ ޓެކްނޮލޮޖީ އަދި މުއްސަނދިކަންވެސް ދެއްވާފަ\nއެމެރިކާ ތާރީޚުގެރެއަށް ޣަރަގުވަގެންދަނީބާ؟\nފިޠުރަތުގެ އުޞޫލު. ބަޔަކު މީހުން އެބައިމީހުންނަށް ﷲ ދެއްވި ބާރު ނުބައިގޮތުގައި ބޭނުންކޮށް ﷲގެ އަޅުން މަރައި އަންދައި ހަދާއިރު އެބައިމީހުންނަށް ބާރު ދެއްވި ފަރާތުން އެއަށްވުރެ ބާރު ގަދަ ފަރާތެއް މެދުވެރިކުރައްވައި އެބައިމީހުންނަށް އަދަބު ދެއްވާނޭކަން ނޭނގި ބިމުގައި ފަސާދަ ކުރުމުގެ ނަތީޖާ ވަރަށް ނުބައިވާނެ. ޔުނައިޓެޑް ސްޓޭޓްސް ވަކިވަކިވެ ވަކިގައުމުތަކަށް ވާތަން ބަޔަކުމީހުން ދެކޭނެ.\nބަލަ ހަތިޔާރުގަ އެމެރިކާގަ ނެތް ޓެކްނޮލޮޖީއެއް އަދި މިހާތަނަކަށް ދުނިއޭގަ އެއްވެސްގައުމަކު ނުހުންނާނެ ތީތި އަރާ ރާޑަރުވެސް ތިޔާއެކު ނުކުންނާނެ\nދުނިޔޭގެ އެއްމެ ބާރުގަދަ ގައުމު ތަކަކީ ސޮމާލިޔާ، ޔަމަން، ސައުދީ އަރަބިޔާ، މާލީ، މޮރޮކޯ. މިގައުމުތަކުގައި ބޭނުން ކުރާނީ ބަމްބޫ މިސައިލް އަދި ކެމެލް ޔޫރިން ބޮން\n@މަހައްދާއަށް މަވެސް ވަރަށް ތާއީދު!! ތޮށިން ބޭރަށްނުކުމެ، ލޯ ހުޅުވާބަލާލީމަ ފެންނާނެ، އެމެރިކާ އޮތީ ކިހާ ހިސާބަކުކަން އަތި ދެންތިބި މީހުން ތިބީ ކިހާ ހިސާބަކުކަން. ޤުދުރަތުގެ ޤާނޫނާ އެއްވެސް ބަޔަކަށް ނުކުޅެވޭނެ، އެހެނަސް، މިއަދު ހަޤީޤަތަކީ، އެމެރިކާ ބޭނުން ތަނެއް, މީހެއް އެމީހުން ބޭނުންވާ އިރަކު ނައްތާލެވިދާނެ ވަރުގެ ޓެކްނޮލޮޖީ އެމީހުން އަތުގާ އެބަހުރިކަން!! އެކަންކަން އެދަނީ ސާބިތުވެސް ކޮށްދެމުން.


IN PICTURES - Siyaadh Gasim dhookohlun\nފެބުރުއަރީ އެކެއްގައި ސުޕްރީމް ކޯޓުން ނެރުނު އަމުރާ ގުޅިގެން ހައްޔަރުކުރި ގާސިމްގެ ދޮށީ ދަރިކަލުން ސިޔާދު ގާސިމް މިއަދު ކްރިމިނަލް ކޯޓްގެ އަމުރަކުން ވަނީ މިނިވަންކޮށްފައި. ސިޔާދު މިނިވަންކޮށްފައި މި ވަނީ ފަސް މަހާއި 13 ދުވަސް ފަހުން. އޭނާ ދޫކޮށްލުމާ އެކު ޖުމްހޫރީ ޕާޓީ އާއި ގުޅިފައިވާ އިދިކޮޅު ޕާޓީތަކުގެ ކޯލިޝަނުން ވަނީ ސިޔާދަށް މަރުހަބާ ކިޔާފައި.\nސިޔާދް ގާސިމް ޖަލުން ދޫކޮއްލުމުން އޭނާގެ އާއިލާ އާއި ޖޭޕީގެ މެންބަރުންނާ އެކު: ސިޔާދު މިއަދު ދޫކޮށްލީ އޭނާގެ މައްޗަށް ދައުވާކުރާ މައްސަލައިގައި ދައުލަތަށް ހެކި ހުށަނޭޅިގެން. -- އަވަސް ފޮޓޯ | އަހުމަދު ނާއިމް


ބީއެމްއެލްއިން މުވައްޒަފުންގެ ނަފްސާނީއާ ގުޅޭ ހިދުމަތްތައް ދިނުމުގެ ސޮއިކުރުމަށް ބޭއްވި ރަސްމިއްޔާތުގެ ތެރެއިން -- ބީއެމްއެލް\nރާއްޖޭގެ އެކި ކަންކޮޅުތަކުގައި މަސައްކަތް ކުރާ ބީއެމްއެލްގެ މުވައްޒަފުންގެ ނަފްސާނީ ދުޅަހެޔޮކަން ދެމެހެއްޓުމަށް އެހީތެރިވުމުގެ ގޮތުން އެއްބަސްވުމެއްގައި ސޮއިކޮށްފި އެވެ.\nބީއެމްއެލް އިން ބުނީ މުވައްޒަފުންގެ ނަފްސާނީ ދުޅަހެޔޮކަން ދެމެހެއްޓުމުގެ ގޮތުން ނަފްސާނީ ދުޅަހެޔޮކަމާ ގުޅޭ ހިދުމަތްދެމުންދާ އިދާރާތަކާ ގުޅިގެން ސަޕޯޓް ޕްރޮގްރާމްތަކާއި ޕްރޮފެޝަނަލް ހިދުމަތްތައް ލިބޭނެ ގޮތް ހަމަޖައްސައި ވަޒީފާގެ މާހައުލުގައި ނަފްސާނީ ދުޅަހެޔޮކަން ކުރިއެރުވުމުގެ ގޮތުން ހަރަކާތްތައް ހިންގަން ބީއެމްއެލް އިން ނިންމާފައިވާ ކަމަށެވެ.\nއެ ހިދުމަތްތައް ފޯރުކޮށްދިނުމުގެ ގޮތުން ބީއެމްއެލް އިން މިއަދު ވަނީ ސައިކޮލޮޖީ އާއި ސޮސައިޓީ ފޯ ހެލްތް އެޑިއުކޭޝަން (ޝީ) އަދި އިންސްޓްޓިއުޓް އޮފް މެންޓަލް ވެލްބިއިން (އައިއެމްޑަބްލިއުބީ) އާއެކު އެއްބަސްވުމެއްގައި ސޮއިކޮށްފަ އެވެ.\nމި އެއްބަސްވުމުގެ ދަށުން ގަވައިދުން ކޮންސަލްޓޭޝަން އަދި ކައުންސިލިން ހިދުމަތް ބީއެމްއެލްގެ މުވައްޒަފުންނަށް ލިބިގެންދާނެ އެވެ.\nއެ ޕްރޮގްރާމުގެ ދަށުން، ބޭންކުގެ މުވައްޒަފުންނަށް ބޭނުންވާ ކޮންސަލްޓޭޝަން ސެޝަން ތަކަށް ހޭދަވާ ހަރަދު ބޭންކުން ހަމަޖައްސައިދޭނެ އެވެ.\nނަފްސާނީ އެހީތެރިކަމަށް ބޭނުންވާ މުވައްޒަފުންނަށް މި ދާއިރާގައި ފާހަގަކޮށްލެވޭ ފަންނީ ފަރާތްތަކުގެ އެހީ ހޯދުމަށް ބާރު އަޅާނެ އެވެ. އަދި މިފަރާތްތަކާ ގުޅިގެން، ދަރިންތަރުބިއްޔަތު ކުރުމާއި، ވޯކް ލައިފް ބެލެންސްގެ އިތުރުން ވަޒީފާގެ މާހައުލުގައި ނަފްސާނީ ދުޅަހެޔޮ ކަމާ ގުޅޭ ގޮތުން ހޭލުންތެރިކުރުމަށް ސެޝަން ތަކެއް ވެސް ބާއްވާނެ އެވެ.\nބީއެމްއެލްގެ ޑެޕިއުޓީ ސީއީއޯ އައިޝަތު ނޫރައްދީން ވިދާޅުވީ މުވައްޒަފުންގެ ނަފްސާނީ ދުޅަހެޔޮކަން އިތުރުކުރުމަށް ފަސޭހައިން ލިބޭނެ ހިދުމަތްތަކާއި ބޭނުންވާ ފަރުވާ ހޯދުމަށް ރާއްޖޭގައި ފާހަގަކޮށްލެވޭ ފަރާތްތަކަކާއެކު ޕާޓްނާޝިޕް ހެދިގެން ދިއުމަކީ ބޮޑު އުފަލެއް ކަމަށެވެ. އަދި ބީއެމްއެލްއެކޭ އެއްގޮތަށް އެހެން އޮފީސްތަކާއި އިދާރާތަކުން ވެސް މުވައްޒަފުންނަށް އަމާޒުކޮށް މިފަދަ ޕްރޮގްރާމްތައް ހިންގައި އަދި މުވައްޒަފުންގެ ނަފްސާނީ ދުޅަހެޔޮކަމުގެ މުހިންމުކަން ދެނެގަނެ އެކަމަށް ފިޔަވަޅު އެޅުމަށް އޭނާ ގޮވާލެއްވި އެވެ.\n"މުޅި ދުނިޔެއަށް ބަލާލާއިރުވެސް ނަފްސާނީ ދުޅަހެޔޮކަމުގެ މުހިންމުކަން މިއަންނަނީ ފާހަގަވަމުން. އަދި ކޮވިޑް-19 އާ ގުޅިގެން ނަފްސާނީ ދުޅަހެޔޮކަމަށް މިވަނީ ނުހަނު ބޮޑު އަސަރެއްކޮށްފައި. އެހެންކަމުން ރާއްޖޭގައި އެންމެ ގިނަ ވަޒީފާ ދެމުންދާ އެއް ކުންފުންޏަކަށްވުމާއެކު، ބޭންކުން މިކަމަށް އިސްނަގައި މިއަދު މިފަދަ މުހިންމު ފިޔަވަޅެއް އެޅުމަކީ ނުހަނު މުނާސަބުކަމެއް." އައިޝަތު ވިދާޅުވި އެވެ.


Maaraa maaree eh gai aniyaavi meehaku hodhanee - AO News\nމާރާމާރީއެއްގައި އަނިޔާވި މީހަކު ހޯދަނީ\nމާލޭގައި ހިންގި މާރާމާރީއެއްގައި އަނިޔާވި މީހަކު ހޯދަމަށް، ފުލުހުން އެމީހާގެ ފޮޓޯ މިއަދު އާންމުކޮށްފިއެވެ.\nފުލުހުންގެ ވެބްސައިޓްގައި ބުނީ ހޯދަން ފޮޓޯ އާންމުކޮށްފައިވާ މީހާއަކީ ފުލުހުންގެ ޖެނެރަލް އިންވެސްޓިގޭޝަން ޑިޕާޓްމަންޓަށް ހުށަހެޅި ތަހުގީގު ކުރަމުންދާ މާރާމާރީ މައްސަލައަކާ ގުޅިގެން އެމާރާމާރީގައި އަނިޔާ ލިބުނު މީހާކަމަށެވެ.\nފުލުހުން ބުނީ މިމީހާއަކީ މިއަހަރުގެ މާރިޗު 29 ވަނަ ދުވަހުގެ ވަގުތެއްގައި ގ. ބަށިމާވިލާ ގޭގެ ކައިރީގައި ހަދަމުންދިޔަ އިމާރާމާތެއްގެ ކައިރީގައި ބިދޭސީއެއްގެ ގައިގައި ދެ މީހަކު ވެގެން މާރާމާރީ ހިންގުމާ ގުޅިގެން އެމާރާމާރީގައި އަނިޔާ ލިބުނު ފަރާތެއްކަމަށާއި އަދި މިހާތަނަށް ކުރެވެނު މަސައްކަތްތަކުން އެމީހާއަކީ ކާކުކަން ދެނެގަނެވިފައިނުވާކަމަށެވެ.\nއެހެންކަމުން މިމީހާއާބެހޭ އެއްވެސް މަޢުލޫމާތެއް ލިބިފައިވާނަމަ ޖެނެރަލް އިންވެސްޓިގޭޝަން ޑިޕާޓްމަންޓްގެ ނަމްބަރު 9631696 އަށް ގުޅައި، މިމައްސަލައިގެ އިންސިޑެންޓް ނަންބަރު(އިންސިޓެންޑް ނަންބަރަކީ 483099) ވިދާޅުވެ، އެމައުލޫމާތެއް ހިއްސާކުރުމަށް ފުލުހުންވަނީ އެދިފައެވެ.\nމާރާމާރީގެ ކުށް ސާބިތުވެ ފިރިމީހާ 21,600 ރުފިޔާއިން ޖޫރިމަނާ ކޮށްފި!\nމާރާމާރީގެ މައްސަލައަކާއި ގުޅިގެން މީހަކު ފުލުހަށް ހާޒިރުވާން އަންގައިފި\nއައްޑޫ ސިޓީ ހިތަދޫގައި މީހަކަށް ތޫނު އެއްޗަކުން ހަމަލާދީފި


Loan dhookurumugai iskan dheynee enme bodah asaru koffaivaa viyafaaritahkah: Fayyaz | Jazeera\tއިސްކަންދޭނީ އެންމެބޮޑަށް އަސަރުކޮށްފައިވާ ވިޔަފާރިތަކަށް: ފައްޔާޒު - Jazeera\nލޯނު ދޫކުރުމުގައި އިސްކަންދޭނީ އެންމެބޮޑަށް އަސަރުކޮށްފައިވާ ވިޔަފާރިތަކަށް: ފައްޔާޒު\nއަޒްލިފާ އަބްދުﷲ June 23, 2021 597 views0\nކޮވިޑް-19 އާ ގުޅިގެން ވިޔަފާރިތަކަށް މާލީގޮތުން ކުރިމަތިވެފައިވާ ދަތިތަކަށް ހައްލެއް ހޯދައިދިނުމުގެ ގޮތުން ސަރުކާރުން އަޅުއްވާ މުހިންމު ފިޔަވަޅެއްގެ ގޮތުން މިއަދު ތަޢާރަފްކުރެވުނު ލޯނު ސްކީމްގައި އިސްކަން ދޭނީ އެންމެ ބޮޑަށް އަސަރު ކޮށްފައިވާ ވިޔަފާރިތަކަށްކަމަށް އިކޮނޮމިކް މިނިސްޓަރ ފައްޔާޒު އިސްމާއިލް ވިދާޅުވެއްޖެއެވެ.\nލޯނު ތަޢާފަރް ކުރުމަށްފަހު ވާހަކަ ދައްކަވަމުން ކޮވިޑްގެ ބަލިމަޑުކަމާއި ގުޅިގެން ފުރަތަމަ ލޮކްޑައުންގެ ތެރޭގައި ވެސް ސްޓިމިއުލަސް ޕެކޭޖްތަކެއް ތައާރަފުކުރެވުނުކަން ފާހަގަކުރައްވާ މިނިސްޓަރ ވިދާޅުވީ، އަނެއްކާވެސް އިތުރު ގޮންޖެހުންތަކެއް އިގްތިސާދަށް ދިމާވެފައިވާކަމަށެވެ. އަދި ޚާއްސަކޮށް ކުދި އަދި މެދުފަންތީގެ ވިޔަފާރިތަކަށް ކޮށްފައިވާ އަސަރު ބޮޑުކަމަށް މިނިސްޓަރ ވިދާޅުވި އެވެ.\nމިނިސްޓަރ ވިދާޅުވިގޮތުގައި މިއަދު ތަޢާފަރްކުރެވުނު ލޯނު ސްކީމްގައި އިސްކަންދޭނީ ކޮވިޑްގެ ސަބަބުން އެންމެ ބޮޑަށް އަސަރުކޮށްފއިވާ ވިޔަފާރިތަކަށް ކަމަށެވެ. އެގޮތުން މިފަހަރު އެސްއެމްސީ ބޭންކު ނުވަތަ އެސްޑީއެފްސީން ހުޅުވާލުމުގައި ގެންގުޅޭ ވަކި އުސޫލުތަކެއް ހުރި ކަމަށް މިނިސްޓަރ ވިދާޅުވި އެވެ.\nއޭގެތެރޭގައި އެންމެ ޚާއްސަކަމެއް ދޭނީ ކޮވިޑްގެ ބަލިމަޑުކަމުގެ ތެރެއިން އެންމެ ބޮޑަށް އަސަރުކޮށްފައި ހުރި ދާއިރާތަކާއި އަދި ރަށްތަކަށް ކަމަށް މިނިސްޓަރ ވިދާޅުވި އެވެ.\nއެގޮތުން ގްރޭޓަރ މާލެ އޭރިއާ އަކީ ޕޮރިއޯރަޓީގައި އެންމެ އިސް ޕްރައިއޯރަޓީ އެއް ދެވެނޭ އެއް ދާއިރާ، އޭގެއިތުރުން ލޮކްޑައުން ފަހުން ގެނެސްގެން އެންމެ ބޮޑަށް އަސަރުކުރި ރަށްތައް ޕްރައިއޯރިޓީ ލިސްޓުގައި ހިމެނޭނެ.\nއޭގެއިތުރުން ވިޔަފާރިތައް ލޯނު ދޫކުރުމުގައިވެސް އެންމެ ބޮޑަށް އަސަރުކުރި ވިޔަފާރި ތަކަށް ޚާއްސަ އަހަމިއްޔަތޔުކަމެއް ދޭނެ ކަަމަށް މިނިސްޓަރ ވިދާޅުވިއެވެ.\nއޭގެ ތެރޭގައި ސެލޫން ޖިން ފަދަ ތަންތަނަކީ ލޮކްޑައުން ތެރޭގައި އެއްވެސް ވިޔަފާރިއެއް ނުކުރެވި ބަންދުކުރެވިފައި ހުރި ތަންތަން، އަދި ކެފޭ ރެސްޓޯރެންޓް ތަކަކީ ކޮންމެވެސް ވަރަކަށް ޑެލިވަރީ މަސައްކަތް ކުރެވުނު ކަމުގައިވީނަމަވެސް އެވިޔަފާރީގައި ވަރަށް ބޮޑު ބައެއް ކުރިއަށް ނުގެންދެވި ހުރި ވިޔަފާރިތައް، މިކަހަލަ ވިޔަފާރިތައް\nމިނިސްޓަރ ފައްޔާޒް ވިދާޅުވި ގޮތުގައި މައިގަނޑު ގޮތެއްގައި މި ލޯނު ތައާރަފް ކުރެވެނީ އެގްޒިސްޓިން ވިޔަފާރިތައް ކޮޅަށްޖެހުމުގައި އެހީތެރިވުމަށެވެ. އަދި އެ ވިޔަފާރިތައް ދިރުވާ ކުރިއަށް ގެންދެވޭނެ ނިޒާމެއްގެ ތެރޭގައި ލޯނުތައް ބައްޓަން ކޮށްގެން ކުރިއަށް ގެންދިއުމަށް ކަމަށް މިނިސްޓަރ ފައްޔާޒު ވިދާޅުވިއެވެ.\nއިސްކަންދޭނީ އެންމެބޮޑަށް އަސަރުކޮށްފައިވާ ވިޔަފާރިތަކަށް: ފައްޔާޒު


BREAKING NEWS: Miaharu Budget 12 Billion Rufiyya Deficit Vedhaane Kamah Lafaakohfi - Vaguthu\nމިއަހަރު ބަޖެޓް 12 ބިލިއަން ރުފިޔާ ޑެފިސިޓް ވެދާނެ ކަމަށް ލަފާކޮށްފި\nމިއަހަރު ދައުލަތުގެ ބަޖެޓުން 12 ބިލިއަން ރުފިޔާ ޑެފިސިޓް ވެދާނެ ކަމަށް ސަރުކާރުން ލަފާކޮށްފިއެވެ.\nމިހާރު ކުރިއަށްދާ ނޫސްވެރިންގެ ބައްދަލުވުމެއްގައި ފިނޭންސް މިނިސްޓަރ އިބްރާހިމް އަމީރު ވިދާޅުވީ މިއަހަރު ބަޖެޓްގައި ގައުމީ އުފެއްދުންތެރިކަން 7.5 އިންސައްތަ ކުރިއަރާނެ ކަމަށް ލަފާކުރި ނަމަވެސް މިހާރުގެ ހާލަތާއި ގުޅިގެން ބަޖެޓްގެ އަންދާސާތައް ބަދަލުވެއްޖެ ކަމަށެވެ. ގައުމީ އުފެއްދުންތެރިކަން މިއަހަރު 5.5 އިންސައްތަ ދަށަށް ދާނެ ކަމަށް ނުވަތަ އެއަށްވުރެ ބޮޑަށް ދަށަށް ހިނގައިދާނެ ކަމަށް މިނިސްޓަރ އަމީރު ވިދާޅުވިއެވެ. އޭނާ ވިދާޅުވީ މިއަހަރު ފަތުރުވެރިން އަންނަ މިންވަރު މިދިޔަ އަހަރާއި ބަލާއިރު 50 އިންސައްތަ އާއި 30 އިންސައްތަ އާއި ދެމެދު އަދަދަކަށް ދަށަށް ދާނެ ކަމަށެވެ.\nމިނިސްޓަރ ވިދާޅުވީ މިހާރު ލަފާކުރެވޭ ގޮތުގައި ދައުލަތުގެ 30 ބިލިއަން ރުފިޔާގެ ބަޖެޓުން 12 ބިލިއަން ރުފިޔާ ބަޖެޓް ޑެފިސިޓް ވެދާނެ ކަމަށެވެ.\nމިހާލަތުގައި ސަރުކާރުން ވަނީ ދައުލަތުން ކުރަމުންދާ ޚަރަދުތަކުގެ ތެރެއިން އެއް ބިލިޔަން ރުފިޔާ އުނިކުރަން ކުރިން ނިންމާފައި ކަމަށާއި ނަމަވެސް ކުރިއަށް އޮތްތަނުގައި އެއަށްވުރެ ގިނަ ފައިސާ ޚަރަދު ކުދަކޮށްގެން ސަލާމަތް ކުރަން މަސައްކަތް ކުރައްވާނެ ކަމަށް މިނިސްޓަރ ވިދާޅުވިއެވެ.\nމިކަމުގެ އެންމެބޮޑު ބޭނުމަކީ އިޤްތިޞާދީ ގޮތުން ކުރިމަތިވާ ދަތިތަކުން އަރައިގަނެ ތަރައްޤީގެ މަޝްރޫޢުތައް ހުއްޓުނަނުދީ ހިންގެވުން ކަމަށް މިނިސްޓަރ ވިދާޅުވިއެވެ. މިއަހަރު ކުރިއަށް ގެންދިއުމަށް ހަމަޖެހިފައިވާ ޕީއެސްއައިޕީގެ އެއްވެސް މަޝްރޫޢެއް ހުއްޓާނުލައި ކުރިއަށް ގެންދިއުމަށް ސަރުކާރުންވަނީ ނިންމަވާފައި ކަމަށް މިރޭ ވެސް ތަކުރާރުކޮށް މިނިސްޓަރ ވިދާޅުވިއެވެ.\n"ސަރުކާރަށް އާމްދަނީ މަދުވެގެން 12 ބިލިއަން ރުފިޔާ ގެއްލިގެންދާނެ. އެ ފައިސާ ސަރުކާރުތަކުން ވެސް ހޯދަން އެބަ މަސައްކަތް ކުރަން. ބައިލެޓަރަލްކޮށް ވެސް އެބަ ވާހަކަ ދައްކަން. ގައުމުތަކާއި އެބަ ވާހަކަދައްކަން. ބަޖެޓްގައި ހިމެނޭ 150 މިލިއަން ރުފިޔާގެ ހިލޭ އެހީގެ ތެރެއިން މިހާރު ވެސް އަޅުގަނޑުމެންނަށް ވަނީ 50 މިލިއަން ޑޮލަރު ލިބިފައި." މިނިސްޓަރ އަމީރު ވިދާޅުވިއެވެ.\nމިނިސްޓަރ އަމީރު ވިދާޅުވީ މިއީ މުޅި ދުނިޔެއަށް ކުރިމަތިވެފައިވާ އިޤުތިޞާދީ ކާރިސާއެއް ކަމަށްވުމުން މި ކަމުން އަރައިގަންނަން ގޮންޖެހުންތަކެއް އެބަހުރި ކަމަށެވެ.\nރިސޯޓް މުވައްޒަފުންނަށް ވެސް ކަރަންޓީނާއި ނުލާ ދެން ދަތުރު ކުރެވޭނެ\nކޮންމެ އަހަރަކު ކޮވިޑް ވެކްސިން ޖަހަން ޖެހިދާނެ\nއޭޕްރީލް 1, 2020 21:22\nމި ސަރުކާރު އިސްތިއުފާދިފަ އެއްބައިވަންތަ ހުރިހާޕާޓިީތަކުގެ ގުޅިފައިވާ ސަރުކާރެއް އުފައްދަންފެނޭ.


JSC in fandiyaaru Hassan Ali ge ithuru massalaeh balanee 1 - vNews.mv\nފަނޑިޔާރު ހަސަންގެ އިތުރު މައްސަލައެއް ބަލަން ޖޭއެސްސީން ނިންމައިފި\nޝުރުފާ މުޙައްމަދު 04 September 2019, 19:26\nހައި ކޯޓުގެ ފަނޑިޔާރު އަދި ކުރީގެ އިމިގްރޭޝަން ކޮންޓްރޯލަރ ހަސަން އަލީއާ ގުޅޭ މައްސަލައެއް ބެލުމަށް ޖުޑީޝަލް ސާވިސް ކޮމިޝަން (ޖޭއެސްސީ) އިން ނިންމައިފިއެވެ.\nހައިކޯޓުގެ ފަނޑިޔާރު ހަސަން އަލީގެ އިތުރު މައްސަލައެއް ޖުޑީޝަލް ސާވިސް ކޮމިޝަން (ޖޭއެސްސީ)އިން ބަލަން ނިންމައި ކޮމެޓީއަށް ފޮނުވާފައި މިވަނީ، ނޫސްވެރިޔާ ރިލްވާން އަބްދުﷲ ގެއްލުވާލީ މައްސަލަ ބަލައި ނެރުނު ހުލާސާ ރިޕޯޓުގައި ހަސަން އަލީގެ ބަޔާނެއް ހިމަނާފައިވާކަން ހާމަވެފައިވާ ވަގުތެއްގައެވެ.\nޖޭއެސްސީން ހަސަން އަލީގެ މައްސަލައެއް ބެލުމަށް ނިންމާފައި މިވަނީ އެ ކޮމިޝަނުގެ މިއަދުގެ ބައްދަލުވުމުގައެވެ. މި ބައްދަލުވުމުގައި މައްސަލައެއް ބެލުމަށް ނިންމައި ކޮމިޓީއަށް ފޮނުވިކަން ހާމަކޮށްފައިވީ ނަމަވެސް އެއީ ކޮން މައްސަލައެއް ކަމާއި މައްސަލައާއި ގުޅުންހުރި އިތުރު އެއްވެސް ތަފްސީލެއް އެ ކޮމިޝަނުން ހާމަކޮށްފައެއް ނުވެއެވެ.\nމީގެކުރިން ވެސް ޖޭއެސްސީއިން ވަނީ ފަނޑިޔާރު ހަސަން އަލީގެ މައްސަލައެއް ބަލަން ނިންމައި އެކަމަށް ކޮމެޓީއެއް އެކުލަވާލާފައެވެ. އެ ކޮމެޓީގައި ހިމެނިވަޑައިގަންނަވަނީ ޖޭއެސްސީގެ ނައިބު ރައީސް މަސްތޫރު ހުސްނީ އާއި އެ ކޮމިޝަންގެ މެމްބަރު މުހައްމަދު އީސާފުޅުގެ އިތުރަށް، ބަންޑާރަ ނައިބު އިބްރާހިމް ރިފްއަތެވެ. ޖޭއެސްސީް ބަލަން ނިންމި ދެވަނަ މައްސަލަވެސް ހުށަހަޅާފައި ވަނީ ހަމަ އެ ކޮމިޓީއަށެވެ.\nހުސްވި އަހަރުގެ މާޗް މަހުގެ ތެރޭގައި ހަސަން އަލީ ހައި ކޯޓުގެ ފަނޑިޔާރުކަމަށް އައްޔަންކުރެއްވި އިރު، އިމިގްރޭޝަން ކޮންޓްރޯލަރ ކަމުގެ މަގާމްގެ އިތުރަށް ހަސަން އަލީ ވަނީ، އާސަންދަ ކުންފުނީގެ މެނޭޖިން ޑިރެކްޓަރުކަމުގެ މަގާމާއި ހައުސިން މިނިސްޓަރުގެ ނައިބުގެ މަގާމު ވެސް އަދާ ކުރައްވާފައެވެ.


Alhugandu Baaru Foaruvanee Gaanoonee Dhauru Onna Kankamah: Fayyaz - Vaguthu\nއަޅުގަނޑު ބާރު ފޯރުވަނީ ގާނޫނީ ދައުރު އޮންނަ ކަންކަމަށް: ފައްޔާޒު\nއިކޮނިމިކް މިނިސްޓަރ ފައްޔާޒު އިސްމާއިލް ވަގުތަށް ދެއްވި ހާއްސަ ބަސްދީގަތުން؛- ވަގުތު އިމޭޖަސްް- މުހައްމަދު އަފްޒަލް\nސަރުކާރުގެ ވުޒާރާތަކުގެ ދައުރުތައް އޮންނަނީ އެއް ވުޒާރާއާ އަނެއް ވުޒާރާއާ ގުޅިފައި ކަމަށާއި އެ ގޮތުގެ މަތިން ބާރު ފޯރުވާފައި ހުންނަވާނީ ބާރު ފޯރުވުމުގެ ގާނޫނީ ދައުރު އޮންނަ ކަންކަމާއި ތަންތަނަށް ކަމަށް އިކޮނޮމިކް މިނިސްޓަރު ފައްޔާޒު އިސްމާއީލް ވިދާޅުވެއްޖެއެވެ.\n"ސަންގު ޓީވީ" ޕްރޮގްރާމެއްގައި ބައިވެރިވެވަޑައިގެން ފައްޔާޒު މިހެން ވިދާޅުވީ، ސަރުކާރުގެ އެހެން މިނިސްޓްރީތަކުގެ މެންޑޭޓްގެ ތެރެއަށް އިކޮނޮމިކް މިނިސްޓްރީ ވަދެ ބާރު ފޯރުވަން އުޅޭ ކަމަށް އެމްޑީޕީގެ ޕާލިމެންޓްރީ ގްރޫޕްގެ ލީޑަރު އަލީ އާޒިމް މަޖިލީހުގެ ޖަލްސާގައި މިއަދު ވިދާޅުވެފައިވަނިކޮށެވެ.\nމަޖިލީހުގެ ބައެއް އެމްޑީޕީގެ މެންބަރުން ފައްޔާޒަށް ކުރައްވާ ތުހުމަތުތަކާ ގުޅޭ ގޮތުން ޕްރެޒެންޓަރު ކުރި ސުވާލަކަށް ޖަވާބު ދެއްވަމުން ފައްޔާޒު ވިދާޅުވީ އެ ތުހުމަތުތަކުގައި ކުޑަ ވަރެއްގެ ހަގީގަތެއްވާ ކަމަށެވެ. އެއީ މިނިސްޓަރު ބާރު ފޯރުވަން ޖެހޭ ކަންކަމުގައި ބާރު ފޯރުވާ ފޯރުކުރުވުން ކަމަށް ވިދާާޅުވިއެވެ.\nއެކަމަކު، ގާނޫނީ އިމުގެ ބޭރުން އެއްވެސް ކަމެއް ނުކުރައްވާ ކަމަށް ވެސް ފައްޔާޒު ވިދާޅުވިއެވެ. އަދި ވިދާޅުވީ ބާރު ފޯރުވާ ބަސް ވިދާޅުވަނީ ގާނޫނީ ދައުރު އޮންނަ ކަންކަމާއި ތަންތަނަށް ކަމަށެވެ.\n"އަޅުގަނޑަށް އެ ކުރެވޭ ކަމެއް އެ ކުރެވެނީ ސަރުކާރުން އެ ގޮތަށް ބޭނުންވެގެން، އެހެން މިނިސްޓްރީތަކުން އެކަމުގައި އިކޮނޮމިކް މިނިސްޓްރީގެ ފެސިލިޓޭޓް ބޭނުން ވާތީވެ، ކުރުކޮށް ބުނާނަމަ ސަރުކާރުގެ މުޅި ކެބިނެޓުން ވެސް އެ ކަމަށް ރުހިގެން،" ފައްޔާޒު ވިދާޅުވިއެވެ.\nފައްޔާޒު ވިދާޅުވި ގޮތުގައި، ސަރުކާރުގެ މިނިސްޓްރީތައް ހިނގަމުން ދާން ޖެހެނީ ވަރަށް ގުޅިގެންނެވެ. އާޒިމްގެ ވާހަކައަށް އިޝާރާތް ކުރައްވައި ވިދާޅުވީ އެގްރޯ ކުންފުނި ހިންގުމުގައި އިކޮނޮމިކް މިނިސްޓްރީގެ އިތުރުން ފިޝަރީޒް މިނިސްޓްރީއާއި ފިނޭންސް މިނިސްޓްރީގެ ދައުރެއް ވެސް އޮންނަ ކަމަށެވެ.\n"އެގްރިކަލްޗާ ކުންފުނި ހިންގުމުގައި ފިނޭންސް މިނިސްޓްރީގެ ދައުރު އަދި މާ ބޮޑު. އަޅުގަނޑުގެ ދައުރު ވެސް ބޮޑު. ހާއްސަކޮށް ކުންފުނިތަކުގެ ސްޓެރެޓެޖިކް ޑިޒިޝަންތައް ކަނޑައެޅުމުގައި އަޅުގަނޑުގެ ދައުރު އޮވޭ. އެފަދަ ކަންކަމުގައި އަޅުގަނޑު ބަސް ކިޔާނަން، ބާރު ފޯރުވާނަން،" ފައްޔާޒު ވިދާޅުވިއެވެ.\nމިނިސްޓަރު ފައްޔާޒު ވަކިކުރުމުގެ މަސައްކަތެއް އެމްޑީޕީގެ އެތެރޭގައި ދަނީ ހިނގަމުންނެވެ. އެކަމުގައި އިސްކޮށް އުޅުއްވަނީ ވެސް އެމްޑީޕީގެ ރައީސް، މަޖިލީހުގެ ރައީސް މުހައްމަދު ނަޝީދެވެ. ފައްޔާޒު ޕާޓީ ތެރޭގައި "ބްރޯ" އަކަށް ވެގެން އުޅުއްވާ ކަމަށް ވެސް ނަޝީދު ތުހުމަތު ކުރައްވައެވެ.\nސިޔާސީ މައިދާނުގައި "ބްރޯ" ގެ ލަފުޒު އުފެދުނީ ކުރީގެ ސަރުކާރުގެ ދުވަސްވަރުގައެވެ. ކުރީގެ ނައިބު ރައީސް އަހުމަދު އަދީބަށް ނިސްބަތްކޮށް އެ ނަން ކިޔައި އުޅުނެވެ. ކުޑަ ދުވަސްކޮޅެއް ތެރޭގައި ނުފޫޒު ގަދަކޮށްލާ ޒުވާން ކޮންމެ ސިޔާސީ ބޭފުޅުންނަށް މިހާރު މި ނަން ނިސްބަތް ކުރެވެއެވެ.\nފައްޔާޒު ވިދާޅުވާ ގޮތުގައި "ބްރޯ" ގެ ލަފުޒު އެ ދެއްވަނީ އޭނާގެ މެންޑޭޓާއި ގާނޫނީ ދައުރު ބޮޑު ވުމުންނެވެ. އެކަމަކު އެ މަގާމުގައި ކުރައްވަން ޖެހޭ ކަންކަމާއި ގާނޫނީ ޒިންމާ އޭނާ އުފުލެއްވުމުގައި ދެމިހުންނަވާނެ ކަމަށް އޭނާ ވިދާޅުވިއެވެ.\nނޮވެމްބަރު 18, 2020 16:26\nކޮބާ ހީވޭ ކަމެންހެން. ކެނެރީގެ ކެރަފާ ބުއްޅަބޭ ރަކިވާންޖެހޭނީ. ވައިވެސް ނޭޅޭނެ\nނޮވެމްބަރު 18, 2020 17:07\nތިޔަ ވީ ބޮޑު އިޢުތިރާފެއް ބާރުފޯރުވާ ކަމަށް ބުނެ، ބަލަ ޤާނޫނީ ކަންކަމަކީ ބާރު ފޯރުވަން ޖެހޭ ކަމެއް ނޫން އެއީ ޤާނޫނީ އިމުގެ ތެރެއިން ހިނގް ހިނގާ ހުންނަންޖެހޭނެ ކަންތައްތައް، ކޮންމެހެން މީހަކު ބާރު ފޯރުވާ ކަށް ނުޖެހޭ، ބާރު ފޯރުވާނަމަ އޭގެ މާނައަކީ ކަރަޕްޝަން އޭ، މިހިރަ ލަދު ކުޑަ އިންޑިޔާ އަށް ޤައުމު ނުވިއްވިގެން ތިޔަ އުޅެނީ\nނޮވެމްބަރު 18, 2020 21:22\nރައީސް ނަޝީދު ވިދާޅުވާހެން މީކީ ކަމުދާ މީހެއްނޫން.\nނޮވެމްބަރު 19, 2020 08:17\nއެބުނާ ދައުރު އޮންނަ ކަންކަމުގެ ބޭނުން ނާޖާއިޒުގޮތުގަ ހިފައިގެން ބޭނުކަންކަމެއް ކުރަމުން ރާއްޖޭއަށް އަންނަ ބޭރުގެ އިންވެސްޓަރުންނައް މީނާ އަންނަނީ ޖެއްސުން ކުރަމުން. މީނާގެ މައްސަލައިންޑިޔާ ސަރުކާރާ ހިސާބައްވެސް ވަނީ ގޮސްފަ. ދެން ރާއްޖެއާއި އިންޑިޔާއާއި ދެމެދުގެ ގުޅުން ގޯސްވާނީ މީނާގެ ސަބަބުން.\nނޮވެމްބަރު 19, 2020 08:22\nސަރުކާރުގެ އެސްއޯއީތަކުގެ ބެލެނިވެރިޔަކީ ފިނޭންސް މިނިސްޓަރު. އަދި އެސްއޯއީތަކުގެ ހިންގުން ހަރުދަނާކޮއް ބެލެހެއްޓުމުގެ މެންޑޭޓް އޮންނަނީ ޕުރައިވެޓައިޒޭޝަން އެންޑް ކޯޕަރަޓައިޒޭޝަން ބޯޑުގެ ޒިންމާގެ ތެރޭގަ. އިކޮނޮމިކް މިނިސްޓުރީ އިން ޖެހެނީ އިގްތިސޯދީ ޕުލޭންތައް ހަދައި ޕޮލިސީ ކޯޑިނޭޓް ކުރަން. ދެން މީނާ ކުންފުނިތަކުގެ ސުޓުރެޓެޖިކް ޑިސިޝަނޭ ކިޔާގެން މި ކިޔަނީ ކީކޭތަ.؟


Rabiot massalaigai qavaaidhaa hilaafeh nuvan: Barcelona | Mihaaru\nރަބިއޯ މައްސަލައިގައި ގަވާއިދާ ހިލާފެއް ނުވަން: ބާސެލޯނާ\n31 ޑިސެމްބަރ 2018 - 11:15\nއުމުރުން 23 އަހަރުގެ ކުޅުންތެރިޔާގެ ކޮންޓްރެކްޓް ޖޫން މަހު ހަމަވާތީވެ އޭނާ އަށް މާދަމާ ފެށޭ ޖެނުއަރީ ޓްރާންސްފާ ބާޒާރާ އެކު އެހެން ކްލަބްތަކާ އެކު މަޝްވަރާކުރެވޭނެ އެވެ. ރިޕޯޓްތައް ބުނާ ގޮތުގައި ބާސެލޯނާ އިން ވަނީ މިހާރު ވެސް ރަބިއޯއާ އެކު ވާހަކަތައް ބާއްވައިފަ އެވެ. އެހެންވެއްޖެ ނަމަ އެއީ ފީފާގެ ޓްރާންސްފާ ގަވާއިދު ހިލާފުވުމެވެ. އެކަމަކު ބާސެލޯނާ އިން ބުނީ އެ މަޝްވަރާކުރީ ޕީއެސްޖީ އަށް އެނގިގެން ކަމަށެވެ.\n"ހަމައެކަނި ބޭއްވި ވާހަކަތަކަކީ އޮގަސްޓް މަހު އަދި މީގެ ހަފުތާއެއް ކުރިން ބޭއްވި ވާހަކަތަކެއް. ދެ ފަހަރު ވެސް މަޝްވަރާކުރީ ޕީއެސްޖީގެ ސްޕޯޓްސް މެނޭޖަރުންނާ އެކު. ބާސެލޯނާ އިން ޕީއެސްޖީއާ އެކު ވިޔަސް އަދި އެހެން ކްލަބަކާ އެކު ވިޔަސް އަބަދުވެސް މަސައްކަތްކުރަން ބޭނުންވަނީ އެންމެ މަތީ މިނުން ދެފުށް ފެންނަ ގޮތަށް،"\nޕީއެސްޖީން ރަބިއޯ މަޑުކުރުވަން ބޭނުންވެ އެވެ. އެކަމަކު އާ ކޮންޓްރެކްޓުގައި އޭނާ ސޮއިނުކުރާތީ، އަގެއް ބޭނުންވާ ނަމަ ޖެނުއަރީ މަހު އޭނާ ވިއްކާލަން ޖެހޭނެ އެވެ. ރިޕޯޓްތައް ބުނާ ގޮތުގައި ޕީއެސްޖީގެ ވިސްނުން ހުރީ އޭނާ ކޮންޓްރެކްޓް އާނުކޮށްފި ނަމަ މި ސީޒަނުގައި ދެން ކުޅުމުގެ ފުރުސަތު ނުދޭ ގޮތަށެވެ. އެހެން ބައެއް ރިޕޯޓްތައް ބުނަނީ ޕީއެސްޖީން ޖެނުއަރީ ގައި އޭނާ ކުޑަ އަގަކަށް ވިއްކާލާނެ ކަމަށެވެ.\nރަބިއޯގެ އޭޖެންޓް އޭނާގެ މަންމަ ވެރޯނިކް ރަބިއޯ ދާދި ފަހުން ބުނީ ރަބިއޯ އަށް މި ސީޒަން ފެށުމުގެ ކުރިން ބާސެލޯނާ އިން ވަރަށް ރަނގަޅު ހުށަހެޅުމެއް ލިބުނު ކަމަށާއި އެއަށް ޕީއެސްޖީން ހުރަސް އެޅީ ކަމަށެވެ. އަދި ޕީއެސްޖީން މިހާރު ރަބިއޯ ހިފަހައްޓައިގެން އުޅެނީ އުސޫލުތަކާ ހިލާފަށް ކަމަށާއި މައްސަލަ ކޮންމެ ހިސާބަކަށް ދިޔަ ނަމަވެސް ރަބިއޯ އަލުން ޕީއެސްޖީއާ އެކު ކުރިއަށް ނުދާނެ ކަމަށް ބުނެފަ އެވެ.


Homestay Tourism: Ga.Dhandhoo ah - AO News\nމި އަހަރުގެ ޖަނަވަރީމަހު ރާއްޖޭގައި ފުރަތަމަ ފަހަރަށް ތައާރަފްކުރި ހޯމްސްޓޭ ޓުއަރިޒަމް ހިންގުމުގެ ހުއްދަ ގއ.ދާންދޫ ކައުންސިލަށް ލިބިއްޖެ އެވެ.\nޓުރިޒަމާއި ބެހޭ ޤާނޫނުގެ ދަށުން, ހޯމްސްޓޭގެ ގޮތުގައި ގެސްޓަހައުސް ހިންގުމަށް ރަށްރަށަށްދެވޭ ހުއްދަ، ދާންދޫ ކައުންސިލަށް ދީފައިވަނީ މިދިޔަ ފެބްރުއަރީ މަހުގެ 23 ވަނަ ދުވަހުއެވެ،\nދާންދޫގައި ފުޅާދާއިރާގައި ފަތުރުވެރިކަމުގެ ވިޔަފާރިކުރިއެރުވުމަށް ކައުންސިލުން އަންނަނީ ގިނަ މަސައްކަތްތަކެއް ކުރަމުންނެވެ. މި ގޮތުން އެ ރަށު ކައުންސިލުން މިހާރު ވަނީ ދާންދޫގައި ޓޫރިސްޓް ގެސްޓް ހައުސް ހިންގުމަށް ބޭނުންވާ ފަރާތްތަކަށް އެކަމަށް ޚާއްސަ ކުރެވޭ ކޮޓަރިތަށް ނުވަތަ ގެތަށް ރަޖިސްޓްރީ ކުރުމުގެ ފުރުސަތު ހުޅުވާލާފައެވެ.\nދާންދޫ ކައުންސިލުން ބުނީ ހޯމްސްޓޭ ވިޔަފާރިއަށް ގެއަކުން އެންމެ ކޮޓަރިއެއްވެސް ރަޖިސްޓްރީ ކުރެވޭނެކަމަށެވެ. އަދި އެންމެ ގިނަ ވެގެން ގެއަކުން ރަޖިސްޓްރީ ކުރެވޭނީ5ކޮޓަރި ކަމަށް ކައުންސިލުން ވަނީ ބުނެފައެވެ.\nހޯމް ސްޓޭ ހުއްދައާއިއެކު ދާންދޫގެ އައިލެންޑް މެނޭޖަރަކަށް ހަމަޖައްސާފައިވަނީ އެރަށު ބްލޫނިޔާގެ، ނަސްރާ އަލީ އެވެ. ހޯމްސްޓޭގެ ގޮތުގައި ހިންގާ ޓޫރިސްޓް ގެސްޓްހައުސްއެއް ހިންގުމުގައި ރަށު ޓޫރިޒަމް ޑެސްކުގެ ދައުރުގެ ގޮތުގައި ކަނޑައަޅާފައިވަނީ ރަށު ޓޫރިޒަމް ޑެސްކަކީ އެ ރަށެއްގައި ރަޖިސްޓަރީކޮށްގެން ހިންގާ ހޯމްސްޓޭތަކާއި، ފަތުރުވެރީންނަށް ކެއިންބުއިމާއި، ދަތުރުފަތުރު ބަލަހައްޓާ މަސްއޫލުވެރި ފަރާތުގެ ގޮތުގައެވެ،އަދި އެ ފަރާތަކީ އެކިއެކި ހަރަކާތްތައް ރާވައި ހިންގުމާއި، މިފަދަ އެހެނިހެން ޚިދުމަތްތައް އެ ރަށެއްގައި ފޯރުކޮށްދޭ ހަރަކާތްތަކާއި، ރަށަށް ފަތުރުވެރީންގެ ގޮތުގައި އައިސްގޮސްވާ ފަރާތްތަކުގެ އެންމެހައި ކަންކަން ރަށުފެންވަރުގައި ބަލަހައްޓާ މަސްއޫލުވެރި ފަރާތެވެ.\nރަށު ޓޫރިޒަމް ޑެސްކުން ކަނޑައަޅާ ތަނެއްގައި ޓޫރިސްޓް އިންފޮމޭޝަން ޑެސްކް ގާއިމުކުރަންވާނެއެވެ. ޓޫރިޒަމް ޑެސްކުގެ މަސައްކަތުގެ ތެރެއިން އެ ރަށެއްގައި ފަތުރުވެރިކަމުގެ ހަރަކާތްތައް ހިންގޭ މިންވަރަކުން މިކަމާ ގުޅުންހުރި ވަކިވަކި ދާއިރާތަކަށް ފޯކަލް ޕޮއިންޓުންގެ ގޮތުގައި މީހުން ހަމަޖެއްސިދާނެއެވެ\nރާއްޖޭގައި ފުރަތަމަ ފަހަރަށް ހޯމްސްޓޭ ޓުއަރިޒަމް ފަށާފައިވަނީ މ. ދިއްގަރުންނެވެ.\nހޯމް ސްޓޭ ވިޔަފާރިގއ. ދާންދޫ


އިތުރު ސަހާބީންގެ ތެރެއިން: ޒައިދު ބުނު ޘާބިތު (ދެވަނަ ބައި)މިކަލް ނޫސް\nއިތުރު ސަހާބީންގެ ތެރެއިން: ޒައިދު ބުނު ޘާބިތު (ދެވަނަ ބައި)\n24 އޭޕްރީލް 2016, 19:09 |\nޒައިދު ބުނު ޘާބިތު ދުނިޔޭގެ އަލިކަން ދެކެވަޑައިގަތީ ކީރިތި ރަސޫލުﷲ(ސއވ)ގެ ރަސޫލުކަމުގެ ދެއަހަރެއްހާ ދުވަސް ފަހުންނެވެ. ކީރިތި ރަސޫލާ ހިޖުރައަށް ވަޑައިގެންނެވި އިރު ޒައިދުގެ އުމުރަކީ ގާތްގަޑަކަށް 11 ވަރަކަށް އަހަރެވެ. އަންސާރިއްޔަ ބޭކަލެއްކަމަށްވާ ޒައިދަކީ ހަގުރާމަވެރި ފަހުލަވާނަކަށް ނުވި ނަމަވެސް، ތޫނުފިލި ކަމުގެ ނަމޫނާ ބޭކަލަކެވެ.\nއަނަސްގެފާނުގެ ވިދާޅުވާ ގުރުއާން ހިތުދަސް4ބޭކަލުންގެ ތެރޭގައި ހިމެނި ވަޑައިގަންނަވާ އެންމެ ހަގު ބޭކަލަކީވެސް ޒައިދު ބުނު ޘާބިތެވެ. ވަރަށް ހަގު އުމުރުފުޅުގައި ކީރިތި ރަސޫލުﷲ (ސއވ) އަރިހުގައި ޚިދުމަތް ކުރުމުގެ ފުރުސަތު ޒައިދު ބުނު ޘާބިތަށް ލިބިވަޑައިގަތެވެ.\nޒައިދަށް ރަސޫލުﷲ (ސއވ) އަރިހުގައި މަސައްކަތް ކުރުމުގެ މަގުފަހި ވެގެން ދިޔައީ އެކަލޭގެފާނު ދަސްފުޅު ކުރައްވާފައިވާ ކީރިތި ގުރުއާނުގެ ސޫރަތްތަކުގެ ތެރެއިން ބައެއް ސޫރަތްތައް ރަސޫލުﷲ (ސއވ) އަށް ހުށަހަޅައިދެއްވުމުންނެވެ. ޒައިދުގެ ކިޔެވުން އަޑުއައްސަވައި ކީރިތި ރަސޫލުﷲ (ސއވ) ޚާއްސަ ކާތިބެއްގެ ދަރަޖަ އެކަލޭގެފާނަށް ދެއްވިއެވެ. އެގޮތުން ގުރުއާން ބާއްވައިލެއްވުމުން ގުރުއާނުގެ އެއާޔަތްތައް ލިޔުއްވުމަށްޓަކައި އެންމެ އާންމުކޮށް ގޮވާލެވޭ ފަރާތެއްގެ ގޮތުގައި ޒައިދު އައްޔަންވެގެން ދިޔައެވެ. ޒައިދަކީ ހަމައެކަނި ގުރުއާނު ލިއުނު ކާތިބެއްނޫނެވެ. ގުރުއާން ލިއުމުގެ މަސައްކަތުގައި ގާތްގަޑަކަށް 40 އެއްހާ ސަހާބީން ހަރަކާތްތެރިވި އިރު އޭގެތެރެއިން ޒައިދަކީ ފަހަގަކުރެވޭ އިސްފަރާތެކެވެ. އެކަލޭގެފާނު ހަމައެކަނި ގުރުއާން ލިއުއްވީކީ ނޫނެވެ. އެހެން ސަހާބީން ލިއުއްވާފައިވާ އާޔަތްތައް އެއްކުރައްވައި ރަސޫލުﷲ (ސއވ) ބެއްލެވުމުގެ ދަށުން ތަރުތީބު ވެސް ކުރެއްވިއެވެ. އެހެންކަމުން، އެކަލޭގެފާނު ބޮޑުފުޅު ވެގެން ގޮސްފައިވަނީ ކީރިތި ގުރުއާނުގެ އާޔަތްތަކުގެ ތެރޭގައެވެ. އެއާޔަތްތައް ބާއްވައި ލެއްވުމާއި ގުޅޭ ހާދިޘާ ތަކަށް އެކަލޭގެފާނު ލޯފުޅު ހުޅުވުނެވެ. ނަތީޖާއެއްގެ އިސްލާމީ ޝަރީއާގެ ދާއިރާއިން އެކަލޭގެފާނުގެ ނަންފުޅު ޒުވާން އުމުރުފުޅުގައި ވިދާލިއެވެ. އިސްލާމީ ޝަރީއަތުގެ ކަންތައްތަކަށް އޮޅުންފިލުވުމުގައި ސަހާބީން އެކަލޭގެފާނަށް ބަރޯސާވުން އިތުރުވެގެން ދިޔައެވެ.\nމީގެއިތުރުން، ޒައިދަކީ ތަފާތު އެކި ބަސްތައް ދަސްކުރެއްވުމުގައި ވެސް ނަމޫނާ ބޭކަލެކެވެ. އެކަލޭގެފާނުގެ ތޫނުފިލިކަން ވިސްނެވުމަށްފަހު ޔަހޫދީން މޮށެއުޅޭ ބަސް އިތުރު އެކަލޭގެފާނަށްޓަކައި ދަސްކުރެއްވުމަށް ރަސޫލުﷲ (ސއވ) ދެންނެވިއެވެ. ކީރިތި ރަސޫލުﷲ (ސއވ) ގެ މިބަސްފުޅަށް ހިތާއި ރޫހުން މަސައްކަތް ކުރައްވައި 15 ވަރަކަށް ދުވަސް ތެރޭގައި ޔަހޫދީން މޮށެއުޅޭ ބަސް ކަމަށްވާ ހެބުރޫ އިން ލިޔަން ކިޔަން ދަސްކުރެއްވިއެވެ. އެއަށްފަހު ސީރިއާ ބަސް، އިތިއޯޕިއާބަސް، ފާރިސީ ބަސް ފަދަ ބަސްބަސް ވެސް ދަސްކުރެއްވިއެވެ. އެއާއިއެކު ޒައިދު ވެގެން ގޮސްފައިވަނީ ކީރިތި ރަސޫލު ﷲ (ސއވ) ގެ ޚާއްސަ ތަރުޖަމާނެއްގެ ގޮތުގައެވެ. ޔަހޫދީންނާއި އެކު ކުރެވޭ މުއާމަލާތާއި އަދި އެފަދަ ބިދޭސީ މުއާމަލާތްތަކުގައި ޒައިދުގެ ދައުރު ފުޅާވެގެން ދިޔައެވެ.\nކީރިތި ރަސޫލު ﷲ (ސއވ) އަށްފަހު އަބޫބަކުރުގެފާނުގެ ޚިލާފަތުގައި މުރުތައްދުވީ މީހުނާއި ކުރެވުނު ހަގުރާމައިގައި ގުރުއާން ހިތުދަސް އެތަށް ބޭކަލަކު ޝަހީދުވުމާއި ގުޅިގެން ގުރުއާން އެއްކޮށް ޖަމާ ކުރުމަށް، އުމަރުގެފާނުގެ ބާރު އެޅުއްވުމާއިއެކު، އަބޫބަކުރުގެފާނު ގުރުއާން ޖަމާ ކުރެއްވުމަށް ނިންމެވި ހިނދު، އެކަލޭގެފާނު ގޮވާލެއްވީ ޒައިދު ބުނު ޘާބިތެވެ. “ޒައިދު ބުނު ޘާބިތަކީ ތޫނުފިލި ޒުވާނެއް ކަމަށާއި އެކަލޭގެފާނާއި މެދު ހަނދާން ނެތުން ނުވަތަ އިތުރުފުޅު ހެއްދެވުން ފަދަ އެއްވެސް ކަމަކާއި މެދު ޝައްކު ނުއުފެދޭ ކަމަށާއި ރަސޫލު ﷲ (ސއވ) އަރިހުގައި ގުރުއާން ލިއުމުގެ މަސައްކަތުގައި ހަރަކާތްތެރިވި ބޭފުޅެއް ކަމަށްވާތީ ގުރުއާން އެއްފޮތެއްގެ ސިފާގައި ޖަމާކޮށް ދެއްވުމަށް” އަބޫބަކުރުގެފާނު ޒައިދު އަރިހުން އެދިލެއްވިއެވެ.\nއެމަސައްކަތުގެ ބުރަ އިހުސާސް ކުރައްވައި ފަހުން ޒައިދު ވިދާޅުވި ކަމަށް ރިވާވެފައިވެއެވެ. “ފަރުބަދައެއް ހުރިތަނުން ނޫން އެހެން ތަނަކަށް ބަދަލުކުރުން ވެސް އަބޫބަކުރުގެފާނު އެދިލެއްވި ކަމަށްވުރެ ފަސޭހަވީސް ކަން ކަށަވަރެވެ.” އަބޫބަކުރުގެފާނުގެ އެދިލެއްވުމާއިއެކު، ޒައިދު އަވަސްވެގަތީ އެކި ބޭބޭފުޅުން އެކިއެކި އެއްޗެހީގައި ލިޔެފައިހުރި ގުރުއާނުގެ އާޔަތްތަކާއި ސޫރަތްތައް އެއްކުރެއްވުމަށެވެ.\nއެބުރަ މަސައްކަތް ނިންމެވުމަށްފަހު ޒައިދު އެއްކުރެއްވި ސުހުފު އަބޫބަކުރުގެފާނުގެ އަތްޕުޅަށް އެރުއްވިއެވެ. އަބޫބަކުރުގެފާނަށް ފަހު އުމަރުގެފާނު އަތްޕުޅަށް އެސުހުފު ނަގުލުވިއެވެ. އެއަށްފަހު އުމަރުގެފާނުންގެ ދަރިކަނބަލުން އުއްމުލްމުއުމިނީން ހަފްސާގެފާނުގެ އަތްޕުޅަށް އެސުހުފު ރައްދުކުރެވުނެވެ.\nއިސްލާމީ ތިންވަނަ ޚަލީފާ އުސްމާނު ބުނު އައްފާނުގެ ވެރިކަމުގައި އިސްލާމްދީން ފުޅާވެގެން ދިއުމުގެ ސަބަބުން ގުރުއާން ކިޔެވުމުގައި ތަފާތު ގޮތްތައް ތައާރަފުވުމާއި ގުޅިގެން އުސްމާނުގެފާނު ނިންމެވީ މުޅި ގުރުއާން އެއްކޮށް ޖަމައަކޮށް އެކި ސަރަހައްދުތަކަށް ފޮނުވުމަށެވެ. އެގޮތުން، ހަފްސާގެފާނު އަތްޕުޅުގައި އޮތް ގުރުއާނުގެ ކޮޕީ ގެންނަވައި އާ ކޮމިޓީއެއް އުފެއްދެވިއެވެ. ޒައިދަކީ މިކޮމިޓީގެވެސް އިސްމެމްބަރެކެވެ. މިކޮމިޓީއިން ގުރުއާނުގެ ކޮޕީތައް ހެއްދެވުމަށްފަހު އިސްލާމީ ދުނިޔޭގެ އެކިކަންކޮޅު ތަކަށް ފޮނުއްވިއެވެ.\nޒައިދުގެ އިލްމުވެރިކަމާއި ގުޅިގެން އުމަރުގެފާނު ވިދާޅުވިއެވެ. “ތިޔަބައިމީހުން ގުރުއާނާއި ގުޅޭގޮތުން އެއްޗެއް އޮޅުންފިލުވަން ބޭނުންފުޅުނަމަ ޒައިދު ބުނު ޘާބިތުގެ އަރިހަށް ވަޑައިގަންނަވާށެވެ.”\nޒައިދު ބުނު ޘާބިތު އަވާހަރަވެ ވަޑައިގަތީ ހިޖްރީ ސަނަތުން 45 ވަނަ އަހަރު ގައެވެ. އޭރު އެކަލޭގެފާނުގެ އުމުރުފުޅަކީ ގާތްގަޑަކަށް 56 އަހަރެވެ. އިމާމުވެ ކަށުނަމާދު ކުރެއްވީ މަދީނާގެ ގަވަރުނަރު މަރުވާނު ބުނު އަލްހަކަމެވެ. ޒައިދު އަވަހާރަވުމާއި ގުޅިގެން އަބޫހުރައިރާ ވިދާޅުވިއެވެ. “މިއުއްމަތުގެ އަރާހުރި ދީނީ އިލްމުވެރިއަކު މިއަދު ނިޔާވެއްޖެއެވެ.”


Anna aharuge budgetah MACI in ruhun ebaoyi\nއިމާރާތް ކުރަން ތައްޔާރުވެފައި: އިމާރާތްތަކުގެ ގިނަ މަޝްރޫއުތަކެއް ހިންގާ.--އަވަސް\nއަންނަ އަހަރަށް ލަފާކޮށް ސަރުކާރުން ހުށަހެޅި 27 ބިލިއަންް ރުފިޔާގެ ބަޖެޓަށް ކޮންސްޓްރަކްޝަން ދާއިރާ ތަމްސީލް ކުރާ ޖަމިއްޔާ (މަސީ) އިން "ރުހުންދީ" މަރުހަބާ ކިޔައިފި އެވެ.\nރާއްޖޭގެ ދެވަނައަށް އެންމެ ބޮޑު އިންޑަސްޓްރީ ކަމަށްވާ އިމާރާތް ކުރުމުގެ ދާއިރާ ތަމްސީލްކުރާ ޖަމިއްޔާ މަސީގެ ރައީސް މުހައްމަދު އަލީ ޖަނާހު "އަވަސް" އަށް ވިދާޅުވީ އަންނަ އަހަރަށް ލަފާކުރާ ބަޖެޓުގައި އިމާރާތް ކުރުމުގެ ދާއިރާގެ ހަރަކާތްތައް އިތުރު ކުރަން ގިނަ އަދަދެއްގެ ފައިސާ ހިމަނާފައިވުމަކީ ރާއްޖޭގެ އިގްތިސާދަށް ބޮޑު ފައިދާއެއް ކުރާނެ ކަމެއް ކަމަށެވެ.\n"ކޮންސްޓްރަކްޝަން އިންޑަސްޓްރީއަކީ ސެކަންޑް ލާޖަސްޓް އިންޑަސްޓްރީ. އަންނަ އަހަރުގެ ބަޖެޓުގައި އެބައޮތް 4.3 ބިލިއަން ރުފިޔާ ކޮންސްޓްރަކްޝަން ދާއިރާގެ ޕްރޮޖެކްްޓްތަކަށް ސީދާ. އެހެންވީމަ އަޅުގަނޑުމެންނަށް ލިބެނީ ބޮޑު ހިތްހަމަޖެހުމެއް. މިހާރު އިކޮނޮމީ ހުރި ގޮތުން ސަރުކާރުން 1.5 އާއި ދެ ބިލިއަން ރުފިޔާގެ ޕްރޮޖެކްޓް ހިންގާނަމަ ކުންފުނިތަކަށް ސަސްޓެއިން ކުރެވޭނީ. އެހެންވީމަ ކެޕޭސިޓީ ހުރި ގޮތައް ބަލާއިރު 4.3 ބިލިއަން ރުފިޔާގެ ޕްރޮޖެކްޓްސްއަކީ ވަރަށް ހެލްތީ ފިގާއެއް. އެހެންވެ އެކަމަށް މަރުހަބާ ކިޔަން،" ޖަނާހު ވިދާޅުވި އެވެ.\nއޭނާ ވިދާޅުވީ މި ބަޖެޓަކީ ކޮންޓްރެކްޓަރުންނަށް ލިބިގެންދާނެ އުފާވެރި ހަބަރެއް ކަމަށާއި، އެހެންކަމުން ދިވެހި ކޮންޓްރެކްޓަރުންގެ ކެޕޭސިޓީ ހުރި މިންވަރަކުން މަސައްކަތް ކުރަންޖެހޭނެ ކަމަށެވެ.\n"ވަރަށް ޕޮޒިޓިވް ބަޖެޓެއް މިއީ. ބަޖެޓުގައި އެބައޮތް ލެގޫންސްތައް ހިއްކައިގެން ރިސޯޓު ހަދަަން. އެހެންވެ އެއީވެސް ތަފާތު ކަމެއް. މޮޑެލް ބަދަލު ކުރާ ވާހަކަ ވެސް އެބައޮތް. މި ހިއްކާ ބިމުގެ ލޭންޑް ޔޫޒް ޕްލޭން ރަނގަޅަށް ހަދައިފިނަމަ މީގެ ފައިދާ ކުރާނެ، ހުރިހާ މީހުން ގުޅިގެން ގައުމު ކުރިއަށް ގެންދަންވީ. އަޅުގަނޑުމެން ހީކުރި ވަރަށް ވުރެ ބަޖެޓުގައި ހުރި އަދަދުތައް ރަނގަޅު،" ޖަނާހު ވިދާޅުވި އެވެ.\nއަންނަ އަހަރަށް ލަފާކުރާ ބަޖެޓު ހުށަހަޅުއްވަމުން ފިނޭންސް މިނިސްޓަރު އަބްދުﷲ ޖިހާދު ވިދާޅުވީ އަންނަ އަހަރު ރާއްޖޭގެ އިގްތިސާދީ ދުވެލި ރަނގަޅުވާނެ ކަމަށް ލަފާކުރެވޭ ކަމަށެވެ. އެގޮތުން އެއާޕޯޓާއި ބްރިޖުގެ މަސައްކަތް ފެށިގެންދާނެކަން ފާހަގަ ކޮށްފައިވެ އެވެ.


ޔޫރޯ 2020: ހަންގޭރީއާއި އާއި ފްރާންސް ބައްދަލުކުރި މެޗު އެއްވަރުވެއްޖެ - Voice of Meedhoo %\nޔޫރޯ 2020: ހަންގޭރީއާއި އާއި ފްރާންސް ...\nކޮވިޑް 19- މިއަދު ހިތަދުން ކޮވިޑަށް ...\nby vomadmin June 19, 2021\nޔޫރޯ ފުޓްބޯޅަ މުބާރާތުގައި ހަންގޭރީއާއި ދުނިޔޭގެ ޗެމްޕިއަން ފްރާންސް ބައްދަލުކުރި މެޗް އެއްވަރުވެގެން ނިމިއްޖެވެ.\nހަންގޭރީގެ ޕުސްކަސް އެރީނާގައި މިރޭ ކުޅުނު މިމެޗުގެ ފުރަތަމަ ހާފްގެ ބޮޑުބައި ފްރާންސް އިން ކުޅުނީ ހަންގޭރީ ހާފްގެ ތެރޭގައި ބޯޅަ ހިފަހައްޓައިގެންނެވެ. މިއާއި އެކު ލަނޑު ޖަހަން އެންމެ ރަގަޅު ހުސްފުރުސަތެއް ލިބުނީވެސް ފްރާންސަށެވެ. އެއީ މެޗްގެ 31 ވަނަ މިނިޓްގައި ބެންޒެމާއަށް ލިބުނު ފުރުސަތެވެ. އެފުރުސަތަކީ އެމްބާޕޭ މުޅިން ހުސްކޮށްލާފައި ބެންޒެމާ އަށް ދިން ބޯޅައަކުން ބެންޒެމާއަށް ލިބުނު ފުރުސަތެކެވެ. މިފުރުސަތުގައި ބެންޒެމާ ފޮނުވާލި ބޯޅަ ދިޔައީ ގޯލްގެ އަރިމަތިން ބޭރަށެވެ.\nމިމެޗްގައި ހަންގޭރީން ކާމިޔާބުކުރި ލަނޑު ފުރަތަމަ ހާފުގެ އިތުރު ވަގުތުގައި ކާމިޔާބުކޮށްދިނީ ފިއޯލާ އެވެ. ފިއޯލާ ކާމިޔާބުކޮށްދިން މިލަނޑަކީ ފްރާންސްޓީމުގެ މެދަކާހިސާބުން އޭނައަށް ލިބުނު ބޯޅައެއް ހިފައިގެން ފްރާންސްގެ ޕެނަލްޓީ އޭރިއާތެރެއަށް ވަދެ ތިރިތިރިން ފޮނުވާލި ބޯޅަ ގޯލްތެރެއަށް ވައްދާލައިގެން ކާމިޔާބުކޮށްދީފައިވާ ލަނޑެކެވެ.\nފުރަތަމަ ހާފް 1-0 ގެ ނަތީޖާއަކުން ހަންގޭރީ ކުރި ހޯދާފައިވުމާއެކު ފްރާންސް އިން ދެ ވަނަ ހާފްގެ ކުޅުން ފަށާފައިވަނީ ވަރަށްބޮޑަށް އެޓޭކިންއަށް ޓާގެޓް ކޮށްގެންނެވެ.\nމިގޮތުން ބަދަލުކުޅުންތެރެއިއެއްގެ ގޮތުގައި ކުޅެންއެރި ޑެމްބެލޭ މެޗުގެ 58 ވަނަ މިނިޓްގައި ފޮނުވާލި ބޯޅަ އަމާޒުވީ ހަންގޭރީގެ ގޯލުގެ އަރިމަތީ ދަނޑިއަށެވެ.\nފްރާންސް އިން މިމެޗްގެ ނަތީޖާ ހަމަހަމަކުރި ލަނޑު މެޗްގެ 66 ވަނަ މިނިޓްގައި ކާމިޔާބުކޮށްދިނީ ގްރީޒްމަންއެވެ. ގްރީޒްމަންގެ މިލަނޑަކީ ހަންގޭރީ ދެ ޑިފެންޑަރުން ކައިރިން ބޯޅަ ހޯދައިގެން އެމްބާޕޭ ހަންގޭރީގެ ގޯލު ކުރިމައްޗަށް ހުރަސްކޮށްދިން ބޯޅައަކުން ގްރީމަން ކާމިޔާބުކޮށްދީފައިވާ ލަނޑެކެވެ.\nމިލަނޑަށްފަހުވެސް ލަނޑު ޖަހާނެ ފުރުސަތުތަކެއް ފްރާންސްއަށް ލިބިގެން ގޮސްފައިވެއެވެ. އޭގެ ތެރޭގައި މެޗުގެ 81 ވަނަ މިނިޓްގައި ޖިރޫ ހުސްކޮށްލާފައި އެމްބާޕޭ އަށް ދިން ބޯޅަ ފާހަގަކޮށްލެވެއެވެ. އެކަމަކު އެމްބާޕޭ ފޮނުވާލި މިބޯޅަ ދިޔައީ ސީދާ ކީޕަރުއަތަށެވެ. އޭގެ ފަހުންވެސް ފްރާންސްގެ ކޮރެންޓިން ޓޮލީސޯއަށް ވެސް ލަނޑުޖަހަން ރަގަޅު ފުރުސަތެއް ލިބިފައިވެއެވެ. އޭނައަށް ލިބުނު މިފުރުސަތުގައި ފޮނުވާލި ބޯޅަވެސް އަމާޒުވީ ހަންގޭރީގެ ކީޕަރު ގުލާޝީ އަތަށެވެ.\nމެޗަށް ފަހު ހަންގޭރީގެ ސަޕޯޓަރުންނާއި ކުޅުންތެރީން ވަރަށް ބޮޑަށް އުފާފާޅުކުރަމުން ގޮސްފައިވެއެވެ. މައުލޫމާތު ލިބިފައިވާގޮތުގައި މިމެޗްގެ ކުޅިބަލަން 65000 މީހުން ދަނޑަށް ވަދެފައިވާއިރު ގިނައީ ހަންގޭރީގެ ސަޕޯޓަރުންނެވެ.\nކޮވިޑް 19- މިއަދު ހިތަދުން ކޮވިޑަށް ޕޮޒިޓިވްވެފައިވަނީ 16 މީހުން\n37 ދުވަސް ފަހުން ހުޅުމީދޫ މިސްކިތްތަކުގައި ޖަމާއަތުގައި ނަމާދު ކުރުމުގެ ހުއްދަދީފި\nބީއެމްއެލް މަނަދޫ ބްރާންޗްގެ ފުރާޅުން ބޮޑުބައެއް ވަޔާ އެއްލައިލައިފި\nމިއަދު ރާއްޖެއަށް ކުރަމުން މިދާ ވިއްސާރައިގައި ބާރުވަޔާއެކު އައި ކޮޅިގަނޑެއްގައި ނ.މަނަދޫގައި ހުންނަ ބޭންކް އޮފް މޯލްޑިވްސް މަނަދޫ ...\nvomadmin May 14, 2021\nރައީސް ނަޝީދަށް ހަމަލާދޭން އުޅޭކަމުގެ މަައުލޫމާތު ލިބުނު ވާހަކަ ނަޝީދުއާއި މާރިޔާއާ ހިއްސާ ކުރިން: އިލްޔާސް\nރައްޔިތުން މަޖިލީހުގެ ރައީސް މުހައްމަދު ނަޝީދަށް ހަމަލާ ދޭން އުޅޭ ކަމުގެ މައުލޫމާތު ކޮންމިއަސް މީހެއްގެ ފަރާތުން ލިބުމާއި ...\nޔޫއެންގެ ސްޕެޝަލް ރެޕަޓުއަ އިން ދަ ފީލްޑް އޮފް ކަލްޗަރަލް ރައިޓްސް ކަރީމާ ބެނޫން މީދޫއަށް ޒިޔާރަތްކޮށްފި\nޔުނައިޓެ ނޭޝަންސް ސްޕެޝަލް ރެޕަޓުއަ އިން ދަ ފީލްޑް އޮފް ކަލްޗަރަލް ރައިޓްސް ކަރީމާ ބެނޫން މީދޫއަށް ޒިޔާރަތްކޮށްފިއެވެ. ...\nvomadmin June 17, 2019\nކެފޭތަކާއި ރެސްޓޯރަންޓްތައް ބަންދުކުރަނީ\nކޮވިޑް-19 ފެތުރެން މަދުކުރުމަށްޓަކައި، ކ. ގުރައިދޫގެ ކެފޭތަކާއި ރެސްޓޯރަންޓް އަދި ގާޑިޔާ ފަދަ ތަންތަނުގެ ހިދުމަތް ދިނުން މެދުކަނޑާލަން ...\nvomadmin March 20, 2020\nއައްޑޫގެ ލޮކްޑައުން ނިމުމަކަށް ގެނެސްފި\nއައްޑޫސިޓީގައި އިއުލާން ކުރި ފުރަބަނދު އުވާލައިފިއެވެ. އައްޑޫ ސިޓީން ބޭސްފަރުވާއަށްމާލެ ގެންދިޔަ މީހަކު ކޯވިޑް-19އަށް ޕޮޒިޓިވްވުމާއި ގުޅިގެން އެ ...\nއިއްޔެ 103 ދިވެހިނާއިއެކު ޖުމްލަ 133 މީހަކު ރާއްޖެއިން ކޮވިޑަށް ޕޮޒިޓިވްވެއްޖެ\nއިއްޔެވެސް 103 ދިވެހިނާއިއެކު ޖުމްލަ 133 މީހަކު ރާއްޖެއިން ކޮވިޑަށް ޕޮޒިޓިވްވެ ރާއްޖޭގައި މި ބައްޔަށް ޕޮޒިޓިވްވި މީހުން ...\nvomadmin August 25, 2020


މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2018 ޑިސެންބަރ 13 ވާ (ބުރާސްފަތި) ދުވަހުގެ 14:00 ގެ ކުރިން، ކަލާފާނު ސްކޫލް އޮފީހަށެވެ.\n(ހ) މި މަޤާމަށް މީހުން ހޮވުމަށް ހަމަޖެހިފައިވަނީ އިންޓަވިޔު ކުރުމަށް ފަހުގައެވެ. އިންޓަވިޔު އޮންނާނީ، 16 ޑިސެންބަރ 2018 އާއި 24 ޑިސެންބަރ 2018 އާއި ދެމެދުގެ ވަގުތެއްގެ ތާރީޚެއްގައި ކަލާފާނު ސްކޫލްގައެވެ. އަދި މިމުއްދަތުގެ ތެރޭގައި ކުރިމަތިލާފައިވާ މަޤާމަށް ސްކޫލުން އަންގާ ދުވަހެއްގައި އިންޓަރވިޔު އޮންނާނެއެވެ.\n03 ޑިސެންބަރ 2018


Community spread'ge biraa eku Fuvahmulakugai varugadha fiyavalhuthakeh! | Jazeera\tކޮމިއުނިޓީ ސްޕްރެޑްގެ ބިރާއިއެކު ފުވައްމުލަކުގައި ވަރުގަދަ ފިޔަވަަޅުތަކެއް! - Jazeera\nބަލި ފެތުރިޔަ ނުދީ ކޮންޓްރޯލްކުރުމަށް ފުވައްމުލައް ސިޓީގައި ހާއްސަ ފިޔަވަޅުތަކެއް އަޅަން ފަށައިފި\nދާނިޝް މުޙައްމަދު ނިޡާމް February 10, 2021 218 views0\nފުވައްމުލައް ސިޓީ ފޮޓޯ: ޓްރިޕް އެޑްވައިޒަރ\nކޮވިޑް-19 އަށް ދެ މީހަކު ޕޮޒިޓިވްވެ ފުވައްމުލައް ސިޓީ މޮނިޓަރިންގއަށް ލުމާއި ގުޅިގެން ރައްޔިތުންގެ ސަލާމަތާއި ރައްކާތެރިކަން ކަށަވަރުކޮށް ބަލި އިތުރަށް ފެތުރިޔަ ނުދިނުމަށްޓަކައި ފުވައްމުލައް ސިޓީގައި ހާއްސަ ފިޔަވަޅުތަކެއް އަޅަން ކައުންސިލުން ނިންމައިފިއެވެ.\nމިކަމާއި ގުޅިގެން ސިޓީ ކައުންސިލުން މުހިންމު ނިންމުންތައް ހާމަކޮށް ނެެރުނު އިއުލާނުގައި ވާގޮތުން، ފުވައްމުލަކުގައި ގާއިމްކޮށްފައިވާ އޮފީސްތައް ބަންދުކޮށް ކޮންމެހެން ދޭންޖެހޭ ހިދުމަތްތައް އޮންލައިންކޮށް ދިނުމާއި، ޒަރޫރީ ބޭނުމެއްގައި ފިޔަވައި އެއްގެއިން އަނެއް ގެޔަށް ޒިޔާރާތްކުރުމާއި ގެއިން ނުނިކުތުމަށް ވަނީ އިލްތިމާސްކޮށްފައެވެ. މީގެއިތުރުން، ކެފޭ ރެސްޓޯރަންޓްތަކުން، އާންމުންނަށް ތަނުގައި ހިދުމަތް ދިނުން ހުއްޓައި ހަމައެކަނި ޑެލިވެރީގެ ހިދުމަތް ދިނުމަށް ކައުންސިލުން ވަނީ އަންގާފައެވެ. އެގޮތުން، މި ހިދުމަތް ދޭ އިރުވެސް ނަގުދު ފައިސާ ބޭނުން ނުކުރުމަށް ވަނީ އިލްތިމާސްކޮށްފައެވެ.\nކައުންސިލުން ނިންމާފައިވާ އިތުރު ނިންމުންތަކުގެ ތެރޭގައި، ސެލޫން، ޖިމްތައް ބަންދުކުރުމާއި ޕާކްތަކާއި މައިޒާންތަކަށް އެއްވެ ނޫޅުމުގެ އިތުރުން ހުރިހާ ކުޅިވަރު ހަރަކާތެއްވެސް ކައުންސިލުން ވަކި އެއްޗެއް އަންގަންދެން ހުއްޓުމަށް ވަނީ ބުނެފައެވެ. އަދި، ޓެކްސީ ހިދުމަތްދޭ ފަރާތްތަކުންނާއި ފިހަރާތަކުން އެޗްޕީއޭގެ ގައިޑްލައިނާއި އެއްގޮތްވާ ގޮތުގެ މަތިން އަމަލުތައް ބެހެއްޓުމަށް ކައުންސިލުން އިލްތިމާސްކުރެއެވެ.\nކޮމިއުނިޓީ ސްޕްރެޑްގެ ބިރާއިއެކު ފުވައްމުލަކުގައި ވަރުގަދަ ފިޔަވަަޅުތަކެއް!


Falhurahthah enme ginaee huvadhoogai | #Huvadhoo\nގއ. އަތޮޅުގެ ފަޅު ރަށެއް: ހުވަދޫ އަތޮޅުގެ ފަޅު ރަށްތަކުގެ އަދަދަކީ 181-- ފޮޓޯ/ ހުވަދޫ ޑޮޓް ކޮމް\nރާއްޖޭގެ ޗާޓުގެ އެންމެ ފުލުގައި ފެންނަން އޮތް، ބޮޑު އަތޮޅަކީ ހުވަދު އަތޮޅެވެ. އެއީ ރާއްޖޭގެ ވެސް އެންމެ ބޮޑު އަތޮޅެވެ. ދުނިޔޭގެ އެންމެ ބޮޑު ގުދުރަތީ އަތޮޅުތަކުގެ ތެރޭގައި ހިމެނޭ ތާރީހީ އަތޮޅެކެވެ.\nތަފާސް ހިސާބުތަކުން ދައްކާ ގޮތުން އެ އަތޮޅުގައި އެކަނި ވެސް 199 ރަށް އޮވެއެވެ. މީހުން ދިރިއުޅޭ 18 ރަށެވެ. ރަޅު ރަށްތަކުގެ އަދަދު 181 އެވެ.\nމީގެ ބައި ގަރުނެއްހާ ކުރިން ފެށިގެން އިދާރީ ގޮތުން ހުވަދު އަތޮޅު ވަނީ ދެ ބައަކަށް ބަހާލާފަ އެވެ. އެހީ ހުވަދު އަތޮޅު އުތުރުބުރި (ގއ) އާއި ހުވަދު އަތޮޅު ދެކުނުބުރި (ގދ) އެވެ.\nގއ. އަތޮޅުގައި 74 ފަޅުރަށް އޮވެއެވެ. ގިނަ ރަށްތައް ހުރީ ވަރުވާއަށް ދޫކޮށްފައެވެ. އެގޮތުން 20 ރަށް ވަރުވާއަށް ދޫކޮށްފައިވެ އެވެ. ދިގު މުއްދަތަކަށް ތަރައްގީ ކުރުމަށް ތިން ރަށް ދޫކޮށްފައިވާ ކަމަށް އަތޮޅާ ބެހޭ ލިޔުންތަކުން ދައްކައެވެ. މިނިސްޓްރީ އޮފް ޓޫރިޒަމްގެ ބެލުމުގެ ދަށުގައި 15 ރަށް އެބައޮތެވެ. އަތޮޅު ކައުންސިލުން 21 ފަޅު ރަށެއް ބަލަހައްޓަމުންދެއެވެ. މިނިސްޓްރީ އޮފް ފިޝަރީޒް އެންޑް އެގްރިކަލްޗާއަށް ދެ ރަށް ވަނީ ދޫކޮށްފައެވެ. ރައީސް ޔާމީންގެ ސަރުކާރުގައި އުވާލާފައިވާ ވުޒާރާއެއް ކަމަށްވާ، މިނިސްޓްރީ އޮފް ޓްރާންސްޕޯޓް އެންޑް ކޮމިއުނިކޭޝަނަށް ދެ ރަށް ދޫކޮށްފައިވާ ކަމަށް ވެސް ތަފާސް ހިސާބުން ދައްކަ އެވެ. ގއ. އަތޮޅުގައި ބާކީ އޮތް 11 ފަޅުރަށް، ހަވާލުކޮށްފައިވާ ބަޔަކު އެނގޭކަށް ނެތެވެ.\nގދ. އަތޮޅުގެ ފަޅު ރަށްތަކުގެ އަދަދަކީ 107 އެވެ. މި އަތޮޅުގައި ވެސް އެންމެ ގިނަ ރަށް ހުރީ ވަރުވާއަށް ދޫކޮށްފައެވެ. އެގޮތުން 37 ރަށް ވަރުވާއަށް ދޫކޮށްފައިވެ އެވެ. މިނިސްޓްރީ އޮފް ފިޝަރީޒް އެންޑް އެގްރިކަލްޗާއަށް ދޫކޮށްފައި ވަނީ 29 ރަށެވެ. އަތޮޅު ކައުންސިލުން ބަލަހައްޓަމުންދަނީ ހަ ފަޅުރަށެވެ. ރައްޔިތުންނަށް ދޫކޮށްފައިވާ ދެ ރަށް އެ އަތޮޅު އޮވެއެވެ. ދިގު މުއްދަތަކަށް ތަރައްގީ ކުރުމަށް ހަ ރަށެއް ދޫކޮށްފައިވެ އެވެ. މޯލްޑިވްސް އެއާޕޯޓްސް ކޮންޕެނީއަށް ތިން ރަށެއް ދޫކޮށްފައިވާއިރު، މިނިސްޓްރީ އޮފް ޓޫރިޒަމަށް 18 ރަށެއް ވަނީ ދީފައެވެ. މި އަތޮޅިގައި ވެސް ހަވާލުކޮށްފައިވާ ބަޔަކު ނޭނގޭ ފަސް ރަށެއް އެބައޮތެވެ.\nފަސް ރިސޯޓާއެކު ހަތަރު ގެސްޓު ހައުސް ހުވަދު އަތޮޅުގައި ހިންގައެވެ. ގއ. އާއި ގދ. އަތޮޅުގެ ޓޫރިސްޓު އެނދުތަކުގެ އަދަދަކީ 758 އެވެ.\nމި ލިޔުމުގައި ހިމަނާލާފައިވާ ގިނަ މައުލޫމާތު ތަކަކީ ”ފަޅު އަލި ރަތް މުތް“ ފޮތުން ނަގާފައިވާ މައުލޫމާތުތަކެކެވެ. މާލީ ދާއިރާ ކިޔަވައި، މާސްޓާސް ހައްދަވާފައިވާ މުނާ މުހައްމަދު ލިޔުއްވާފައިވާ އެ ގޮތުގައި ބުނެފައިވާ ގޮތުން ހުވަދު އަތޮޅުގައި ގުދުރަތީ ވަސީލަތްތަކުން މުއްސަނދިވެފައި އޮތަސް، އިގްތިސާދީ ގޮތުން ހާއްސަ ކަމެއް އަތޮޅުގައި ނެތެވެ.\n”ހުވަދު އަތޮޅަކީ ރާއްޖޭގެ އެންމެ ފަޅުރަށް އެންމެ ގިނަ އަތޮޅެވެ. ނަމަވެސް އަތޮޅުގައި އޮތް ގުދުރަތީ ވަސީލަތްތަކާއި އަޅާބަލާއިރު، އިގްތިސާދީ ގޮތުން ރާއްޖޭއިން ފާހަގަކޮށްލެވޭ މާބޮޑު، ހާއްސަ ކަމެއް އަތޮޅަކުން، ފެންނަން ނެތްކަން ފާހަގަ ކުރެވެއެވެ،“ މުނާ ލިޔުއްވާފައިވެ އެވެ.\nfalhurah enme gina ee bodu thiladhunmatheega. haalif haadhaalu noonu shaviyani himeney natural atoll ga. huvadhoo ah vureh falhurah gina\nBodu thiladhun matheega mulhi jumla othee 189 rah aee meehun dhiri ulhey rahthakaai eku. Falhu rahthakuge adhadhakee 134. Huvadhu atoll gai ovey 181 falhurah. Kon atholhakubaa falhurahthah gina ee.\nraajjeyge enme bodu natural atoll akee huvadhoo eh noon aey wrong infirmation eh.. mauloomaathu rangalhah verify kurun edhen\nMee HaaDha Ingeyy meehehh miulhenii kae rangalhahh kiyaaafa huriyyaa ingeyne social book ga vx liyefa onnaane dhuniyeyga Emme bodu atoll akii huvadhu atoll eyy.. maa fahun kuri dhiraasaa akun beyruge atoll ehh fennanee..kithamme varakahh kiyas raajjeyge bodu atoll akii huvadhu atoll..\nމީ ހުވަދު އަތޮޅުގައި ލޯކަލް ޓޫރިޒަމް ފުޅާކުރަން އުޅޭ އޮންލައިނެއްތަ؟ ރައްޔިތުންނަށް ދަތިވާ ކަންކަން ބަހައްޓާފައި، މި މީހުން ކަމަކީ ޖޯގްރަފީ ކިޔަވައިދިނުން.


Supreme courtgai oiy adheebuge khiyaanaathuge massala pg in...\nސުޕްރީމް ކޯޓުގައި އޮތް އަދީބުގެ ޚިޔާނާތު މައްސަލަ ޕީޖީން އަނބުރާ ގެންގޮސްފި\n5 ދުވަސް, 8 ގަޑި, 58 މިނެޓް, 51 ސިކުންތު ކުރިން 250ހުސައިން ނާސިފް\nކުރީގެ ނައިބު ރައީސް އަހުމަދު އަދީބުގެ މައްޗަށް ދައުވާ އުފުލި ހިޔާނާތުގެ މައްސަލަ ޕްރޮސެކިއުޓަރ ޖެނެރަލް އޮފީހުން އަނބުރާ ގެންދެވުމުން އިސްތިޢުނާފް ކުރެވޭނެ ތަނެއް ނެތް ކަމަށް ސުޕްރީމް ކޯޓުން ކަނޑައަޅައިފިއެވެ.\nކުރީގެ ނައިބް ރައީސް އަހުމަދު އަދީބުގެ މައްޗަށް 2016 ވަނަ އަހަރު ކްރިމިނަލް ކޯޓުން 8 އަހަރު ދުވަހުގެ ޖަލު ހުކުމެއް އިއްވީ ކުރެއްދޫ ހޯލްޑިންގްސް އަށް ޅ. މާބިންހުރާ ކުއްޔަށް ދީގެން އިކުއިޒިޝަން ކޮސްޓްގެ ގޮތުގައި ދައުލަތަށް ލިބެންޖެހޭ 77 މިލިއަން ރުފިޔާއަށް ޚިޔާނާތްތެރިކަން ސާބިތުވުމުންނެވެ. ނަމަވެސް މިދިޔަ މޭމަހުގެ ފަހުކޮޅު ހައިކޯޓުން ވަނީ އެ ހުކުމް ބާތިލްކޮށް، އެ މައްސަލަ އަލުން ބަލަން ނިންމާފައެވެ.\nޕީޖީން މި މައްސަލަ ސުޕްރީމް ކޯޓަށް އިސްތިޢުނާފަށް ހުށަހަޅާފައިވަނީ ހައިކޯޓުން އަދީބުގެ ހުކުމް ބާތިލް ކުރުމުގައި ޝަރުއީ ގޮތުންނާއި ޤާނޫނީ ހަމަތަކާ ޚިލާފަށް ކަންތައްތައް ގޮސްފައިވާ ކަމަށް ބުނެއެވެ. ނަމަވެސް، މި ދަޢުވާ އަނބުރާ ގެންދިއުމަށް ޕްރޮސިކިއުޓަރ ޖެނެރަލްގެ އޮފީހުން ނިންމުމާއި ގުޅިގެން އިތުރަށް މައްސަލަ ކުރިއަށް ނުގެންދެވޭނެ ކަމަށް ސުޕްރީމް ކޯޓުން ވަނީ ކަނޑައަޅާފައެވެ.\nސުޕްރީމް ކޯޓުން މި ދައުވާ ބާތިލުކުރި ނަމަވެސް އަދީބުގެ މައްޗަށް ދައުލަތުން ކޮށްފައިވާ ހަތް ދައުވާއެއްގެ މައްސަލަ މިހާރު ވެސް ކްރިމިނަލް ކޯޓުގައި ކުރިއަށްދެއެވެ. އެގޮތުން ދައުލަތުން ބުނެފައި ވަނީ މި ހަތް ދައުވާ އާއި ގުޅިގެން ކުށަށް އިއުތިރާފުވެ އެއްބާރުލުން ދިނުމުގެ އެއްބަސްވުމެއްގައި އަދީބު ސޮއިކޮށްފައިވާ ކަމަށެވެ. އެގޮތުން މި ދައުވާތަކަށް އަދީބު ކޯޓުގައި އިއުތިރާފު ވެއްޖެ ނަމަ 20 އަހަރުގެ ޖަލު ހުކުމެއް އަންނާނެއެވެ.\nމަނީލޯންޑަރ ކުރުމުގެ ދެ ދައުވާއެއް ހިމެނޭ ގޮތަށް ދެން އަދީބު މައްޗަށް އުފުލާފައިވަނީ ނުފޫޒު ބޭނުންކޮށްގެން ނާޖާއިޒް ފައިދާ ހޯދައިދިނުމުގެ ދެ ދައުވާއާއި ހިޔާނާޔްތެރިވުމުގައި ބައިވެރިވުމުގެ ދެ ދައުވާއަކާއި ރަސްމީ ހައިސިއްޔަތު ނަހަމަ ގޮތުގައި ބޭނުންކުރުމުގެ ދައުވާ އެކެވެ. އެގޮތުން އަދީބުގެ މައްޗަށް މީގެ ކުރިން ޓެރަރިޒަމްގެ ދެ މައްސަލައެއްގައި އިތުރު ދެ ހުކުމެއްވެސް ކްރިމިނަލް ކޯޓުން އިއްވިއެވެ.\nއަދީބުގެ މައްޗަށް ފިސްތޯލަ ގެންގުޅުނު މައްސަލައާއި، ޚިޔާނާތުގެ މައްސަލަ އަދި ރިޔާސީ ލޯންޗުކޮޅުގައި އެއްޗެއް ގޮއްވާލި މައްސަލައިގައި އިއްވި 33 އަހަރުގެ ޖަލު ޙުކުމް ތަންފީޒު ކުރަމުން ދަނިކޮށް، ސަރުކާރު ބަދަލްވުމަށްފަހު ވަނީ އެ ހުރިހާ މައްސަލައެއްގެ ޙުކުމްތައްވެސް ދިވެހިރާއްޖޭގެ ހައިކޯޓުން ބާތިލްކޮށްފައެވެ. ނަމަވެސް، އެ މައްސަލަތައް އަލުން ބެލުމަަށްވެސް ހައިކޯޓުގެ ޙުކުމްގައި ވެއެވެ.\nކުރީގެ ރައީސް އަބްދުﷲ ޔާމީންގެ ސަރުކާރުގެ ދެވަނަ ނައިބު ރައީސް، އަހުމަދު އަދީބު އަބުދުލްޣަފޫރު މާލޭ ބަންދުގައި ހުންނަވަނިކޮށް ފިއްލެވި މައްސަލައިގައި މިހާރު ހުންނެވީ3މަހާއި، 12 ދުވަހުގެ ޖަލު ޙުކުމެއްގައެވެ.\nއަދީބުގެ މައްސަލަތައް ކޯޓުގައި މިއަދު ފަށާފައިވާއިރު އޭނާވަނީ އެ ޝަރީއަތްތައް ލައިވްކޮށްގެން ކުރިޔަށް ގެންދިއުމަށް އެދިފައެވެ. އެހެންނަމަވެސް ގާޒީ ވަނީ އެކަމާއި ދެކޮޅު ހައްދަވާފައެވެ. އެހެންނަމަވެސް ދައުލަތުންނާއި އަދީބުގެ ފަރާތުން ދެއްކި ވާހަކައަށްފަހު ގާޒީ ވަނީ އެކަން އަލުން މުރާޖާ ކުރުމަށް ނިންމާފައެވެ.\n4 ގަޑި ކުރިން 14 0\n8 ގަޑި ކުރިން 141 0\n10 ގަޑި ކުރިން 90 0


SFYCE Jamiyyaain Kuriahgendhiya Career Guidance Workshop Nimmaalaifi - AO News\nސްފައިސް ޖަމިއްޔާއިން ގދ. ފިޔޯރީގައި ކުރިއަށްގެންދިޔަ “ކެރިއަރ ގައިޑެންސް ވޯކްޝޮޕް 2021” ނިންމާލައިފިއެވެ.\nސޮސައިޓީ ފޯރ ފިޔޯރީ ޔޫތު އެންޑް ކޮމިއުނިޓީ އެމްޕަވަރމަންޓް (ސްފައިސް) އިން ކޮންމެ އަހަރަކު ގްރޭޑް 10 ނިންމާ ދަރިވަރުންނަށާއި، ސްކޫލްތަކުގެ މަތީ ގްރޭޑްތަކުގެ ދަރިވަރުން އަދި ޒުވާނުންނަށް އަމާޒުކޮށްގެން ހިންގުމަށް ހަމަޖެހިފައިވާ ކެރިއަރ ގައިޑެންސް ޕްރޮގްރާމްގެ މިއަހަރުގެ ޕޮރޮގްރާމް ނިންމާ ބައިވެރިންނަށް މިއަދު ހަނދާނީލިޔުން ދީފިއެވެ. ބައިވެރިންނަށް ހަނދާނީލިޔުން އަރުވާފައިވަނީ މިއަދު އެކަމަށް ހާއްސަކޮށްގެން ފިޔޯރީ ކައުންސިލް އިދާރާގެ ހޯލުގައި ކުރިއަށް ގެންދިޔަ ޖަލްސާއެއްގައެވެ.\nސްފައިސް އިން އިސްނަގައިގެން ފިޔޯރީ ސްކޫލާއި، ފިޔޯރީ ކައުންސިލާއި، ފިޔޯރީ އަންހެނުންގެ ތަރައްގީއަށް މަސައްކަތްކުރާ ކޮމެޓީ އަދި ފިޔޯރީ ޔޫތު ސެންޓަރާއި ގުޅިގެން މިމަހުގެ 04 ވަނަ ދުވަހު ދެ ސެޝަނަކަށް ބަހާލައިގެން ކުރިއަށްގެންދިޔަ މި ޕްރޮގްރާމުގައި ޖުމްލަ 40 ބައިވެރިން ބައިވެރިވެފައިވެއެވެ. އެ ރަށުގައި މިވަގުތު ދިރިއުޅެމުންދާ ޒުވާނުންނާއި ސްކޫލް ދަރިވަރުންގެ ތެރެއިން 37 ބައިވެރިން ބައިވެރިވި އިރު އަނެއް 07 ބައިވެރިން ބައިވެރިވެފައި ވަނީ ރަށުން ބޭރުން އޮންލައިންކޮށް ކަން ފާހަގަކޮށްލެވެއެވެ.\nއެކިއެކި ދާއިރާތަކުގެ ތަޖުރިބާ ލިބިފައިވާ ޖުމްލަ 06 ލެކްޗަރާއިން މަޢުލޫމާތު ފޯރުކޮށްދިން މި ޕްރޮގްރާމުގައި ބައިވެރިންނަށް މަޢުލޫމާތު ދީފައިވާ ދާއިރާތަކުގެ ތެރޭގައި ފަތުރުވެރިކަމުގެ ދާއިރާ، ސިއްޚީ ދާއިރާ، ތަޢުލީމީ ދާއިރާ، ޤާނޫނީ ދާއިރާ، އަދި އިންފޮމޭޝަން ޓެކްނޮލޮޖީގެ ދާއިރާ ހިމެނެއެވެ.\nކޮވިޑް-19 ގެ ހާލަތުގެ ސަބަބުން މި އަހަރު ޕްރޮގްރާމް އޮންލައިންކޮށް ކުރިއަށްދިޔަ ކަމުގައި ވީނަމަވެސް ކުރިއަށް އޮތް އަހަރުތަކުގައި މި ޕްރޮގްރާމް މިއަށްވުރެ ފުރިހަމައަށް ގެންދިއުމަށް ނިންމާފައިވާކަމަށް އެ ޖަމިއްޔާއިން ވަނީ މައުލޫމާތު ދީފައެވެ.\nސްފައިސް ޖަމްއިއްޔާއަކީ ފިޔޯރީގައި ހަރަކާތްތެރިވަމުންދާ ޒުވާނުންތަކެއް އެކުވެގެން ރަށުގެ ތަރައްޤީއާއި ކުރިއެރުމަށާއި، ބާރުވެރި މުޖުތަމަޢުއެއް ބިނާކުރުމަށްޓަކައި މިއަހަރުގެ ފެބްރުއަރީ މަހުގެ 11 ވަނަ ދުވަހު ރަޖިސްޓްރީކޮށްފައިވާ ޖަމިއްޔާއެކެވެ. ޖަމްޢިއްޔާ އުފެދުނު ފަހުން އެ ޖަމްޢިއްޔާއިން ވަނީ އިންޓަނޭޝަނަލް އެއިޑް ކެމްޕެއިނާއި، ފިޔޯރީ ކައުންސިލްގެ އިދާރާއާއި ގުޅިގެން ފަލަސްތީނުގެ ރައްޔިތުންނަށް އެހީތެރިވުމުގެ ގޮތުން ފަންޑް ފޮއްޓެއް ބެހެއްޓުމުގެ އިތުރުން އެ ރަށުގެ އެކިއެކި ސަރަހައްދުތައް ސާފުކޮށް ބެލެއްޓުމުގެ މަސައްކަތްކޮށްފައެވެ.\nމީގެއިތުރުން ރަށުގެ އިރުމަތީ ފަރާތު ޖެޓީ ސަރަހައްދުގައި “ފިޔޯރީ ކޮމިއުނިޓީ ޕާކް” ގެ ނަމުގައި ޕާކެއް ތައްޔާރުކުރުމަށް ސްފައިސް އިން ވަނީ ފިޔޯރީ ކައުންސިލާއެކު ފަހުމުނާމާއެއްގައި ސޮއިކޮށްފައެވެ. ސްފައިސް އަކީ އަންހެނުން ބާރުވެރި ކުރުމުގެ ގޮތުން ހިންގާ ކޮމެޓީގެ އިސް މަޤާމްތަކުގައި އަންހެނުން ބައިވެރިކޮށްގެން އެ ރަށުގައި ހިންގަންފެށި ފުރަތަމަ ޖަމްއިއްޔާއެވެ.\nއަދި ޔޫރޯގެ މެޗުތައް ލައިވްކޮށް ބޮޑު ސްކްރީނުގައި ޒުވާނުންނަށް ބަލާލެވޭނެ އިންތިޒާމްވެސް ސްފައިސް އިން ވަނީ ހަމަޖައްސާފައެވެ. އެ ރަށުގެ މި އަހަރުގެ ބާކީ އޮތް ބައިގައި ތަފާތު ގިނަ ހަރަކާތްތަކެއް ހިންގުމަށް ހަމަޖެހިފައިވާ ކަމަށް ޖަމްއިއްޔާގެ ފަރާތުން ވަނީ މަޢުލޫމާތު ދީފައެވެ.\nފިޔޯރީގެ މަގުތަކަށް ބޮޑު އިންގިލާބެއް ގެނެސްފި


India sarukaaraa eku kuree sarukaarun soikuri action plan ge...\nއިންޑިޔާ ނޭވީން ދިން ޑޯނިއަރ މަތިންދާބޯޓު\nމި ޑޯނިއަރ މަތިންދާބޯޓުން ރާއްޖޭގެ އީއީޒެޑް ސަރަހައްދު ބެލެހެއްޓުމާއި ސަލާމަތާއި ގުޅުންހުރި ކަންކަން މޮނިޓަރ ކުރަމުންދާނެ\nއެމްއެންޑީއެފްގެ ކޮންޓްރޯލްގެ ދަށުން މިޑޯނިއަރ ބޯޓް ރާއްޖޭގެ ސަރަހައްދުގައި މިވަގުތު ހަރަކާތްތެރިވަމުންދާނީ އިންޑިޔާގެ ޚަރަދުގައި\nރާއްޖެ ސަރަހައްދުގައި ހިނގާ ޑްރަގް ޓްރެފިކިންގ ހަރަކާތްތައް ހޯދުމަށް މިބޯޓު އެހީތެރިވެދޭނެ\nކ. މާލެ | 29 ސެޕްޓެންބަރ 2020 | އަންގާރަ 10:10 | 11,193\nއިންޑިޔާ ނޭވީން ދިން ޑޯނިއަރ މަތިންދާބޯޓު - ރާއްޖެއެމްވީ\nމޯލްޑިވްސް ނޭޝަނަލް ޑިފެންސް ފޯރސް (އެމްއެންޑީއެފް)ގެ ބެލުމުގެ ދަށުން އޮޕަރޭޓް ކުރާ ގޮތަށް އިންޑިޔާގެ ނޭވީން ރާއްޖެއަށް ޑޯނިއަރ އެއަރކްރާފްޓް ދީފި އެވެ.\nމިއީ އިންޑިޔާ ސަރުކާރާއި ރާއްޖޭގެ ސަރުކާރާ ދެމެދު 2016 ވަނަ އަހަރު ސޮއިކުރެވުނު ޑިފެންސް އެކްޝަން ޕްލޭންގައި ހިމެނޭ ޑޯނިއަރ އެއަރކްރާފްޓެކެވެ. ކުރީގެ ރައީސް އަބްދުﷲ ޔާމީންގެ ވެރިކަމުގައި 2016 ވަނަ އަހަރުގެ އެޕްރީލް މަހު އެމަނިކުފާނު އިންޑިއާއަށް ކުރެއްވި ފުރަމާނަ ދަތުރުފުޅުގައި ރާއްޖެއާ އިންޑިއާ އާދެމެދު ސޮއިކުރެވުނު ޑިފެންސް އެކްޝަން ޕްލޭންގައި ހިމެނޭ ޑޯނިއަރ އެއަރކްރާފްޓް ރާއްޖެއަށް ދިނުމަށް އިންޑިއާއިން ވަނީ ނިންމާފައެވެ. ނަމަވެސް އެސަރުކާރުގައި އެކަން ވެފައެއްނުވެ އެވެ.\nރައީސުލްޖުމްހޫރިއްޔާ އިބްރާހީމް މުހައްމަދު ޞާލިހުގެ ސަރުކާރު އައުމަށްފަހު މި ޑޯނިއަރ އެއަރކްރާފްޓް ގެނައުމުގެ ވާހަކަތައް އަލުން ވަނީ ދެކެވެން ފަށާފައެވެ. މި ޑޯނިއަރ މަތިންދާބޯޓުން ރާއްޖޭގެ އީއީޒެޑް ސަރަހައްދު ބެލެހެއްޓުމާއި ސަލާމަތާއި ގުޅުންހުރި ކަންކަން މޮނިޓަރ ކުރަމުންދާނެ އެވެ.\nއެމްއެންޑީއެފްގެ ކޮންޓްރޯލްގެ ދަށުން މިޑޯނިއަރ ބޯޓް ރާއްޖޭގެ ސަރަހައްދުގައި މިވަގުތު ހަރަކާތްތެރިވަމުންދާނީ އިންޑިޔާގެ ޚަރަދުގަ އެވެ. މިބޯޓު ދުއްވުމަށް ދިވެހި ޕައިލަޓުން ތަމްރީން ކުރުމުގެ މަސައްކަތް 2017 ވަނަ އަހަރުން ފެށިގެން އަންނަނީ ކުރަމުންނެވެ.\nމިބޯޓުގެ ބޭނުންކޮށްގެން ސަރޗް އެންޑް ރެސްކިޔު ހަރަކާތްތައް ކުރިޔަށް ގެންދިޔުމުގެ އިތުރުން އީއީޒެޑް ސަރަހައްދު ބެލެހެއްޓުމާއި ހާލުގައި ޖެހޭ ފަރާތްތަކަށް އެހީތެރިކަން ފޯރުކޮށްދިނުމުގެ ކަންކަން ކުރިޔަށް ގެންދާނެއެވެ. އަދި މިވަގުތު ރާއްޖޭގެ އުތުރުގައި އިންޑިޔާ އާއި ރާއްޖެއިން ގުޅިގެން ކުރިޔަށް ގެންދާ އީއީޒެޑް ބެލެހެއްޓުމުގެ ހަރަކާތުގައި ބައިވެރިވާނެ އެވެ.\nއެންމެފަހުން މިބޯޓުން ކުރިޔަށްގެންދިޔަ އީއީޒެޑް ސަރވައިލަންސްގައި ގަވައިދާ ޚިލާފަށް ރާއްޖެ ސަރަހައްދުގައި މަސްބޭނުމަށް ހަރަކާތްތެރިވި ބޭރުގެ ބޯޓު ފަހަރުވަނީ ހޯދާފައެވެ.\nމީގެއިތުރުން ހާލުބޮޑު ބަލި މީހުން އުފުލުމުގައި އެމްއެންޑީއެފްގެ ހެލިކޮޕްޓަރ ކުރަމުންދާ މަސައްކަތަށްވެސް މިޑޯނިއަރ ބޯޓް އެހީތެރިކަން ފޯރުކޮށްދޭނެ އެވެ. މިހާތަނަށް އައިއިރު 250 ބަލި މީހަކު ވަނީ މިގޮތަށް އުފުލާފައެވެ.\nއަދި ރާއްޖެ ސަރަހައްދުގައި ހިނގާ ޑްރަގް ޓްރެފިކިންގ ހަރަކާތްތައްވެސް މިޑޯނިއަރ މަތިންދާބޯޓުގެ އެހީގައި ދެނެގަތުމަށް ބޭނުންކުރާނެ އެވެ. އިންޑިޔާ ސަރުކާރުން އަންނަނީ މިސަރަހައްދުގައި ހިންގަމުންދާ ޑްރަގް ޓްރެފިކިންގގެ މައުލޫމާތުތައް ރާއްޖެއަށް ފޯރުކޮށްދެމުންނެވެ.\nމީގެއިތުރުން ދާދިފަހުން އދ މަހިބަދޫ ފަޅުގައި އަޅާފައިވާ ބޯޓުތަކެއްގައި ރޯކޮށްލި ޓެރަރިސްޓް ހާދިސާ އާއި ލ އަތޮޅުގައި ކުރިޔަށްދިޔަ ޓެރަރިޒަމާ ގުޅުންހުރި ކަންތައްތަކާއެކު ރާއްޖޭ ހިމެނޭ ސަރަހައްދުގައި ޓެރަރިޒަމްގެ އަމަލުތައް ކުރިޔަށްދާނަމަ އެކަންކަން ދެނެގަތުމަށްވެސް މިބޯޓުގެ ބޭނުން ކުރެވިގެންދާނެ އެވެ.\nއެންމެ ފަހުން އަޕްޑޭޓް ކުރީ:2މަސް ކުރިން | ރިވިއު ކުރީ: ނާޒުމީ ސައީދު\nރާއްޖެއަށް އިންޓެގްރޭޓެޑް ޓުއަރިޒަމް ގެންނަން ޖެހޭ: ރާއިދު\nހަތިޔާރު އެޅި ގްރޫއްޕަކުން ނައިޖީރިޔާގެ ދަނޑުވެރިންތަކެއް މަރާލައިފި


Emmen Gaming: thin zuvaanehge thafaathu masakkatheh - AO News\nއެންމެން ގޭމިންގް: ތިން ޒުވާނެއްގެ ތަފާތު މަސައްކަތެއް\nކޮވިޑް19ގެ ބަލިމަޑުކަމުގައި މުޅި ދުނިޔެ ދަތި އުނދަގޫ ދުވަސްތަކެއް ހޭދަ ކުރަމުން އަންނަ އިރު ގޭގައި މަޑުކޮށްލަން ޖެހުމުން އެންމެ ގިނަ ބަޔަކު ކުރި ޝަކުވާއަކީ ފޫހިވުމެވެ. އެކި މަސައްކަތުގައި އެކި މީހުން ފޫހިފިލުވާލުމަށް ވަގުތު ހޭދަކުރަމުން އައި އިރު އެކަމަށްޓަކައި ބޮޑެތި ހޭދަތަކެއްވެސް ކުރިއެވެ. ދިވެހިރާއްޖޭގައި މަސްޓޭންކުތައް ހެދުމަށް އެއްބަޔަކު ބޮޑު ހޭދަތަކެއް ކުރިއިރު ވީޑިއޯ ގޭމުތަކަށް ކުރި ބާރުވެސް ކުޑައެކޭ ނުބުނެވޭނެއެވެ.\nވީޑިއޯ ގޭމުގެ ފޯރި ޒުވާނުންނާއި ކުޑަކުދިންގެ މެދުގައި ހިފާ ލައިފައިވާ އިރު އެއްބަޔަކަށް އެންމެ ދަތިވީ ގަންނަ ގޭމުތަކާއި ގުޅޭ އެކަށޭނެ ފާޑުކިޔުންތައް ފެންނަން ނެތުމެވެ. ދިވެހިރާއްޖޭގައި މިއީ ވަރަށް މަދުން ނޫނީ ނުފެންނަ ކަމެކެވެ. ވީޑިއޯ ގޭމު ކުޅެ އުޅޭ ތިން ރައްޓެހިންތަކެއް ވެގެން އުފެއްދި އެންމެން ގޭމިންގް އަކީ މިހާރު ގޭމު ކުޅެ އުޅޭ މީހުންނާއި ވަރަށް ގާތް ނަމަކަށް ވާނެއެވެ.\nއެންމެން ގޭމިންގް އާއި ބެހޭގޮތުން ވާހަކަ ދައްކަމުން އެކަމުގައި އިސްކޮށް އުޅޭ ފަރާތެއް ކަމުގައިވާ މޫނިސް މުނީޒް ބުނިގޮތުގައި އެންމެން ގޭމިންގްގެ ވިސްނުން އައީ އޭނާއާއި އެއްކޮށް ގޭމު ކުޅެ އުޅޭ އޭނާގެ2ރައްޓެހިން ކަމުގައިވާ ތަހުސީން އަލީ އަދި އަބްދުﷲ ޒުބައިރުގެ ޙިޔާލާއި މަޝްވަރާއާއި އެއްކޮށް ކަމަށެވެ. އެގޮތުން ރާއްޖޭގައި އަދި މިވަގުތު ގޭމު ކުޅުމާއި ގޭމާއި ގުޅޭ ވާހަކަ ދައްކާނެ މީޑިއާ އެއް ނެތުމުން ކުރަން ނިންމި ކަމެއްކަމަށްވެސް މޫނިސް ވަނީ ބުނެފައެވެ.\nއެގޮތުން އެންމެން ގޭމިންގް އިން ފޭސްބުކް، ޓުވިޓަރ، އިންސްޓަގްރާމް އަދި ޔޫޓިއުބް ގައި ވަނީ ގޭމު ކުޅޭ ދިވެހިންގެ މެދުގައި ވަރަށް މަގުބޫލުކަން ހޯދާފައެވެ. މީސްމީޑިއާގެ މި ވަސީލަތްތައް މެދުވެރިކޮށް އެންމެން ގޭމިންގް އިން އަންނަނީ އަލަށް ނިކުންނަ ގޭމުތަކާއި ގޭމު ކުޅުމުގައި ބޭނުންކުރާ ‘ގެޖެޓު’ ތަކާއި ބެހޭ މައުލޫމާތުގެ އިތުރުން ގޭމާއި، ގޭމު ކުޅުމާއި ގުޅުންހުރި ކަންތަކަށް ފާޑުވެސްކިޔަމުންނެވެ.\nއެންމެން ގޭމިންގްގެ އެންމެ ފާހަގަކޮށްލެވޭ އެއްކަމަކީ އެންމެން ގޭމިންގްގެ ޕޮޑްކާސްޓް ޗެކްޕޮއިންޓް ކޮފީއެވެ. ޔޫޓިއުބް މެދުވެރިކޮށް އެންމެން ގޭމިންގްގެ ޗެނަލް އިން ގެނެސްދޭ ޗެކްޕޮއިންޓް ކޮފީ އަކީ ހާއްސަކޮށް ދިވެހިރާއްޖޭގައި ގޭމު ކުޅޭ މީހުންނާއި ގުޅޭފަދަ ގޮތަކަށް ގެނެސްދޭ ޕޮޑްކާސްޓެކެވެ. އެގޮތުން މި ޕޮޑްކާސްޓުގައި ފޭސްބުކްގައި ދެވޭ މައުލޫމާތަށް ވުރެން ތަފްސީލުކޮށް ގޭމާއި ގުޅޭ މައުލޫމާތު ގެނެސްދެއެވެ.\n“އެންމެން ގޭމިންގް މި ފެއްޓީ ޕޮޑްކާސްޓުން، ވަރަށް ރަނގަޅު ފާޑުކިޔުންތައް އެބަ ލިބޭ، ހަމަ އެއާ އެއްކޮށް ވަރަށް ރަނގަޅު ޙިޔާލުތައްވެސް އެބަލިބޭ. މީގެ އިތުުރުން މިފެށޭ ހަފްތާ ނިމޭ ހިސާބުގައި ޕޮޑްކާސްޓަށް ބަލާ މީހުންނަށް ފާޑުކިޔޭނެ ފަދަ އިންތިޒާމުތަކެއްވެސް ހަމަޖެހިގެން ދާނެ” ތަހުސީން ބުންޏެވެ.\nއެންމެން ގޭމިންގް ފެއްޓިތާ އަދި އެންމެ ހަފްތާއެއް ވެފައިވާއިރު އެ ފަރާތުން ފާހަގަކުރި ގޮތުގައި އެ ފަރާތުން ބޭނުންވަނީ ރާއްޖޭގައި އެކަމުގައި ރާއްޖޭގައި ނަންހިނގާ ފަދަ ބަޔަކަށް ވެގެން ދިއުމެވެ. މީގެ އިތުރުން އެ ފަރާތުން ފާހަގަކުރި ގޮތުގައި ރާއްޖޭގައި ގޭމު ކުޅޭ މީހުންގެ އަދަދު ގިނަ އިރު ގޭމާއި ގުޅުންހުރި އެއްވެސް ކަމެއްގައި ވާހަކަ ދައްކާލަން ނުވަތަ ހިޔާލެއް ބޭނުންވާނަމަ އެފަރާތުން އޮތީ ތައްޔާރަށެވެ.\nވަޒީފާގައި އުޅެމުން ލިބޭ ހުސްވަގުތުގައި އެންމެން ގޭމިންގްގެ ތިން ޒުވާނުން މި ފެއްޓި މަސައްކަތަށް އޭއޯ ނިއުސްގެ ފަރާތުން އެދެނީ އަބަދުވެސް ކާމިޔާބީއެވެ.\nއެންމެން ގޭމިންގްޗެކްޕޮއިންޓް ކޮފީ


BREAKING: Fuluhunnaai Sifain Alert Ah Genesfi - Vaguthu\nފުލުހުންނާއި ސިފައިން އެލާޓަށް ގެނެސްފި\nކޮވިޑް-19 އާއި ގުޅިގެން ފުލުހުން އާއި ސިފައިން ގުޅިގެން ބޭއްވި ނޫސްވެރިންގެ ބައްދަލުވުމުގެއ ތެރެއިން؛- ވަގުތު އިމޭޖަސް- މުހައްމަދު އަފްޒަލް\nކޮވިޑް-19 އާ ގުޅިިގެން ސިފައިންނާއި ފުލުހުން އެލާޓަށް ގެނެސްފިއެވެ.\nމިހާރު ދަރުބާރުގޭގައި ކުރިއަށްގެންދާ ނޫސްވެރިންގެ ބައްދަލުވުމުގައި "ވަގުތު"އިން ކުރި ސުވާލަކަށް ޗީފް އޮފް ޑިފެންސް ފޯސް މޭޖަރ ޖެނެރަލް އަބްދުﷲ ޝަމާލް ވިދާޅުވީ، މިއަދު މާލެއިން ކޮވިޑް-19ގެ ކޭސްއެއް ފެނުމާއި ގުޅިގެން ސިފައިން އޮތީ އެލާޓް ލެވެލް ބްލޫ ވަން ގެނެވިފައި ކަމަށެވެ.\nބްލޫ ވަންއަކީ ކާރިސާއަކާއި ގުޅިގެން ގެންނަ އެލާޓެކެވެ.\nއަދި މި އެލާޓާށް ގެނައެމާއެކު ހުރިހާ ސިފައިން މި އޮޕަރޭޝަންގައި ހަރަކާތްތެރިވާނެ ކަމަށާއި، އަދި އެކި ދިމާލުގައި ސިފައިން ހަރަކާތްތެރިވަމުންދާނެ ކަމަށް ޝަމާލް ވިދާޅުވިއެވެ.\n"އިތުރަށް އަޅުގަނޑުމެންގެ އެންޖޭޖްމެންޓް ބޮޑުވެގެންދާނެ، އޭގެ ތެރޭގައި މިހާރުއެއް ފެމެލީއާއެކީގައެއް ސިފައިންނެއް ނުތިބޭނެ، ސިފައިން ތިބޭނީ އެ ތިބެން ޖެހޭ ހެޑް ކުއާޓާތަކާއި، ބެރެކްސްތަކުގައި މޮބިލައިޒް ކުރުމުގައި ތައްޔާރަށް". ޝަމާލް ވިދާޅުވިއެވެ.\nކޮމިޝަނަރ އޮފް ޕޮލިސް މުހައްމަދު ހަމީދު ވިދާޅުވީ، ފުލުހުން މަސައްކަތް ކުރަމުން ދަނީ އޮޕަރޭޝަނަލް އެލާޓް ލެވެލް2ގައި ކަމަށެވެ. އެއީ އެލާޓް އޮރެންޖެވެ.\n"އެ ލެވެލްގައި ވެއްޖެއްޔާ ފުލުހުންގެ އެވޭލިބިޓީ އޮންނާނެ އެއިރެއްގައި ހިނގާ އޮޕަރޭޝަނަކަށް، މާނައަކީ ފްރޮންޓް ލައިން ރިސޯސެސް މުޅިން މަދުވިޔަ ނުދީ ދެން ސެކަންޑް ކުރާނެ އެހެން ފަރާތްތައްވެސް ހިމެނޭ ގޮތަށް ވަކި އަދަދެއްގެ ފުލުހުން ސްޓޭންޑްބައިގައި ބޭތިއްބޭ ގޮތަށް މި ހަރަކާތްތެރިވަނީ". ހަމީދު ވިދާޅުވިއެވެ.\nޝަމާލް ވިދާޅުވީ، ކޮވިޑް-19ގެ ކޭސްތައް ރާއްޖެއިން ފެނުމާއި ގުޅިގެން، އެ މުވައްސަސާގެ ޕްލޭނިންގ ޓީމްތަކުން ތިން ވަރަށް މުހިންމު ޕޮލިސީއެއް ތައްޔާރު ކުރި ކަމަށެވެ.\nއެ ތިން ޕޮލިސީ، ފޯސް ޕްރޮޓެކްޝަން ޕޮލިސީ، ފޯސް ސަސްޓެނެންސް، ފޯސް އިކޮނޮމައިޒް ކުރުމެވެ.\nމި ތިން ޕޮލިސީ ގުޅޭ ތަފްސީލު ދެމުން ޝަމާލް ވިދާޅުވީ، ފޯސް ޕްރޮޓެކްޝަން ޕޮލިސީއަކީ ސިފައިން ފްރޮންޓްލައިންގައި އެހެން މުވައްސަސާތަކާއެކު ދާއިރު، ސިފައިންގެ ރައްކާތެރިކަމާއި ގުޅޭ ޕޮލިސީއެއް ކަމަށެވެ.\n"އެ ޕްރޮޓެކްޓް ކުރުމަށްޓަކައި ކުރަން ޖެހޭ ފިޔަވަޅުތަކާއި، މިހާރު އެބަހުރި ޖެނެރަލްކޮށް މިކަމުގައި ޝާމިލުވާ އެންމެންނަށް ހުރި މެޝާތައް އެބަހުރި". ޝަމާލް ވިދާޅުވިއެވެ.\nޝަމާލް ވިދާޅުވީ، ފޯސް ސަސްޓެނެންސް ޕޮލިސީއަކީ މިކަން ދިގުމިގެން ދާނަމަ، ސިފައިންގެ ބާރު ދެމެހެއްޓުމަށްޓަކައި ކުރެވޭނެ ކަންތައްތަކާއި ގުޅޭ ޕޮލިސީއެއް ކަމަށެވެ.\nފޯސް އިކޮނޮމައިޒް ޕޮލިސީއަކީ މިއީ ހަރަދުތަކާއި ކަންކަން ކުޑަކުރުމަށްޓަކައި ހެދި ޕޮލިސީއެއް ކަމަށް ޝަމާލް ވިދާޅުވިއެވެ.\nއަދި ސިފައިން މި ދަނޑިވަޅުގައި އާއިލާއާއި އެކު ނުވުމަށްވެސް އެދިފައިވާނެ ކަމަށް ޝަމާލް ވިދާޅުވިއެެވެ.\n"އަޅުގަނޑުމެން ގަބޫލުކުރާގޮތުގައި، އަޅުގަނޑުމެންވެސް އެހެން ހިދުމަތްތަކާއި އެކީގައި ކޮމިޓްވެގެންދާވަރު ބޮޑުވާނެ، އެހެންވީމަ ސިފައިން، ސިފައިންގެ މަރުކަޒުތަކުގައި ތިބުމަށް މި އެޑްވައިޒް ކުރަމުން މި ދަނީ،". ޝަމާލް ވިދާޅުވިއެވެ.\nއަދި ސިފައިންގެ ފޯކަސް ކޮވިޑް-19 އާ ދިމާލަށް އޮތްކަމުގައިވިޔަސް ގާނޫނީ ޒިންމާތައް އާދަ ކުރަމުންދާނެ ކަމަށް ޝަމާލް ފާހަގަކުރެއްވިއެވެ.\nއޭޕްރީލް 15, 2020 21:01\n100 ޕަސެންޓ ސަރުކާރުގެ އިހުމާލު. ސަރުކާރުގެ މަތީ ފަޑި ގައި ތިބި މީހުންގެ އާއިލާ މީހުން ޔޫކޭއިން ސީދާ ގެއަށް ނިކަމެތި ރައްޔިތުމީހާގެ ދަރި ކަރަންޓީނަށް ކޮންމެވެސް ތަނަކަށް. މީ އަދުލު އިންސާފު ތޯ..\nއޭޕްރީލް 15, 2020 22:32\nއޭޕްރީލް 15, 2020 21:48\nކޮންމެވެސް މޮޅެތި ވާހަކަ ދައްކާ ލޮލުން ކަރުނަ ފާއްދާ ރައްޔިތުންގެ ލޮލުގައި އަދުން އަޅުވަން އުޅެނީ. ހަޤީޤަތަކީ ސަރުކާރުގެ އިހުމާލު\nއޭޕްރީލް 16, 2020 12:56\nސަރުކަާރުގެ އިހްމާލް ވަރަށް ބޮޑު އިނގޭތޯ. ދެން ބުނާނި އެއްޗެއް ނެތް. ނުވިތާކަށް ބައެއް ސަރުކާރު އޮފީސް ތަކުން ދަނީ މުވައްޒަފުން އޮފީހަށް ނިކުތުމަށް ދަންނަވަމުން


vnews - Kuda kaafaa bodu kaafuge misaalun Raees Maumoon ah MP Adurey faaduvidhaalu vehjje\nކުޑަކާފު ބޮޑުކާފުގެ މިސާލުން ރައީސް މައުމޫނަށް އަދުރޭ ފާޑުވިދާޅުވެއްޖެ\nޕީޕީއެމް އޮފީހުގައި ބޭއްވި ރަސްމިއްޔާތެއްގެ ތެރެއިން -- ވީފައިލް ފޮޓޯ\nކުޑަކާފު ބޮޑުކާފުގެ މިސާލުން ރައީސް މައުމޫނަށް ޕީޕީއެމްގެ ނާއިބް ރައީސް އަދި ފޮނަދޫ ދާއިރާގެ މެންބަރު އަބްދުއްރަހީމް އަބުދުﷲ ފާޑުވިދާޅުވެއްޖެއެވެ.\nރައީސް މައުމޫނަށް އަދުރޭ ފާޑުވިދާޅުވެފައިވަނީ މިއަދު ކުރައްވާފައިވާ ޓްވީޓެއްގައެވެ.\nރައީސް މައުމޫންގެ ވެރިކަމުގެ ދުވަސްވަރު އެމަނިކުފާނު ވެރިކަމުގައި ހުންނަން ފެނޭތޯ ނަގާ ފެންނަ ނުފެންނަ ވޯޓްތަކުގައި ނުފެންނަ ނަމަ ކުޑަކާފާއި، އަދި ފެންނަ ނަމަ ބޮޑުކާފު ޖަހަން އަންގާކަމަށް ބުނާ ވާހަކަތަކަށް އިޝާރާތް ކުރައްވާ އަދުރޭގެ ޓްވީޓްގައި ވިދާޅުވެފައިވަނީ ކުޑަކާފު ބޮޑުކާފުގެ ދުވަސްވަރު ނުފެންނަ އެންމެ ވޯޓެއް ވޯޓް ފޮށީގައި އޮވެގެން ގެއަށް ފޮނުވާލި އެތަށް ބަޔަކު މިހާރުވެސް ދުނިޔޭގައި އެބަތިބިކަމަށެވެ.\nކައުންސިލް އިންތިޚާބުގައި ބޮޑު ތަފާތަކުން ޕީޕީއެމް ބަލިވެފައިވަނިކޮށް އަދުރޭ ކޮށްފައިވާ މި ޓްވީޓަކީ ކައުންސިލް އިންތިޚާބުގައި އިދިކޮޅު ކެނޑިޑޭޓުންނަށް ވޯޓް ދެއްވުމަށާއި، އިންތިޚާބުވީ މިނިވަން ކެނޑިޑޭޓުން ޕީޕީއެމްއާއި ގުޅިވަޑައިނުގަތުމަށް ރައީސް މައުމޫން ގޮވާލެއްވުމުން އެކަމާއި ހިތްޕުޅުހަމަޖެހިވަޑައިނުގެން އަދުރޭ ކުރެއްވި ޓްވީޓެއްކަމަށް ބެލެވެއެވެ.\nމީގެ އިތުރަށްވެސް އަދުރޭ މިއަދު ވަނީ ރައީސް މުހައްމަދު ނަޝީދަށްވެސް ވަރަށް ބޮޑަށް ކޯފާއިސްކުރައްވާ ފާޑުވިދާޅުވެފައެވެ.\nރައީސް އަބުދުﷲ ޔާމީން ގާނޫނީ އިމުގެތެރެއަށް ނުވަންވާނަމަ ވެރިކަން ބަދަލުކުރައްވާނެކަމަށް ރައީސް ނަޝީދު ވިދާޅުވެފައިވާ ވިދާޅުވުމަށް ރައްދު ދެއްވަމުން އަދުރޭ ވިދާޅުވީ ވެރިކަން ނުކުރެވިގެން ފިލާ ރައްކާވި މީހަކު އެހެން މީހުން ވެރިކަމުން ދުުރުކުރާ ވާހަކަ ދެއްކުމަކީ ބޮޑު ޖޯކެއްކަމަށެވެ.\nމީގެ އިތުރަށްވެސް އަދުރޭ ވަނީ ގައުމު ދޫކުރައްވާ އިދިކޮޅު ބައެއް ފަރާތްތަކުން އަވައްޓެރި ގައުމުތަކަށް ވަޑައިގެން ކުރަމުން ގެންދާ މަސައްކަތަކީ ހަސަން ރަސްގެފާނުވެސް ކުރެއްވި ކަންތައްތައްކަމުގައި ވިދާޅުވެފައެވެ.\nއަދި 2018 ވަނަ އަހަރު ރައްޔިތުން ރައީސް ޔާމީން އިންތިޚާބުކުރާނެކަމަށާ އިދިކޮޅުގައި މިހާރު ތިބީ 2008 ވަނަ އަހަރާއި، 2013 ވަނަ އަހަރުު ރައްޔިތުން ނޫނެކޭ ބުނި ބޭފުޅުންކަމަށް ވިދާޅުވެ ރައީސް ނަޝީދާއި، ރައީސް މައުމޫނަށް ފާޑުވިދާޅުވެފައެވެ.


ފަތިހުގެ ބަރަކާތްތެރި ވަގުތުކޮޅު ނަގާނުލުމަށް ހަނދާންކޮށްދޭ މަތިވެރި ގޮވުމުން ގޮވެން ފަށައިފި އެވެ. ކީރިތި ﷲ އަށް ކުއްތަންވުމަށް ގޮވާލާ އަޑުން މުޅި ފަޒާ ގުގުމަން ފެށި އެވެ. ފަތިސް ނަމާދަށް ބަންގި ގޮވަނީ އެވެ.\nއެހެން ދުވަސްދުވަހާއި ޚިލާފަށް އާދީއްތަ ދުވަހު ފަތިސް ނަމާދަށް ނާޝިދު ދިޔައީވެސް ހިނގާލާފަ އެވެ. އެނބުރި އައީވެސް ހިނގާލާފަ އެވެ. މުޅިރޭ ނިންޖާނުވުމުގެ ސަބަބުން ލިބިފައިވާ ލޮޑުކަމާއެކު ނަމާދަށް ދިޔައިރު ހިތުގައި ހިނގަމުން ދިޔަ ޝުޢޫރާއި ކުރެވޭ އިހްސާސްތަކަށް، ނަމާދުން އެނބުރި އައިއިރު ލުޔެއް ލިބިފައިވާކަން ނާޝިދުއަށް އިހްސާސް ކުރެވުނެވެ. ހޫނު ކޮފީތަށްޓެއް އަޅައިގެން ގޮސް ނާޝިދު އިށީނީ ސިޓިންރޫމްގަ އެވެ. ކުރިމަތީގަ ހުރި ކުޑަމޭޒުމައްޗަށް ދެފައިލައިގެން އައިޕެޑުން އިންޓަނެޓް ބްރައުޒް ކުރަމުން ދިޔަ އެވެ. ވަކި މަގްޞަދެއް ނެތި އެވެ.\nވިސްނުމާއި ފިކުރުގައިވެސް ހުރީ ވަރުދާއެވެ. މިއަދު ހެނދުނު ދިހައެއް ޖަހާއިރު ވަރުދާއާއި ޢާލިމްގެ ކައިވެނި ކުރެވޭނެ އެވެ. ނާޝިދުގެ ވިސްނުމަށް އެންމެ އުނދަގޫ ކުރަމުން ދިޔައީ އެކަންކަމުގައިވިޔަސް، އެކަން ވަނީ ނާޝިދުގެ ބާރު ފޯރުވޭހިސާބަށްވުރެ ދުރުގަ އެވެ. ކުރެވޭނެ އެއްވެސް ކަމެއް ނެތި ނާޝިދުގެ ދެއަތާއެކު ދޫވެސް ވަނީ ނުފެންނަ ބަނދެވުމަކުން ބަނދެވިފަ އެވެ. އެހެންކަމުން ނާޝިދު ގަސްތުކުރީ އެއްކަމެއްވެސް ނުވާކަމަށް ހަދާފައި ހުރުމަށެވެ. އަމިއްލަ ނަފްސަށްވެސް ޙަޤީޤަތް އޮޅުވާލުމަށެވެ.\nދުވާލުގެ އެގާރަޖަހަން އުޅެނިކޮށް ނާޝިދުއަށް އަންވަރު ގުޅިއެވެ. އޮފީސް ކަމަކު ނޫނީ އަންވަރު އެގަޑީގައި ނުގުޅާނެކަން އެނގޭތީ، ލަސްނުކޮށް ނާޝިދު ފޯން ނެގިއެވެ.\n"ދެންމެ އިޔާޒު ގުޅި. ވަރުދާމެން ކައިވެނި ކޮށްފި. ދެންމެ އެގެއިން އެމީހުން އެ އައީ." ނާޝިދު އެއްޗެއް ބުނޭތޯ އަންވަރު އިންތިޒާރުކުރިއެވެ. އެއްވެސްއަޑެއް ފޯނުން ނީވެއެވެ.\nއަނެއްކޮޅުން ނާޝިދު ހިތަށް އަރަމުން ދިޔައެވެ. އަންވަރު ކައިރީ ރިޕޯޓް ކުރަން މީހަކު ބުނީހެއްޔެވެ؟ އޭނައަށް އެކަންކަން އެހާ ތާޒާކަމާއެކު އެނގޭކަށް ކޮންމެހެން މުހިއްމެއް ނޫނެވެ. އޮފީހުގައި އެތައްއެތައް މަސައްކަތެއް ހުރިއިރުވެސް އަންވަރުގެ ވަގުތުތައް އަންވަރު އެ ހޭދަކުރަނީ ބޭކާރު ކަންކަމުގައެވެ.\n"އެއްގަޑި ބައިގަ އޮތް މީޓިންގއަށް އަހަރެންވެސް ދާނަން. އަންވަރުވެސް ވާނެ އޭގައި ބައިވެރިވާން." ހިމޭން ވަގުތުކޮޅަކަށްފަހު ނާޝިދު މިހެން ބުނެލިގޮތުން، ހިނދުކޮޅަކަށްވިޔަސް ޚުދު އަންވަރުއަށް ދެއްކުނީ ކޮން ވާހަކައެއްބާއޭ ހިތާހިތާ އަންވަރުއަށް ސުވާލު ކުރެވުނެވެ. ނާޝިދު ދެއްކީ ގައިމުވެސް އޭނަ ދެއްކި ވާހަކައާއި ގުޅުމެއް ހުރި ވާހަކައެއް ނޫންކަން އަންވަރުއަށް ޔަގީނެވެ.\nއަންވަރު ބުނާނެ އެއްޗަކަށް މަޑުކުރުމެއް ނެތި ނާޝިދު ފޯން ބޭއްވިއެވެ. ކޮޅަށް ތެދުވެ ދެޖީބަށް އަތް ޖަހައިގެން ހުރެއްޖެއެވެ. ދިގު އިސްކޮޅުގައި ދެމިލުމުން ތިރި މޭޒުމަތީ ހުރި ކޮފީތަށިވެސް ނާޝިދުއަށް ފެންނަނީ މާ ދުރުންކަހަލައެވެ. ދެން ގޮސް ބަދިގޭ ކައުންޓަރުކައިރިއަށް ހުއްޓުނެވެ. އެތަނުގައި އިރުކޮޅަކު ހުރެލިއެވެ. އެނބުރި އައިސް ކޮފީތަށި ނެގިއެވެ. ބާކީ ހުރި ބައި ސިންކަށް އޮއްސާލާފައި މަގު ދޮވެލިއެވެ. އެނބުރި އައިސް ސޯފާގައި އިށީނދެ މެސެޖެއް ލިޔަން ފެށިއެވެ.\n"އުފާވެރި ކައިވެންޏަކަށް މަރުޙަބާ! މިއީ އުފާވެރި ދުވަސްތަކުގެ ފެށުންކަމަށް އުއްމީދުކުރަން. ޓޭކް ގުޑް ކެއަރ އޮފް ޔޯރސެލްފް."\nމި މެސެޖް ވަރުދާއަށް ފޮނުވާލާފައި މޭޒުމަތީ ފޯން ބޭއްވި އެވެ. ސޯފާގައި ހަމަޖެހިލި އެވެ. ކުރިންވެސް އިންގޮތަށް މޭޒަށް ދެފައި ނަގާފައި ރިމޯޓުން ޓީވީ ހުޅުވާލި އެވެ. ޓީއެލްސީ ޗެނަލް ފެންނަންދެން ފިތްތަކަށް އޮބަމުން ގޮސް އެ ޗެނަލް ފެނުމުން ރިމޯޓް ދޫކޮށްލާފައި ހަމަޖެހިލައިގެން ޝޯ ބަލަން ފެށި އެވެ. ހުރިހާ ކަމެއް ބަރާބަރު ފަދަ އެވެ. ނާޝިދުގެ ޙަޔާތުގައި ވަރުދާގެ ބާބު ނިމުނީކަން ހިތުގެ އަޑިން ނާޝިދުއަށް ޔަޤީން ވެއެވެ.\nޖެހިގެން އައީ ހޯމަ ދުވަހެވެ. އެކުއެކީގައި ނާޝިދު ކުރިމަތިލާ ބޮޑު ދެ ދުވަހުގެ ތެރެއިން އެއް ދުވަސް އިއްޔެ ފާއިތުވެއްޖެ އެވެ. އިއްޔެއަކީ ވަރުދާ ކައިވެނި ކުރެވުނު ދުވަހެވެ. މިއަދަކީ ނީޒާއަށް ޙުކުމް އިއްވާ ދުވަހެވެ.\nހެނދުނު އަށްގަޑިބައިގައި ފެރީކައިރިއަށް ނާޝިދު ދިޔަ އެވެ. ކޯޓަށް އޭނައަށް ކިޔާފައި އޮތީ ނުވަގަޑިބަޔަށެވެ. އެންމެ މިނެޓެއްވެސް ލަސްކުރާކަށް ނާޝިދު ބޭނުމެއް ނޫނެވެ. މާލެއަށް ދިއުމަށް އެކްސްޕްރެސް ލޯންޗުން ޓިކެޓެއް ނަގައިގެން ގޮސް ލޯންޗަށް އަރައިފި އެވެ.\nމިއަދަކީ ހިތަށް އުނދަގޫދެނިވި ދުވަހެކެވެ. ހިތްދަތި ދުވަހެކެވެ. ކޯޓް ޙުކުމް އަންނާނެ ގޮތް ކޮންމެވެސް ވަރަކަށް ނާޝީދުއަށް އެނގޭތީ އެކަން ޝޮކަކަށް ނުވި އެވެ.\nމައްސަލަ ބެލި ފަރާތުން މައްސަލަ ހުށަހަޅައި ނިމިއްޖެ އެވެ. ރިޕޯޓްތަކަށްފަހު، ލަސްތަކެއް ނުވެ ނީޒާއަށް ޙުކުމް ކަނޑައަޅައިފި އެވެ. ނުވަ އަހަރުގެ ޖަލު ޙުކުމެއް ނީޒާ މައްޗަށް އުފުލިގެން ދިޔަ އެވެ. ނާޝިދުއަށް އިސް ޖެހެވުނެވެ. އެއްބަނޑުއެއްބަފާ ކޮއްކޮއަށްޓަކާ ލޮލުން ކަރުނަ ހިލުނެވެ. އެހެންނަމަވެސް ހިތްވަރާއެކު ނީޒާއާއި ނާޝިދު ކުރިމަތިލި އެވެ.\nކޮންމެ ޙާލެއްގައިވެސް ހިތްވަރު ކުރުމަށާއި ނީޒާ އެކަނި ކޮށްލާފައި ދޮންބެ ދުވަހަކުވެސް ނުދާނެ ކަމަށް ނާޝިދު ވަޢުދުވި އެވެ. ނީޒާގެ ބޮލުގައި އޯގާތެރި ފިރުމުންތަކަކުން ފިރުމާލަ ފިރުމާލާ ނާޝިދު ހުއްޓެވެ. ނީޒާގެ ގިސްލުންތައް ހަމައަކަށް އެޅި ހަމަޖެހެންދެކަށެވެ.\nވަގުތުކޮޅަކަށްފަހު، ނީޒާ ކައިރީ އެބައަންނަމޭ ބުނެފައި ނާޝިދު ގޮސް ހުއްޓުނީ ގާޟީ ކައިރިއަށެވެ. މަންމަ އާއި ނީޒާއާއި ވާހަކަ ދައްކާލުމުގެ ފުރުޞަތަށް ނާޝިދު އޮތީ މާކުރިންވެސް އެދިފައިކަމުން، ވަގުތު ޖެހުމުން ގާޟީ އެކަމުގެ ހުއްދަ ދެއްވި އެވެ. ދެ ޕޮލިހުން ދެފަރާތުގައި ތިބިނަމަވެސް، 15 މިނެޓް ތެރޭގައި ނީޒާ ބޭނުން ވަރަކަށް މަންމަ އާއި ވާހަކަ ދެއްކުމުގެ ހުއްދަ ގާޟީ ދެއްވި އެވެ.\nއެންމެންތައް ގޮސް ނިމިއްޖެ އެވެ. ދެ ޕޮލިހުންނާއި ނާޝިދު ފިޔަވައި ހަތަރުވަނަ މީހަކީ ހަމަ އެކަނި ނީޒާ އެވެ. ނާޝިދު އޭނަގެ ފޯނުން މަންމައަށް ގުޅާފައި ބުނެލި ދެތިން ބަހަކަށްފަހު ނީޒާގެ އަތަށް އޭނަގެ ފޯން ދިނެވެ.\nނީޒާއަށް ހީވީ ގަރުނަކަށްފަހު މަންމައާއި ދިމާވިހެންނެވެ. މަންމަގެ އަޑު ޖެހުމުން ނީޒާއަށް ކުރީ ކޮންފަދަ އަސަރެއް ކަމެއްވެސް ނޭނގެ އެވެ. ކުއްލިއަކަށް ނީޒާއަށް ބާރަށް ރޮއިގަނެވުނީ އެވެ. އެކަމާ ނާޝިދުވެސް އަދި އެތާ ތިބި ޕޮލިސް ދެ އޮފިސަރުންވެސް ކަންބޮޑުވި އެވެ. ނާޝިދު އަވަހަށް ނީޒާ ކައިރިއަށް ޖެހި އަތްތިލައިގައި ހިފައި ބާރުކޮށްލި އެވެ. ހިތްވަރުކުރުމަށް ހިތުގެ އަޑިން ބުނަމުންނެވެ. ބޮލުގައި ފިރުމަމުންނެވެ.\n"މަންމާ.....މަންމާ.....އަހަންނަށް މަޢާފް ކޮށްދެއްޗޭ. މަންމާ....." އެތަކެއް ގިސްލުމުގެ ތެރެއިން ނީޒާއަށް ބުނެވުނީ އެވަރަށެވެ.\nއެ މަންޒަރު ފެނުނު އަދި އަޑު އިވުނު ކޮންމެ މީހަކުވެސް ހިތްފަޅައިގެންދާނެހާ ހިތްދަތިކަމުގައި ނީޒާއަށް ރޮވެމުން ދިޔައެވެ. ހަމަ އެއާއެކު އަނެއްކޮޅުން ނީޒާގެ މަންމަގެ ހިތް ކުދިކުދިވެ ފުރާނަ ނުކުމެދާނެހެން ހީވާފަދަ ދަރަޖައަކަށް ދިޔައެވެ. މަންމައަށް ވާހަކައެއް ދެއްކުނީވެސް އިރުކޮޅަކުންނެވެ.\n"ދަރިފުޅާ. ނީޒާ. މަންމަ ކޮންމެ ދުވަހަކު ދަރިފުޅަށް މަޢާފް ކުރަން. ދަރިފުޅު ނޭދުނަސް މަންމަ އަބަދުވެސް ހުންނަނީ ދަރިފުޅަށް މަޢާފް ކޮށްގެން. މަންމަ ދަރިފުޅު ދެކެ ލޯބިވަން އެންމެ ފުރަތަމަ ދުވަހު ދަރިފުޅު ދުނިޔެއަށް އައުމުގެ ކުރިންވެސް. ތިއީ އަދިވެސް މަންމަގެ ކުޑަ ދަރި. މަންމަގެ އެންމެ ރީތި ދަރި. މަންމަ ކިހިނެއް ދަރިފުޅު ދެކެ ރުޅި އަންނާނީ. ދުވަހަކުވެސް މަންމަ ރުޅިނާދޭ ދަރިފުޅު ދެކެ. މަންމައަށް ހީވަނީ މަންމަ އެންމެ ލޯބިވާ ދަރިއަކީވެސް ތިއީހެން." ކަރުނުން އަޑު ބެދެމުންދިޔަ ފަހީމާ ވާހަކަ ދައްކަމުން ދިޔައީ އެ މަންމަގެ ކުޑަ ދަރިފުޅަށް ހިތްވަރު ދިނުމުގެ ގޮތުންނެވެ. އެ ދަރިފުޅު ކުރި ކުށް ކިތަންމެހާވެސް ބޮޑެވެ. އެކަމަކު ﷲ ގެ ޙަޟްރަތަށް ދާންޖެހޭ ގަޑިޖެހުމުގެ ކުރިން ތައުބާވުމުގެ ގޮތުން ކުރަންޖެހޭ އެއްވެސް ކަމަކުން އެ ދަރިފުޅު އިސްތިސްނާ ކުރާކަށް އެ މަންމަ ބޭނުމެއް ނުވެއެވެ.\n"މަންމައަށް އެނގޭ ދަރިފުޅު ގަސްތުގަ ނުކުރާނެކަން އެއްވެސް ކުށެއް. މަންމައަށް އެނގޭ ދަރިފުޅު މިއަދު ދެރަވާނެވަރު. އެކަމަކު ދަރިފުޅާ. ﷲ އަށް ތައުބާވުމުގެ ފުރުޞަތަކީ ގިނަ މީހުންނަށް ނުވެސް ލިބޭ ފުރުޞަތެއް. ދަރިފުޅަށް ތި ލިބުނު މުއްދަތަކީ އެ ފުރުޞަތުކަމަށް ދަރިފުޅު ވިސްނަންވާނެ އިނގޭ. ކޮންމެ ދުވަހަކު އެތަކެއް ސަތޭކަ ފަހަރުވެސް ﷲ އަށް ސަޖިދަ ކޮށް ތައުބާ ވާތި. ކޮންމެ ދުވަހަކުވެސް ހަމަ ކޮންމެ ދުވަހަކުވެސް އެކަލާނގެއަށް ދަންނަވާ މަޢާފް ލިބިގަތުމަށް މަސައްކަތް ކުރާތި. ދެވަނަ ފަހަރަކު ކުށެއް ކުރަން ފުރުޞަތު ނުދެއްވުމަށް އެދި އާދޭސްކޮށް ދަންނަވާތި ދަރިފުޅާ. ދަރިފުޅަށް ނުބައި މަގުން ދެވުނީ ޝައިޠާނާގެ ބަހަށް ހެއްލިގެން. އެކަމަކު އެ ޝައިޠާނާ ބަލިކުރެވޭނެ ޤުރުއާނުގެ އެހީގައި. އެކަމަށް މަދަދު އެދި ދަރިފުޅު ﷲ އަށް ދަންނަވާތި. ގިނަގިނައިން ތައުބާވާތި...ދަރިފުޅަށް އިރާދަކުރެއްވިއްޔާ އެއްވެސް ދެރަގޮތެއް ނުވާނެ." ފަހީމާގެ ކަރުނަތައް ނުހިފެހެއްޓެއެވެ. ދެބަސް ދޭތެރެއިން ހުއްޓެވެއެވެ. ދެ ޖުމްލަ ދޭތެރެއިން ގިސްލެވެއެވެ. ލަފުޒުތައް ބުރިބުރިވެ ކެނޑެމުން ދެއެވެ. ލިބޭ ވޭނަށް ކެތްކުރަން ފަހީމާއަށް ވަރަށް ކެތްކުރަން ޖެހުނެވެ.\n"ނުވައެއް ނޫން ނަވާރަ ވިޔަސް މަންމަ ހުންނާނަން އިރާދަކުރެއްވިއްޔާ ދަރިފުޅުގެ އިންތިޒާރުގަ. މަންމަ އެންމެ ނޭވައެއް ދުނިޔެމައްޗަށް ލިޔަސް އެ ނޭވާވެސް މަންމަ ބޭނުންކުރާނީ މަންމަގެ ދަރިންނަށް ހެޔޮ ދުޢާ ކުރުމުގަ. ޚާއްޞަކޮށް ތިއީ މަންމަގެ އެންމެ ތުއްތު ދަރި. މަންމަ ދުވަހަކުވެސް ދަރިފުޅު ދުލެއް ނުކުރަން. ނުވެސް ކުރާނަން. ކިތަންމެ ދުރުގަ މަންމަ ހުއްޓަސް އަބަދުވެސް ދަރިފުޅު ފެންނަ ހިސާބުގަ މަންމަ ހުރިކަމަށް ވިސްނަންވާނެ އިނގޭ ދަރިފުޅާ. ދަރިފުޅާ. ނީޒާ...." ނީޒާގެ މަޑުމަޑު ރުއިމުގެ އަޑު ނޫން އަޑެއް ނީވޭތީ ފަހީމާ ކަންބޮޑުވިއެވެ.\n"ދަރިފުޅު ޖެހޭނެ ވަރަށް ހިތްވަރު ކުރަން. ދަރިފުޅު ތިއީ މިހާރު މަންމައެއް. މި ކުޑަދަރިފުޅު ކައިރިއަށް އަންނަން ދަރިފުޅު ވަރަށް ހިތްވަރު ކުރަން ޖެހޭނެ. ދަރިފުޅު އަންނަންދެން މަންމަމެނަށް ވީ އެންމެ ރަނގަޅަކަށް މި ކުޑަ މަންޖެ ބަލާނަން. ކޮންމެވެސް އެއްޗެއް ބުނެބަލަ ދަރިފުޅާ...." ނީޒާ އެއްޗެއް ނުބުނާތީ ހިތަށް އުނދަގޫވެގެން ފަހީމާ އެދުނެވެ.\n"މަންމާ....މަންމާ....." ނީޒާއަކަށް އިތުރަށް ނުބުނެވެއެވެ. ބައިވަރު އެއްޗެހި ބުނަން ހުރި ނަމަވެސް އަޑެއް ނުނިކުތެވެ. ލަފްޒުތައް ހަނދާނެއް ނެތެވެ.\n"ދަރިފުޅާ ދެން ނުރޮއި. ހިތްވަރު ކޮށްފަ ﷲ އަށް ދެންނެވުމުގައި ދަރިފުޅު ހުރެއްޖެނަމަ، އިރާދަކުރެއްވިއްޔާ ހަމަ ކުޑަ ދުވަސްކޮޅެއްގެ ތެރޭގައި މުޢުޖިޒާތެއްފަދައިން ދަރިފުޅު ތިތަނުން ވެސް ސަލާމަތްވެދާނެ. ދަރިފުޅަށް އާދެވޭނެ މަންމަ ކައިރިއަށް." ފަހީމާއަށް ވާހަކަ ދައްކަން އުނދަގޫވަމުން ދިޔައެވެ. އަމިއްލަ ދަރިފުޅު ދިރިހުއްޓާ ވަޅުލާން އުޅެވޭހެން ފަހީމާއަށް ހީވާލެއް ބޮޑުކަމުން ލަގޮނޑިއަށް ކެތްނުވެއެވެ.\n"ދޮންބެ ހުންނާނެ ތިކޮޅުގަ. ދަރިފުޅަށް ދިމާވާ ހުރިހާ ކަމެއްގައި އެހީވާނެ. ދޮންބެގެ ބަސް އަހައިގެން ދޮންބެ ބުނާގޮތަކަށް ހެދީމަ ހުރިހާ ކަމެއްވެސް ރަނގަޅުވާނެ. ދެން ނުރޮއި ނީޒާ. ނުރޮއި. މަންމަ ދަރިފުޅަށް އިންތިޒާރު ކުރާނަން. ކޮންމެ ދުވަހަކުވެސް. ކޮންމެ އިރަކުވެސް ދަރިފުޅާއެކުގައި މަންމަ ހުރިކަން ހަނދާން ނައްތާނުލާތި. އިނގޭ ނީޒާ. ނީޒާ...ދަރިފުޅާ....!!" ފަހީމާގެ އަޑު ކަރުނުން ބެދެމުން ގޮސް ކުރަކި ވެއްޖެއެވެ. އަނެއްކޮޅުން ނީޒާގެ ގިސްލުންތައް ބޮޑުވަމުން ދާ އަޑު އިވުމުން އިތުރަށް ކަންބޮޑުވެގެން ގޮވެން ފެށިއެވެ.\n"މަންމާ....." ނީޒާގެ ޙާލު ހުރި ގޮތުން އިތުރަށް ވާހަކަ ދައްކަން ނުދީ ފޯން އަތުލައިގެން މަންމައަށް ނާޝިދު ގޮވާލިއެވެ.\n"ދަރިފުޅާ ނީޒާ ކޮބާ. ގޮތެއްވީތަ އަނެއްކާ.؟" މަންމަގެ އަޑުގައިވާ ވޭން ނާޝިދުގެ ހިތަށް ތަދު ކުރިއެވެ.\n"ނޫނޭ މަންމާ. ނީޒާ....މިވަގުތު އެހާ ވާހަކަ ނުދެއްކޭނެހެން ހީވަނީ. އެހެންވެ. މަންމައަށް އަދި ފަހުން ގުޅާނަމޭ އިނގޭ މަންމާ. " ވަގުތުގެ ގޮތުން ނީޒާއާއި މަންމައަށްވެސް ރަނގަޅުވާނީ އެ ފޯންކޯލް ކުރުކޮށްލިއްޔާކަމަށް ނާޝިދު ވިސްނިއެވެ.\n"އާނ. ދަރިފުޅު ނީޒާ އެކަނިކޮށްނުލާތި އިނގޭ. މަންމައަށްޓަކާ ނީޒާއަށް ހުރިހާ ގޮތަކުންވެސް އެހީވާތި." ފަހީމާ އޭނަގެ ބަސް އަހާ ފިރިހެން ދަރިފުޅު ގާތު އެދުނެވެ.\n"އާނ މަންމާ. މަންމައަށް ފަހުން ގުޅާނަން އިނގޭ. މިވަގުތު ބާއްވާލާނަން. " ކުރިމަތީގައި އިން ނީޒާގެ ޙާލު ފެންނާތީ ނާޝިދު ބޭނުންވީ އަވަހަށް ފޯން ބާއްވާފައި ނީޒާ ހަމަޖައްސާށެވެ.\nނީޒާއަކީ ނާޝިދު އެންމެ ލޯބިވާ ކޮއްކޮއެވެ. ނީޒާގެ މިވަގުތުގެ ޙާލުން ނާޝިދުގެ ހިތަށް ތަދުވެއެވެ. ލޮލުން ކަރުނަ އަންނަން އުޅެއެވެ. ނީޒާގެ ޙަޔާތުގެ ކުރިއަށް އޮތް ނުވަ އަހަރު އުޅެންޖެހޭނެ ގޮތް ހިތަށް އެރުމުން ނަފްސަށް އުނދަގޫވެއެވެ. އެހެންނަމަވެސް ކެތްތެރިވާން ނާޝިދު ދަނެއެވެ. ހަގީގަތް ނާޝިދު ގަބޫލު ކުރެއެވެ.\nނީޒާއަށް ކުށްތަކެއް ކުރެވިއްޖެއެވެ. ފާފަތަކަކަށް އަރައިގަނެވިއްޖެއެވެ. ކޮއްކޮ ދެކެ ކިތަންމެ ލޯބިވިޔަސް އެކަންކަން އެއީ ނީޒާ ނުކުރާ ކަންކަން ކަމުގައި ބުނާކަށް ނާޝިދު ބޭނުމެއް ނުވެއެވެ. ހަގީގަތާއި ޚިލާފު ވާހަކަ ދައްކައިގެން ނީޒާއަށް ވަގުތީ ތަޞައްލީއެއް ހޯދައިދިނުމަކީ ނީޒާގެ ޙަޔާތުގައި ދިއްލެން ހުރި ހުރިހާ ބައްތިއެއްވެސް ނިއްވާލުން ކަމުގައި ނާޝިދުއަށް ޤަބޫލުކުރެވޭތީ އެފަދަ ގޮތެއް ހަދައިގެން ނީޒާގެ ކުށުން ނީޒާ ބަރީއަކުރާކަށް ނާޝިދު މަސައްކަތެއް ނުކުރެއެވެ.\nނީޒާއަށް ޚުދު ނީޒާގެ އަމިއްލަ ނަފްސާއި ކުރިމަތިލުމުގެ ހިތްވަރު ލިބޭނީ ޙަޔާތުގައި ކުރެވުނު ކުށްތަކަށާއި އުޅެވުނު ގޯސް ގޮތްތަކަށް ތައުބާވެ ރަނގަޅު ފެށުމަކުން އަލުންބަލުން ފެށުނީމަކަން ނާޝިދުއަށް އެނގެއެވެ. ނާޝިދު ދެކޭ ގޮތުގައި ކުރިއަށް އޮތް ނުވަ އަހަރަކީ އެކަމަށްޓަކައި ނީޒާއަށް ލިބުނު ވަގުތުތަކެވެ. އެމުއްދަތުގައި ނިޒާއަށް އެހީތެރިވެ، ތެދުމަގު ދައްކައި ހިތްވަރުދޭން ނާޝިދު ބޭނުން ވެއެވެ. ކޮންމެވެސް ދުވަހަކުން އެނބުރި އައިސް ނީޒާގެ އަމިއްލަ ދަރިފުޅާއި ހަތަރުކަޅިހަމަކޮށްލުމުގެ ޤާބިލުކަން ނީޒާއަށް ލިބޭނީ އެގޮތުންކަން ނާޝިދުއަށް ޤަބޫލުކުރެވޭތީއެވެ. އެ ދުވަސް އަންނަންދެން ދޮންބެއެއްގެ ހައިސިއްޔަތުން ނީޒާއަށްޓަކައި ކޮށްދެވެން އޮތް ހުރިހާ ކަމެއް ކޮށްދޭން ނާޝިދު ހުރީ ޢަޒުމް ކަނޑައަޅައިގެންނެވެ. އެއީ ކޮންމެހެން މަންމަ އެދުނީތީއެއް ނޫނެވެ. އޭނަގެ ކޮއްކޮ ދެކެ އޭނަ ލޯބިވާތީއެވެ. އެ ކޮއްކޮއަށް ޖެހުނު ޙާލަށްޓަކައި ހަމްދަރްދީވާތީއެވެ. ނީޒާ ނެތި އެ ޢާއިލާ ދުވަހަކުވެސް ފުރިހަމަވެދާނެ ކަމަށް ނާޝިދުއަށް ޤަބޫލުނުކުރެވޭތީއެވެ.\nނާޝިދުއަށް ވަރުދާ ގެއްލުމާއި، ލޯބިވާ ކުޑަކޮއްކޮ ނީޒާގެ މައްޗަށް ބޮޑު ޖަލު ޙުކުމެއް ކަނޑައެޅި ޖަލުގެ ތޭރިތަކުގެ ތެރެއަށް ނުވަ އަހަރަށް ގެންދިޔަފަހުން، އެހުރިހާ ކަމެއްގެ އަސަރު ނާޝިދު މައްޗަށް ކުރީ ވަރަށް ބޮޑަށެވެ. ހިތްވަރުގަދަ ނާޝިދުއަށް ބަލިކަމެއް ކުރިމަތިވިއެވެ. އޮފީހަށް ނުދެވި ދެތިންދުވަހަކުވެސް ގޭގައި އޮވެއްޖެއެވެ. މިކަން އެނގިގެން ނާޝިދުގެ ދޮންތަ އާއި މަންމަވެސް ދުވާލަކު އެތައްފަހަރު ރޭގަނޑަކު އެތައްފަހަރު ގުޅަމުން ދިޔައެވެ. އެގޮތުންވެސް ދިމާނުވެއްޖެނަމަ އަންވަރުއަށް ގުޅައިގެންވިޔަސް ނާޝިދުގެ ޙާލު އޮޅުން ފިލުވައެވެ. މަންމަ އާއި ދޮންތައާއި ދައްކާނެ މާ ގިނަ ވާހަކައެއް ނާޝިދުގެ ނެތެވެ. އަންވަރު އަނގަތަޅާވަރުންވެސް ނާޝިދުއަށް ބޮލުރިހުމަކަށް ވިއެވެ.\nއެންމެ ފަހުން ނާޝިދު ވިސްނީ ދުވަސްކޮޅަކަށް އެ އެންމެންނާއި އަދި އެ ހުރިހާ ކަމަކާއި ދުރަށް ދިއުމަށެވެ. އޭނަ ދަންނަ މީހަކު ނޫޅޭނެ ތަނަކަށް ދިއުމަށް ނާޝިދު ނިންމިއެވެ.\nނާޝިދު ޓިކެޓް ނެގީ ކޮރެއާގެ ސޯލްއަށެވެ. ދުވަސްވަރަކީ އެ ޤައުމުގައި ފަތްތައް ދޮންވެ ފައިބާންފެށި މޫސުން ކަމަށްވާތީ ނާޝިދުއަށް ވަރަށް ހިތްގައިމު ވިއެވެ. ތަފާތު ޘަޤާފަތަކާއި ތަފާތު ވައްތަރަކަށް އުޅޭ ތަފާތު ތަނެކެވެ. އާޝޯޚްވެގެން ބަލާނެ އެތައް ތަނަކާއި އެތައް ކަމެއް އެތަނުގައި ވެއެވެ. އިންޓަރނެޓުން މި މަޢުލޫމާތުތައް ބެލުމަށްފަހު އެއްދުވަހެއްގެ ރޭގަނޑު، ސޯލްއަށް ފުރަން ނާޝިދު ތައްޔާރު ވެއްޖެއެވެ. ޚިޔާލުތަކާ ފިކުރުތަކުން ދުރުވެ ހަމަޖެހިލަން ސޯލްއަކީ އެންމެ ރަނގަޅު ޤައުމުކަމަށް ނާޝިދުއަށްވި އެވެ.\nހަފްތާއެއްފަހުން ނާޝިދު އެނބުރި މާލެ އަތުވެއްޖެ އެވެ. ގެއަށް ގުޅި އެވެ. ވަކިވަކިން ކޮންމެ މީހަކާވެސް ފޯނުން ވާހަކަ ދެއްކި އެވެ. ދޮންތަގެ ދަރިފުޅާއި ނީޒާގެ ދަރިފުޅުގެ ޙާލު ބެލި އެވެ. އެދެކުދިންނަށް ދޭން ގެނައި ކުޅޭ އެއްޗިއްސާއި އެހެނިހެން ހަދިޔާތައްވެސް ހުރި ވާހަކަ އާއި އެންމެ އަވަހަށް ފުރާ ބަޔަކާއި ޙަވާލުކޮށް އެއްޗެހި ފޮނުވާނެކަމަށް ބުންޏެވެ. އާދައިގެ މަތިން ސަމާސާ ވާހަކަ ތަކަކުން ނާޝިދު ފޯންކޯލް ނިންމާލި އެވެ.\nނާޝިދު ފޯން ބޭއްވުމުން އެންމެންވެސް ހަމަޖެހުމުގެ ނޭވައެއްލި އެވެ. އެމީހުންގެ ނާޝިދު މުޅިން ރަނގަޅުކަމުގެ ހިތްހަމަޖެހުން އެންމެންގެ މޫނުމަތިންވެސް ފެންނަމުން ދިޔަ އެވެ.


Vettunu Flight midhiya mahu vanee inspect kohffai, ehvves mahssalaeh faahagavefaeh nei - One Online\nސްރިވިޖާޔާ އެއާގެ ފްލައިޓެއް --\nވެއްޓުނު ފްލައިޓް މިދިޔަމަހު ވަނީ އިންސްޕެކްޓް ކޮށްފައި، މައްސަލައެއް ފާހަގަވެފައެއް ނެތް\nވެއްޓުނު ފްލައިޓް މިދިޔަ މަހު ވަނީ އިންސްޕެކްޓް ކޮށްފައި ކަމަށާއި، އޭރު ހެދި ޓެސްޓުތަކުން އެއްވެސް މައްސަލައެއް ފާހަގަވެފައި ނުވާކަމަށް އިންޑޮނޭޝިއާގެ ޓްރާންސްޕޯޓް މިނިސްޓްރީން ބުނެފިއެވެ.\nމީގެ ތިންދުވަސް ކުރިން ވެއްޓިފައިވާ އިންޑޮނޭޝިއާގެ ސްރިވިޖާޔާ އެއާގެ ފްލައިޓްގެ ބައިތަކާއި އިންސާނުންގެ ހަށިތައް ފުލައިޓް ވެއްޓުނު ސަރަހައްދުން ނެގުމުގެ މަސައްކަތް އެގައުމުގެ ރެސްކިއު ޓިމުތަކުން ކުރަމުން އަންނައިރު، ފްލައިޓު ވެއްޓެން މެދުވެރިވި ސަބަބެއް މިހާތަނަށް ހޯދިފައެއް ނުވެއެވެ.\nއިންޑޮނޭޝިއާގެ ޓްރާންސްޕޯޓް މިނިސްޓްރީން ވަނީ ފްލައިޓު ވެއްޓުމުގެ މަހެއްހާ ދުވަސް ކުރިން ހަދާފައިވާ އެއާވޯތިނެސް ޓެސްޓު ތަކުން ފާސްވެފައިވާ ކަމަށާއި، ޕަސެންޖަރުން ނުލައި ޓެސްޓު ދަތުރުތަކެއް ވެސް ކޮށްފައިވާ ކަމަށް ބުނެފައެވެ.\nޓްރާންސްޕޯޓް މިނިސްޓްރީން ނެރެފައިވާ ބަޔާނެއްގައި ވާ ގޮތުން ކޮވިޑްގެ ސަބަބުން މިދިޔަ އަހަރުގެ މާޗުން ޑިސެމްބަރާ ދެމެދު ފްލައިޓު ނުދުއްވާ ކަމަށާއި ޑިސެމްބަރު މަހުގެ 14 ވަނަ ދުވަހު ޓެސްޓުތައް ހަދާފައިވާކަމަށް ފާހަގަކޮށްފައިވެއެވެ.\nއިންޑޮނޭޝިއާގެ ޓްރާންސްޕޯޓް ސޭފްޓީ ކޮމިޓީން ވަނީ ފްލައިޓު ވެއްޓި މޫދުގައި ޖެހުނު އިރުވެސް ފްލައިޓުގެ އިންޖީނު މަސައްކަތް ކުރާކަމަށް ލަފާކޮށްފައެވެ. ކޮމިޓީން މިހެން ލަފާކޮށްފައިވަނީ ފްލައިޓުގެ ބައިތަކުގެ ތެރެއިން އިންޖީނަށް ލިބިފައި ހުރި ގެއްލުމަށް ބަލައިފައެވެ.\nފްލައިޓު ވެއްޓުނު ސަރަހައްދުން މީހުންގެ ހަށިގަނޑުގެ ބައިތައް ފެންނަން ފަށާފައިވާއިރު އެގައުމުގެ ފުލުހުން ވަނީ ފްލައިޓުން ދަތުރު ކުރި އެކަކު ދެނެގަނެވިފައިވާ ކަމަށް ބުނެފައެވެ. ފުލުހުންވަނީ ދެނެގަނެވިފައިވަނީ ފްލައިޓުގެ ކްރޫއެއް ކަމަށްވެސް ބުނެފައެވެ.


Madhu resortthakeh rangalhu, ekamaku adhives kanboduvunthakeh | Mihaaru\nމަދު ރިސޯޓްތަކެއް ރަނގަޅު، އެކަމަކު އަދިވެސް ކަންބޮޑުވުންތަކެއް\nޕެރެޑައިސް އައިލެންޑް ރިސޯޓް: މިވަގުތު ވެސް 60 ޕަސެންޓް އެނދުތައް ހުރީ ފުރިފައި\n15 އޮކްޓޯބަރ 2020 - 12:11\nރިސޯޓްތަކާއި ސަފާރީތަކަށް ޓޫރިސްޓުން އަންނަން ފެށިތާ ތިން މަސް ފަހުން މިއަދު މާލެ ސަރަހައްދު ނޫން އެހެން ހިސާބުތަކުގެ ގެސްޓްހައުސްތަކުގެ ދޮރު ޓޫރިސްޓުންނަށް މިވަނީ ހުޅުވާލައިފަ އެވެ. މިއީ ކޮވިޑް-19 ގައި އިނދަޖެހުނު ރާއްޖޭގެ ޓޫރިޒަމް އަލުން ދިރުވުމުގެ އިތުރު ފިޔަވަޅެކެވެ. އެކަމަކު ހީކުރި މިންވަރާ ގާތަށް ވެސް ޓޫރިސްޓުންގެ އަދަދު އަދި ނާރަ އެވެ.\nމިވަގުތު މި ފެންނަނީ ކޮވިޑް-19ގެ ސަބަބުން މާޗު މަހު ރާއްޖޭގެ ބޯޑަރު ބަންދުކުރި އިރު ޓޫރިޒަމް ދާއިރާގެ ތަޖުރިބާކާރުންނާއި ސިޔާސީ ވެރިން އުއްމީދުކުރި މަންޒަރެއް ނޫނެވެ. އޭގެ ސަބަބުތައް ވެސް އެބަ ހުއްޓެވެ. ފުރަތަމަ ކަމަކީ ކޮވިޑް ބަލިމަޑުކަން، ރާއްޖޭގެ ޓޫރިޒަމްގެ މައި މާކެޓްތައް ހިސޯރުކޮށްފައި އޮތުމެވެ. ރާއްޖެ އަންނަ ފްލައިޓްތަކުގެ އަދަދު މަދުވުމެވެ.\nބައެއް ރިސޯޓްތަކުގެ އޮކިއުޕަންސީއަށް ބަލާ ނަމަ، ރާއްޖޭގެ ޓޫރިޒަމަށް އަނެއްކާވެސް އުފާވެރި ދުވަސްތަކެއް އަތުވެއްޖެއޭ ހީކުރެވިދާނެ އެވެ. އެކަމަކު ދެތިން ރިސޯޓްގެ ގިނަ އެނދުތަކެއްގައި ޓޫރިސްޓުން ޗުއްޓީ ހޭދަކުރަމުން އަޔަސް، ރާއްޖޭގެ މުޅި ޓޫރިޒަމް އިންޑަސްޓްރީއަށް ބަލާ ނަމަ ހާލަތު އެހާއެއް ނޫނެވެ. އެހެންކަމުން، ޓޫރިޒަމްގެ އެންމެ ބޮޑު އެއް އިންވެސްޓަރު ޗަމްޕާ ހުސެއިން އަފީފު ލަފާކުރައްވަނީ ރާއްޖޭގެ ޓޫރިޒަމް ރަނގަޅުވާނީ އަންނަ އަހަރުގެ އެޕްރީލް/މޭ ހިސާބުގައި ކަމަށެވެ.\nއޭނާގެ ލަފާކުރެއްވުން އެ އަންނަނީ މަދު ރިސޯޓްތަކެއްގެ އޮކިއުޕަންސީއަށް ބިނާކުރައްވާފައެއް ނޫނެވެ. ރާއްޖޭގައި މި ވަގުތު ވެސް އޮޕަރޭޝަންގައި ހުރި ރިސޯޓްތަކާއި ޓޫރިސްޓް އެނދުތަކަށް ނިސްބަތްކުރައްވަ އެވެ.\nޓޫރިޒަމް މިނިސްޓްރީން މި ހަފުތާގައި ބުނި ގޮތުން ނަމަ މިވަގުތު 24،000 އެނދު ހުރީ އޮޕަރޭޝަންގަ އެވެ.\nއެކަމަކު ރާއްޖެ އަންނަ ފްލައިޓްތަކުގެ އަދަދު މަދުކަމުން ޓޫރިސްޓުންނަށް ރާއްޖެ ޒިޔާރަތްކުރަން އޮތް ފުރުސަތުތައް ހަންޏެވެ. މި ވަގުތު އެވްރެޖްކޮށް ދުވާލަކު އަންނަނީ 600 ޓޫރިސްޓުންނެވެ. ކޮވިޑްގެ ކުރިން ނަމަ އެވްރެޖް 4،000 އިން މަތީގައި ހުއްޓަސް، މިއީ ޖުލައި 15 ގައި އަލުން ބޯޑަރު ހުޅުވި ފަހުން ވޭތުވި ދެ މަހަށް ބަލާ ނަމަ ކުރިއެރުމެކެވެ.\nކްރައުން އެންޑް ޗަމްޕާ ގްރޫޕްގެ އެއް ހިއްސާދާރު އަފީފް "މިހާރު"އާ ވާހަކަ ދައްކަވަމުން ވިދާޅުވީ މި އަހަރު ޓޫރިޒަމް ދާނީ "މިކަހަލަ ގޮތަކަށް" ކަމަށެވެ.\nއޭނާގެ ބަހުން ނަމަ ކޮވިޑް-19ގެ ކޭސްތައް ރާއްޖޭގައި ދަށަށް ދިއުމަކީ ވަރަށް ބޮޑު ރަނގަޅެކެވެ. ނަމަވެސް ޔޫރަޕްގައި ބަލިމަޑުކަން އަނެއްކާވެސް ގޯސްވުމާއި ރާއްޖެ ދަތުރުކުރާ އެއާލައިންތައް މަދުވުމުގެ ހުރަސް، ކުރިއަށް އޮތް ދެ މަހަށް އެބަ އޮތެވެ.\n"އެޕްރީލްގެ ކުރީގައި [މިކަމުން] އަރައިގަނެވޭނެ ހެންނެއް ހިއެއްނުވޭ،" ރާއްޖެއަށް އެންމެ ގިނައިން ޓޫރިސްޓުން އަންނަ ޔޫރަޕްގެ އިތުރުން އިންޑިއާގެ ހާލަތަށް ވެސް ބެއްލެވުމަށް ފަހު އަފީފް ވިދާޅުވި އެވެ.\nމީގެ ދެ މަސް ކުރިން "މިހާރު"އާ ވާހަކަ ދައްކަވަމުން ދިވެހިންގެ ކިބައިން އަފީފް އެދިވަޑައިގަތީ ރާއްޖެ އަކީ "ގްރީން ޒޯން"އަކަށް ހެދުމުގެ އަޒުމުގައި އެންމެން އެކުވެގެން ބަލިން އަރައިގަތުމަށެވެ. އޭރު ކޮވިޑް-19ގެ ހާލަތު ރަނގަޅުވެ، އޭގެ ދެ ވަނަ ރާޅެއްގައި ރާއްޖޭގެ ކޭސްތައް އޮތީ ގިނަވާން ފަށައިފަ އެވެ.\nރާއްޖޭގެ ހާލަތު އަނެއްކާ ރަނގަޅުވާން ފެށި އިރު ޔޫރަޕްގެ ބައެއް ގައުމުތަކުން މިހާރު ދަނީ ހަރުކަށި ފިޔަވަޅު އަޅަމުންނެވެ. އަދި މިދިއަ އަހަރު ދެ ވަނައަށް އެންމެ ގިނަ ޓޫރިސްޓުން އައި އިންޑިއާ އަކީ، ކޮވިޑް-19 އެންމެ ބާރަށް ފެތުރޭ އެއް ގައުމެވެ.\nރާއްޖެ އަށް އެންމެ ގިނައިން ޓޫރިސްޓުން އަންނަ ޗައިނާގައި ކޮވިޑް-19 ކޮންޓްރޯލްވެފައި އޮތަސް، އެ ގައުމުގެ ޓޫރިސްޓުން ރާއްޖެއަށް ދަތުރުކުރާކަށް އަދި ނުފަށަ އެވެ.\nމިދިއަ އަހަރު ޗައިނާ އިން 284،000 އަށް ވުރެ ގިނަ ޓޫރިސްޓުން އައި އިރު އިންޑިއާގެ ޓޫރިސްޓުންގެ އަދަދު އުޅުނީ 166،000 އިން މަތީގަ އެވެ. އިންޑިއާގެ ޓޫރިސްޓުންގެ އެ ކުރިއެރުމަކީ 2018އާ އަޅާބަލާ އިރު 83 ޕަސެންޓްގެ މަތިވުމެކެވެ. އެހެންކަމުން ކޮވިޑް ލައްވާލީ ރާއްޖޭގެ ރީތި މާހައުލުގައި ޗުއްޓީ ހޭދަކުރާ އިންޑިއާ ޓޫރިސްޓުން ޗައިނާގެ މާކެޓަށް ވުރެ މައްޗަށް އަރަމުން އައި ދަނޑިވަޅެއްގަ އެވެ.\nޖުލައި 15ގައި ރާއްޖޭގެ ބޯޑަރުތައް ހުޅުވާލުމުގެ ގޮތުން އައި ގަތަރު އެއާވޭސްގެ ފުރަތަމަ މަތިންދާބޯޓަށް ވޯޓާ ސެލިއުޓެއް އަރުވަނީ: ރާއްޖެ އަންނަ ފްލައިޓްތައް މިހާރު އަންނަނީ ގިވަމުން -- ފޮޓޯ: ނިޝާން އަލީ /މިހާރު\nޕެރަޑައިސް ރިސޯޓްގެ 60 ޕަސެންޓް އެނދު ފުރިފައި\nބައެއް ރިސޯޓްތަކުން ފެންނަނީ އުއްމީދީ ކުލަތަކެވެ. ޕެރަަޑައިސް އައިލެންޑް ރިސޯޓްގެ އޮކިއުޕެންސީ މިވަގުތު ހުރީ އެވްރެޖްކޮށް 60 ޕަސެންޓްގައި ކަމަށް، ޖެނެރަލް މެނޭޖަރު ގައިސަރު ނަސީމް ވިދާޅުވި އެވެ.\n"ޑިސެމްބަރަށް ބަލާ ނަމަ އަދި ދައްކަނީ 80 ޕަސެންޓްގެ އޮކިއުޕަންސީއެއް،" މިހާރު ހުޅުވާފައި ހުރި ރިސޯޓްތަކުގެ ތެރެއިން އެންމެ މަތީ އޮކިއުޕެންސީއެއް ދަމަހައްޓަމުން އަންނަ އެއް ރިސޯޓްގެ އިސް ވެރިޔާ ވިދާޅުވި އެވެ.\nގައިސަރު ވިދާޅުވި ގޮތުގައި ރާއްޖެ އަންނަން ތިބި ޓޫރިސްޓުން ގިނަ އެވެ. އެކަމަކު މައްސަލައަކީ ރާއްޖެއަށް ދަތުރުކުރާ ފްލައިޓްތައް މަދުވުމެވެ. އޭނާގެ ބަހުން ނަމަ "މި ބަލިމަޑުކަމުގައި ތިބެތިބެ އެންމެން ވެސް ވަރުބަލިވެއްޖެ" އެވެ.\n"ލޮކްޑައުންގައި ތިބެތިބެ ވަރުބަލިވެއްޖެ އެންމެން ވެސް. ރާއްޖެ އަންނަން އެ މީހުން ބޭނުން. ފްލައިޓް ލިބޭ ނަމަ މީހުން ގިނަވާނެ،" ގައިސަރު ވިދާޅުވި އެވެ.\n"އަޅުގަނޑަށް ފެންނަ މަންޒަރުތަކުން އެނގޭ ޑިސެމްބަރު/ޖެނުއަރީގައި ވެސް ގޯހެއް ނުވާނެކަން."\nއެކަމަކު ދެތިން ރިސޯޓެއްގެ އޮކިއުޕެންސީއަކުން މުޅި ޓޫރިޒަމްގެ ހަގީގީ މަންޒަރެއް ނުފެންނާނެ އެވެ. އެހެންކަމުން ރާއްޖޭގެ ޓޫރިޒަމްގެ އެވްރެޖް އޮކިއުޕެންސީ 50 ޕަސެންޓުން މައްޗަށް ދިއުން ކައިރީ، އަފީފުގެ އިތުރުން، ބައެއް އެހެން ބޭފުޅުންގެ ނަޒަރުގައި ވެސް، އަންނަ އަހަރުގެ އެޕްރީލް/މޭ ހިސާބުގަ އެވެ.\n"އަޅުގަނޑުމެން ފުރަތަމަ ބެލީ ޖުލައި ހިސާބުގައި ރަނގަޅުވާނެ ކަމަށް، ދެން ބެލީ އޮކްޓޯބަރު [މި މަހު] ކަމަށް،" އަފީފް ވިދާޅުވި އެވެ.\n"ބައެއް މީހުން [މިހާރު] ފޯކާސްޓްކުރާ ގޮތުން އެޕްރީލް ކުރިން އަރައިގަނެވޭނެހެން ހިއެއްނުވޭ. އޭގެ ކުރިން ރަނގަޅު ނަންބާސްއަކަށް ނާރަފާނެ."\nއޭނާ ވިދާޅުވި ގޮތުގައި ޖެނުއަރީގެ ކުރިން އެންމެ މަތިވެގެން ވެސް ގިނަ ރިސޯޓްތަކުގެ އޮކިއުޕެންސީ 20 ނޫނީ 30 ޕަސެންޓަށް ވުރެ މައްޗަށް އެރުން ދުރެވެ. މިހާރު ހުޅުވާފައިވާ ގިނަ ރިސޯޓްތަކުގައި ގެސްޓުން ތިބީ އެއަށް ވުރެ ވެސް މާ ދަށް މިންވަރެއްގަ އެވެ. ބައެއް ރިސޯޓްތައް ހިންގަމުން އަންނަނީ 10 ޕަސެންޓަށް ވުރެ ވެސް ދަށް ނިސްބަތެއްގައި އެނދުތައް ފުރައިގެންނެވެ.\n"ގިނަ ބަޔަކު ރާއްޖެ [އަންނަން] ބޭނުން. އެކަމަކު ދެވޭނެ ގޮތެއް ނެތް. ރައްކާތެރިއެއް ނޫން،" އަފީފް ވިދާޅުވި އެވެ.\n"އަޅުގަނޑަށް ހީވަނީ ވެކްސިނެއް ލިބި، މީހުންގެ އިތުބާރު ބޮޑުވާނީ މޭ ހިސާބުގައި ހެން. އޭރުން ޓޫރިޒަމް ރަނގަޅުވަމުން އަންނާނެ."\nގައިސަރު ވިދާޅުވި ގޮތުގައި ޓޫރިޒަމް ހުޅުވި ފަހުން "މިހާރު ވެސް ނަތީޖާ ގޯހެއް ނޫނެ"ވެ. މިސާލަކަށް ކުރިން އެވްރެޖްކޮށް 98-100 ޕަސެންޓްގެ އޮކިއުޕަންސީއެއްގައި ހިންގި ޕެރަޑައިސްގައި ޓޫރިސްޓުން މިހާރު ތިބި މިންވަރު "50 ޕަސެންޓުން މަތިވުމަކީ ވެސް ވަރަށް ބޮޑު ކާމިޔާބީއެކެ"ވެ.\nއެކަމަކު އެއީ ވަރަށް މަދު ރިސޯޓެއްގެ ހާލަތެވެ. އެ ހިސާބަށް ގިނަ ރިސޯޓްތައް ވީހާ ވެސް އަވަހަކަށް ދިއުމަކީ، އެންމެންގެ ވެސް އުއްމީދެވެ.\nމިއަދު މިވަނީ ގެސްޓްހައުސްތައް އަލުން ހުޅުވައިފަ އެވެ. ޓޫރިޒަމްގެ ފަޅުކަން ފިލުވާލުމުގެ އިތުރު ފިޔަވަޅެކެވެ. އެކަމަކު މުޅި އިންޑަސްޓްރީގެ ސިއްހަތު ހަމަޔަކަށް އެޅޭނީ ޔޫރަޕާއި އިންޑިއާގައި އޮތް ބަލިމަޑުކަން މައިތިރިވެ، ރާއްޖެ އަންނަ ފްލައިޓްތައް ވެސް އިތުރުވެގެންނެވެ.\nޕެރެޑައިސް އައިލެންޑް ރިސޯޓް ޓޫރިޒަމް ގެސްޓް ހައުސް ޗަމްޕާ ހުސައިން އަފީފު ރިސޯޓްތައް ޓޫރިސްޓުން\nޕެރެޑައިސް އައިލެންޑް ރިސޯޓަކީ ކޮކާކޯލާ ދަޅެއްގެ އަގުގަ އޮޕަރޭޓަރުންނައް ރޭޓްދީގެން އުޅޭބަޔެއް. މިހާލަތުގަ އެަތަނައް %50 ވީ މަ ނިސްބަތުން ހަ މަކަ މެއްނެތީ\nރަގަޅެއްނޫނޭ ނުވާނޭ މިއަންނައަހަރޭ ކިޔާބަޔަކު އެހެންކިޔަނީ މިދިޔަދުވަސްތަކުގަވީ ގެއްލުން ފޫބައްދަން އަތުގަބައްކޮށްފަ ހުރި ޑޮލަރ ބޮޑުއަގުގަވިއްކަންވެގެން . ޓްއަރިޒަމް ރަގަޅުވާއިރަށް ޑޮލަރ ގެ އަގު ތިރިވާނެވިއްޔަ.\nޓޫރިޒަމް އިންޑަސްޓްރީ އާ ސަރުކަރު ވެގެން އަގުހެޔޮ ފުލައިޓް ތަކެއް ބާއްވަން ވީނު އެ ގައުމު ތަކަށް... ޜިސޯޓުން ރޫމް ވިއްކާނީ ފްލައިޓް ޓިކެޓާއެކު...\nކޮބާ ފޮރިންގް މިނިސްޓަރު ޝާހިދު ވިދާޅުވި އިންޑިއާ އާއި ރާއްޖެ އާއި ދެމެދު އެއާރ ބަބްލް އެއް އޮންނަ ކަމަށް ދެން އިންޑިއާ އިން އަންނަ ގެސްޓުން ގިނަ އެއް ނުވިދޯ އަނެއް ކޮޅުން ޗައިނާ އިން ގެސްޓުން ގެންނަން ޓޫރިޒަމް މިނިސްޓަރު ޗައިނާ ސަފީރު އާއި ގުޅިގެން މަސައްކަތް ކުރަމުން ގޮސް ނަތީޖާ ނެރެވޭ ވަރާއި ގާތަށް ގޮސްހުއްޓާ އިކޮން މިނިސްޓަރު ފައްޔާޒު ޖީއެމްއާރުގެ ކުރީ ލޯޔަރު ޗައިނާ އާއި އެކު ރާއްޖޭގެ ސަރުކާރުން އެއްބަސްވެފައިވާ އެއްބަސްވުން އޮޅާލާނަމޭ ބުނިތަނުން\nއިންޑިޔާގަ މިވަގުތު ރޯގާ ވަރަށްގަދަ.. ކަމަކު ނުދާނެ.. ޗައިނާ އޮންބޯޑު ކުރެވޭތޯ ބަލަންވީ....\nއެއީ ހުވަފެނީ ބަބުލްއެއް. ފަޅައިގެން ހިނގައްޖެ\nރާއްޖޭގެ ރިސޯރޓްސް ތަކުގެ އޮކިއުޕެންސީ ރަނގަޅު ނުވާނެއޭ ރާއްޖޭގެ ރިސޯރޓްސް ތަކުގެ ޖީއެމް މެންގެ ގޮތުގައި ބޭރު ދޮންމީހުންނާއި އިންޑިއާ މީޙުން ތިބެގެން ކުޅަދާނަ އެއް ނޫން ރަނގަޅު ކުރަން ރާއްޖޭގެ ހުރިހާ ރިސޯރޓްސް ތަކުގެ ޖީއެމްގެ މަގާމް އަދި ހުރިހާ ޑިޕާރޓްމެންޓްސް ތަކުގެ ޑިރެކްޓަރު ކަން އަދި ހުރިހާ މެނޭޖަރުން އަދި އެސިސްޓެންޓް މެނޭޖަރުން ޗީފް އިންޖިިނިއަރުން އަދި އިންޖިނިއަރުން މިހުރިހާ މަގާމް ތަކަށް ދިވެހިން ނުލާ ކުޅަދާނަ އެއް ނޫނޭ ބޭރުމީހުން ގޮވައިގެން\nބޮޑެތި މަގާމް ތަކުގެ ބޭރު ތަޖުރިބާކާރުން ތިބެނީ އެމީހުން ގާތުން ދިވެހިން ކަންކަން ދަސްކޮށް ތަމްރީނު ވާން... އަދި އެކަންނުވެގެން އެއުޅެނީ...